Villimale' Police balikoh, Villijoalin semi ge unmeedhu bodukoffi - One Online\nވިލި މުއައްސަސާ ކަޕްގައި ވިލިމާލެ ޕޮލިހާއި ވިލިޖޯލި ބައްދަލުކުރި މެޗުގެ ތެރެއިން: އެ މެޗު 9-4ގެ ނަތީޖާއަކުން ކާމިޔާބުކުރީ ވިލިޖޯލި -- ފޮޓޯ/ އިމޭޖަސް\nވިލިމާލެ ޕޮލިސް ބަލިކޮށް، ވިލިޖޯލިން ސެމީގެ އުންމީދު ބޮޑުކޮށްފި\nކްލަބު އެމްޓީސީސީ އާއި އެމްޓީސީސީ ވިލިމާލެ ފެރީ ޔުނިޓް ގުޅިގެން ވިލިމާލޭގެ މުއައްސަސާތަކުގެ މެދުގައި ބާއްވާ ވިލި މުއައްސަސާ ކަޕްގައި ވިލިމާލެ ޕޮލިސް ބަލިކޮށް، ވިލިޖޯލިން ސެމީ ފައިނަލުގެ އުންމީދު ބޮޑުކޮށްފިއެވެ.\nވިލިމާލެ ފުޓްސަލް ދަނޑުގައި ރޭ ކުޅުނު "ގްރޫޕު އޭ"ގެ މެޗުގައި ވިލިޖޯލިން ވަނީ 9-4ގެ ނަތީޖާއަކުން ވިލިމާލެ ޕޮލިސް ބަލިކޮށްފައެވެ. އެ މެޗު ޝަރަފުވެރިކޮށްދެއްވީ ކްލަބު އެމްޓީސީސީގެ ޗެއާމަން އަބްދުﷲ ޝިމާޒެވެ.\nއެ މެޗުގައި ވިލިޖޯލިން ޖެހި ނުވަ ލަނޑުގެ ތެރެއިން ހަތަރު ލަނޑު އާދަމް ނަހުވާން ކާމިޔާބުކޮށްދިން އިރު، މުހައްމަދު ވިލްފު ތިން ލަނޑު ކާމިޔާބުކޮށްދިނެވެ. އޭގެ އިތުރުން އަލީ އިފާޒާއި ހުސައިން ސާމިލު ވެސް ވިލިޖޯއްޔަށް ލަނޑެއް ކާމިޔާބުކޮށްދިނެވެ.\nމެޗުގައި ވިލިމާލެ ޕޮލިހުން ކާމިޔާބުކުރި ހަތަރު ލަނޑުގެ ތެރެއިން ދެ ލަނޑު ކާމިޔާބުކޮށްދިނީ ހިޝާމް އަބްދުލް މަޖީދެވެ. އަދި އެޓީމުގެ އަނެއް ދެ ލަނޑު ކާމިޔާބުކޮށްދިނީ މުހައްމަދު ހަމްދޫނާއި މުހައްމަދު މައުސޫމެވެ. އެ މެޗުގެ މޮޅު ކުޅުންތެރިޔާގެ މަގާމަށް ހޮވުނީ ހަތަރު ލަނޑު ކާމިޔާބުކުރި ވިލިޖޯލީގެ އާދަމް ނަހުވާނެވެ.\nވިލި މުއައްސަސާ ކަޕްގައި ވިލިމާލެ ޕޮލިހާ ދެކޮޅަށް ކުޅުނު މެޗުގެ މޮޅު ކުޅުންތެރިޔާގެ މަގާމަށް ހޮވުނު ވިލިޖޯލީގެ އާދަމް ނަހުވާން(ކ) -- ފޮޓޯ/ އިމޭޖަސް\n"ގްރޫޕު އޭ"ގެ އެ މެޗަށް ނުކުތް އިރުވެސް ވިލިމާލެ ޕޮލިހަށް ވަނީ މުބާރާތާ އަލްވަދާއު ކިޔަން ޖެހިފައެވެ. ގްރޫޕު ސްޓޭޖުގައި ކުޅެން ޖެހޭ ތިން މެޗުން ވެސް ވިލިމާލެ ޕޮލިސް ވަނީ ބަލިވެފައެވެ. ވިލިޖޯލިން މިހާތަނަށް ކުޅުނު ދެ މެޗުން ވެސް އެޓީމު ވަނީ މޮޅުވެފައެވެ. އެ ގްރޫޕުގައި ދެން ހިމެނޭ މޯލްޑިވްސް ވޯޓާ އެންޑް ސެވަރޭޖް ކޮމްޕެނީ (އެމްޑަބްލިޔުއެސްސީ) އާއި މެރިޓައިމް ރެސްކިއު ކޯޑިނޭޝަން ސެންޓަރު (އެމްއާރުސީސީ)، އެއިން ކޮންމެ ޓީމަކުން ވަނީ ތިން ޕޮއިންޓު ހޯދައިފައެވެ. އޭގެ ތެރެއިން އެމްޑަބްލިޔުއެސްސީ ދެ މެޗު ކުޅެފައިވާ އިރު، އެމްއާރުސީސީން މިހާތަނަށް ކުޅެފައިވަނީ އެންމެ މެޗެކެވެ.\nއެ މުބާރާތުގެ މެޗެއް ދެން ކުޅުމަށް ހަމަޖެހިފައިވަނީ މާދަމާއެވެ. މާދަމާ ރޭ 8:00ގައި ކުޅޭ "ގްރޫޕު އޭ"ގެ މެޗުގައި އެމްއާރުސީސީ އާއި ވިލިޖޯލި ބައްދަލުކުރާ އިރު، މާދަމާ ރޭ 9:00ގައި ކުޅޭ "ގްރޫޕު ބީ"ގެ މެޗުގައި ބައްދަލުކުރާނީ ކްލަބު އެމްޓީސީސީ އާއި ސްޓެލްކޯއެވެ.\nމިއަހަރުގެ މުބާރާތުގެ "ގްރޫޕު އޮފް ޑެތު"ގެ ގޮތުގައި ފާހަގަކޮށްލެވެނީ "ގްރޫޕު ބީ" އެވެ. އެ ގްރޫޕުގައި ހިމެނެނީ 2017ގެ ޗެމްޕިއަން މޯލްޑިވްސް ގޭހާއި އެންމެ ފަހުގެ ރަނަރަޕް ކްލަބު އެމްޓީސީސީގެ އިތުރުން ވެމްކޯ އަދި ސްޓެލްކޯއެވެ. އެ މުބާރާތުގެ "ގްރޫޕު އޭ"ގައި ހިމެނެނީ ވިލިމާލެ ޕޮލިހާއި މޯލްޑިވްސް ވޯޓާ އެންޑް ސެވަރޭޖް ކޮމްޕެނީ (އެމްޑަބްލިޔުއެސްސީ) އާއި ވިލިޖޯލި އަދި މެރިޓައިމް ރެސްކިއު ކޯޑިނޭޝަން ސެންޓަރު (އެމްއާރުސީސީ)، ކޯސްޓްގާޑެވެ.


Dho?! Maafah Edhi Faazil Ge Bodethi Thuhumathu thakeh "Manager" ah\nމާފަށް އެދި ފާޒިލްގެ ބޮޑެތި ތުހުމަތުތަކެއް "މެނޭޖަރަށް"\n2020 ވަނަ އަހަރުގެ ހިތި، އަވަހަކަށް ނިމޭކަށް ނެތެވެ. އަދި އިންސްޓަގްރާމް މޮޑެލް، ފިޓް ފާޒިލްގެ "އިމޭޖު" ގޮވައި އަޅިއަށްވެ އަރައިގެން މި އުޅޭ ކޮށިގަނޑުން އަހަރެމެންގެ ހަމަ އެކަކު ވެސް، ސަލާމަތްވާކަށް ނެތެވެ. ކޮށިގަނޑަށް ފަހު ކޮށިގަނޑެއް އަރަމުން ދަނިކޮށް، މިއޮތީ "އަތަށް ގޮވި ގިވްއަވޭ ކާރިސާ" އަށް ފަހު މައާފަށް އެދެމުން ފާޒިލް ދިން ހާއްސަ އިންޓަވިއުއެކެވެ. މި އިންޓަވިއުގައި އެ "ގިވްއަވޭ" ނިއުކްލިއާ ބޮމަކަށް ބަދަލުވި ގޮތާއި އެ ގޮވުމަކުން "ޝަރުމީލާ" އެއް އުފަންކުރުވި ސިއްރު ފޯމިއުލާތައް ހިއްސާކޮށް، އެ އޮލަ ދުންގަނޑު ސާފުކޮށްދޭއިރު އޭނާގެ "މެނޭޖަރަށް" މި ވަނީ ބޮޑެތި، ސީރިއަސް ތުހުމަތުތަކެއް ވެސް ކޮށްފައެވެ.\nފާޒިލް ބުނަނީ މިވީހާ ދުވަހު އޭނާ "މެނޭޖަރެއް" ގެ ގޮތުގައި ގެންގުޅުނު ކުޅަދާނަ ފޮޓޯގްރާފަރު އަލީ މުހައްމަދު ނުވަތަ މަޝްހޫރު ނަމުންނަމަ "އެލީޒް" އަކީ މި ހުރިހާ ގޮއްވުމެއްގެ ވެސް މޭސްތިރިއެވެ. ނަމަވެސް އެ ހުރިހާ ވާހަކައެއް އެލީޒް ދޮގުކުރެއެވެ.\nއެކަމަކު ފާޒިލްގެ "ސްޓޯރީ" އަކީ މިއެވެ.\n"މީހުން ބުނެއެއް ނުން، މީހަކަށް މާ ބޮޑަށް ޑިޕެންޑްވީމަ، އެންމެ ކައިރީގަ ހުންނަ މީހާއޭ ބޮލަށް ފައިން އަރާނީ. މިއީ އޭތި. އޭތި މި އޮތީ ލައިގަނެފަ،" އޭނާ ކިޔައިދިނެވެ.\n"އޭނަ އަހަރެން ގެންގުޅެފައި ހުރީ އޭނަ އަމިއްލަކޮށް، ވެރިކޮށްލައިގެން އުޅުނު ޕްރޮޑަކްޓެއް ފަދައިން. ވަރަށް ބޮޑަށް މެނިޕްލޭޓްކޮށް، ކަންކަން އޮޅުވާލައިގެން. ދިސް އިޒް ގެޓިން ވެރީ ޑާޓީ އަސްލު."\nއެއީ ތެދެކެވެ. ބިތުފަންގި ނެގިވަރަކަށް، މި ވާހަކައިގެ މުޑުދާރުކަން ވަނީ ހައްތަހާ ބޮޑެވެ. ފާޒިލް ބުނާ ގޮތުން ނަމަ އޭނާ ވެއްޓިފައި ވަނީ "ލޯބީގެ ވަރަށް ކެހިވެރި އަނދަވަޅަކަށެވެ".\nފިޓް ފާޒިލްގެ "އަތަށް ގޮވި" ގިވްއަވޭގެ ކެމްޕޭން ފޮޓޯގަނޑު: މި ގިވްއަވޭގެ އެއްޗިއްސަށް ވީގޮތެއް ފާޒިލަކަށް ވެސް ނޭނގޭ. --ފޮޓޯ: އެލީޒް ގެލަރީ\n"އޭނަގެ އަތުގަ ވަރަށް ސްޓަފް ހުންނާނެ. ދެން މަ ޖައްސާލައިފިން ފޮޓޯނަގަން"\nއިންސްޓަގްރާމުގައި ފޮލޯވަރުން ގޮވައިގެން ލައްކައަކާ ހަމަކުރަމުން ދިޔަ އުމުރުން 27 އަހަރުގެ ފާޒިލް ޖޫން މަހުގެ ފަސް ވަނަ ދުވަހު އިންސްޓަގްރާމުގައި އިއުލާނުކުރި އަދި މިހާރު "މީމްއަކަށް" ބަދަލުވެފައިވާ ފޮޓޯގަނޑުގެ އަސްލާއި އޭނާގެ ގިވްއަވޭ ކެމްޕޭނަށް އިރު އަރައިގެން އައިގޮތަކީ މިއީއެވެ. ފާޒިލް ބުނަނީ ގިވްއަވޭއެއްގެ ހިޔާލު އޭނާ އުފަންކުރުވި ނަމަވެސް އެ ގިވްއަވޭ "ބޮޑު މަޖާގަނޑަކަށް" ހަދައި އެ މަޖާގަނޑު އެންމެފަހުން ވިހަކޮށްލުމުގެ ފަހަތުގައި ހުރި މީހަކީ 2015 ވަނަ އަހަރުން ފެށިގެން އޭނާގެ ރަސްމީ ފޮޓޯގްރާފަރު އަދި މެނޭޖަރެއްގެ ގޮތުގައި އުޅެމުން އައި އެލީޒް އެވެ.\n"އޭނަ އަތުގަ ހުންނާނެ ވަރަށް ސްޓަފް. ގިނަގިނައިން ޓްރެވަލްކުރާ މީހެއްވީމަ ހުންނާނެ ވަރަށް ފާޑުފާޑުގެ އެއްޗެހި. ދެން މިގޮތަށް (ގިވްއަވޭއެއް ޖައްސަން) ބުނީމަ އޭނަ ބުނެފި ތިމަންނަ ދީފާނަމޭ އެ އެއްޗެހިތައް ފާޒިލް އަށް (ގިވްއަވޭގެ ގޮތުގައި ދޭން ވެސް)،" ފާޒިލް ކިޔައިދިނެވެ.\n"ދެން މިގޮތަށް ބުނެގެން އެ އެއްޗިއްސާއެކު މަ ޖައްސާލައިފިން ފޮޓޯ ނަގަން. ޖައްސާލިތަނުން މީނަ ބުނެފި ހިނގާށޭ އަދި ތީތި މަޖާކޮށްލަން. އޭތި މީތި އަޅަން. އެހެންކިޔާފަ މީނަގެ އެކި އެއްޗެހިތައް އަޅައިފި. މެކްބުކާ އޭތި މީތި."\nފާޒިލް ބުނަނީ ސީރިއަސްކޮށް ފޭނުންނަށް ގިވްއަވޭއެއް ދިނުމުގެ ހިޔާލު ގެންގުޅުނު ނަމަވެސް އެ ހިޔާލު ފުރަތަމަ ވެސް ބަދަލުކޮށްލި ހިސާބަކީ އެއީ ކަމަށެވެ. އެކަމަކު މަޖާވެގެން ގޮސް ނެގި އެ ފޮޓޯގަނޑު އިންސްޓަގްރާމުގައި ލައްކައެއްހާ މީހުންނަށް ޕޯސްޓުކޮށް ނިދައި ހޭލިއިރު އޭނާ ބުނަނީ އެ ސަމާސާގެ މޫޑު އޮތީ އެއްކޮށް ބަދަލުވެފައެވެ.\n"ނިދާފަ ހޭލިއިރު މި އެއްޗެއް އޮތީ ވައިގަ ހިފާފަ. ދެން ފޮޓޯގައި ދައްކާލާފައި ހުރި ހުރިހާ އެއްޗެހިތަކެއް ގިވްއަވޭސްގެ ގޮތުގައި ދިނުން ނޫން އެހެން ގޮތެއް އަހަރެމެންނަކަށް ނެތް އެ ހިސާބަކުން،" ފާޒިލް ބުންޏެވެ.\n"ދެން ނިންމީ އެ އެއްޗެހިތައް ހަމަ އަސްލަށް ވެސް ގިވްއަވޭސްގެ ގޮތުގައި ދޭން. އެކަމަކު އެއީ ހުސް އެއްޗެހި. ދެން މަ ބުނެފިން ހަމަ އަސްލަށް ވެސް ދެނީ ހެއްޔޭ؟ ބުނީމަ ބުނެފި އާނއެކޭ، ދޭނީއޭ. ދެން މީނަ އަކީ ފުދިގެން ލިބިގެން އުޅޭ މީހެއްވީމަ އަހަރެން ވެސް އެވާހަކަ ގަބޫލުކޮށްފިން"\n"އެކަމަކާ އެއްވެސް ޑައުޓެއް ވެސް ނުކުރަން. މެނޭޖަރު އެހެން ބުނީމަ އެގޮތަށް އެކަންތައް ކުރީ."\nޖޫން މަހުގެ 20 ވަނަ ދުވަހާ ހަމަ އަށް ކުރިއަށް ގެންދިޔަ ކެމްޕޭން ނިމުނުއިރު އޮތީ ވަރަށް ގަދަ އަށް ވެސް ވައިގައި ހިފައިފައެވެ. އެކަމަކު ފާޒިލަށް އޭރު ވެސް ރޭކާނުލައި އޮތް ކަމަކީ މި ކެމްޕޭން އޭނާގެ "އިމޭޖު" އިރައި ކުދިކުދިކޮށްލާނެ ނަގޫރޯޅިއަކަށް ބަދަލުވެދާނެ ކަމެވެ.\n"ދެން މި ހުރިހާ ކަމެއް މިގޮތަށް ކޮށްދެމުން ދިޔައީމަ އަހަރެން ހަމަ ބްލައިންޑްލީ ޓްރަސްޓްކުރާނެ ދޯ މީނަ އަށް،" ފާޒިލް ބުނެލިއެވެ.\n"ދެން އަހަރެން އޮންލައިންކޮށް ސްޓޯރީޒްތައް ހިންގަން އިންދައި މީނަ ގުރުއަތުގެ ހުރިހާ ކަމެއް ނިންމައިފި ވަރަށް ފާސްޓްކޮށް. ނިންމާފަ ބުނެފި ހޮވިއްޖެއޭ. މިހިރީއޭ އެ ކުއްޖާ. ފޮލޯކޮށްލަ ބަލާށޭ. ކޮންމެވެސް އައިޝް ޝަރޫއެކޯ. ދެން މަ އަވަހަށް ފޮލޯ ވެސް ކޮށްލައިފިން"\n"ދެން އިރުކޮޅެއް ފަހުން އޭނަ އަހަރެންގެ ފޮލޯ ރިކްއެސްޓް އެކްސެޕްޓް ވެސް ކޮށްފި އިނގޭ. އޭރަކު އަދި އަހަންނަކަށް ނޭނގޭ ހަމަ ވާއެއްނުވާއެއް ވެސް. އަހަރެން ހުރީ ހަމަ ގޮސް އެއަށް ވަދެ ގެއްލިފަ."\nއަރައިގެން އަންނަ އިރާއެކު ފާޒިލް ވެސް "ޕިކްޗާއިން" ގެއްލެން ޖެހިދާނެ ކަމުގެ ފިކުރެއް ވެސް އޭރަކު ނެތެވެ.\n"ދެން އައްޔަ ބުނެފި ކަލޭ ނައްޓާލާށޯ ގެއަށް. ތިމަންނަ ތި އެއްޗެހިތައް ހަވާލުކޮށްލާނަމޯ. ދެން އަހަރެން ނައްޓާލީ ގެއަށް. ދެން ފަހުން މީނަ ބުނެފި އެއްޗެހިތައް ހަވާލުކޮށްފީމޯ. އެކަމަކު ފޮޓޯއެއް ނަގާކަށް އެއްބަހެއް ނުވިޔޯ،" ފާޒިލް ކިޔައިދެމުންދިޔައެވެ.\n"ފުރަތަމަ އަހަރެން ކައިރީގަ ބުނީ، މާސްކެއް އަޅައިގެން، ކުޑަކުޑަކޮށް، ވަރަށް ލަދުން ހުރި މީހެކޯ. ދެންވެސް އަހަރެން ހަމަ އެއްވެސް ކަމަކަށް ޝައްކެއް ވެސް ނުކުރަން އޭނަ އެހެން ބުނީމަ. އަހަރެން ހިތުން އެކަންތައް ނިމުނީތާ."\nއެރި އިރާއެކު ޝަރުމީލާ އުފަންވެއްޖެ! ފާޒިލް ގެއްލިއްޖެ!\nގިވްއަވޭގެ ވަރުބަލިކަމާ އެކު ގޮސް ފާޒިލް ނިދިބޮޅަށް ވެއްޓުނުއިރު އަލަށް ލިބުނު 10،000 އެއްހާ ފޮލޯވަރުންނާ އެކު އޭނާގެ ގިވްއަވޭ ކެމްޕޭނަކީ ހީވެސް ނުކުރާ ވަރުގެ ބޮޑު ހިޓެކެވެ. ނަމަވެސް މި ގިވްއަވޭގެ ނަސީބުވެރި، "ޝަރުމީލާ" އާންމުންގެ ލޮލަށް ފެންނަވަރު ނުވެ، އޭނާއާ ހަދިޔާތައް ހަވާލުކުރި މަންޒަރު ފެންނަ ވީޑިއޯއެއް، އެންމެ ކުޑަމިނުން ފޮޓޯގަނޑެއް ވެސް ނުފެނި ފޭނުންގެ މި ޝައުގުވެރިކަން ކެކެމުން އޭގައި ބޮކި ޖަހަމުން ގޮސް އެންމެފަހުން މައްސަލަގަނޑަކަށް ބަދަލުވެ އޭގެ ހޫނަށް ފާޒިލުގެ އަރާމު ނިދިގަނޑު ފިލައިފިއެވެ. އެހިސާބުން ފާޒިލަށް ވެސް ދެން މަޖުބޫރުވީ އާންމުންގެ ލޯތަކަށް ފިލައި އޮންނާށެވެ.\n"ދެން އަހަރެންގެ ސިކުނޑި ހަމަ ސުމަކަށް ދިޔައީ. މިއީ މަގޭ ފޭސް. މަ މިއޮތް ކާލަނީ. މީމްސްތަކާ އެއްޗެހި ހަދައިގެން. އެހިސާބުން އަހަރެންގެ ސިކުނޑި ހަމަ އެއްކޮށް ދިޔައީ. އެއްކޮށް ގޮއްސަހުރީ،" ފާޒިލް ބުނެލި އެވެ.\n"ދެން ބޯގޮވާފަ މިހެން އިންދައި އޭނަ އައިސް މި ބުނަނީ ތިމަންނަ ވާހަކަ ދައްކައިފީމޯ (ޝިރުމީލާގެ) ފިރިމީހާއާ، އެ އެއްޗެހިތައް އެ ގެއިން އަނބުރާ ގެންނަން. ގެނެސްފަ ހިނގާށޯ ކޮންމެވެސް އެހެން ގޮތަކަށް، އެހެން މީހަކު ލައްވާ ފޮޓޯއެއް ނަގުވާފަ މީތި ނިންމާލަން."\nމި ކުޅިގަނޑުގައި ފާޒިލްގެ ދެ އަތް ރަނގަޅަށް ބަނދެވިގެންދާ ހިސާބަކީ މިއެވެ. ފާޒިލް ބުނާ ގޮތުން ނަމަ އޭނާ ހުރީ އޭރު ވެސް ހަމަ "ވާނުވާ" ގައެވެ.\n"އޭރު ވެސް އަހަރެން ގަބޫލުކޮށްގެން ހުރީ، ގިވްއަވޭ ގިފްޓްސްތައް އަސްލަށް ވެސް ލިބުނު ޝަރުމީލާ އަތުން އެ އެއްޗެހިތައް މި ގެންނަނީއޭ ހަމައެކަނި ފޮޓޯއެއް ނަގާލަން. މެނޭޖަރެއްގެ ހައިސިއްޔަތުން މީނަ މި ކަމަކުން އަހަރެން ސަލާމަތްކޮށްދޭން ކުރާ ކަމެކޭ މިއީ،" ފާޒިލް ކިޔައިދިނެވެ.\nދެން މީނަ އައިސް ބުނެފި، މަ މިހެން ހަދާށޭ، އެހެން ހަދާށޭ. މަ އެއްބަސްވެއްޖައިން ވަގުތުން މީނަ ބުނި ގޮތަށް ހުރިހާ ކަމެއް ވެސް ކުރަން. ދެން އެންމެފަހުން އެގޮތަށް ފޮޓޯއެއް ނަގައި، ފޮޓޯ ލެވުނީ."\nފާޒިލް ބުނަނީ އެ ފޮޓޯގަނޑާއެކު ޕޯސްޓްކުރި "މައާފުގެ ލިޔުންކޮޅަކީ" ވެސް ސީދާ މެނޭޖަރު އިބާރާތްކޮށް ލިޔެފަ އޭނާ އަށް ދިން ގޮތަށް ޕޯސްޓުކޮށްފައިވާ ލިޔުމެއް ކަމަށެވެ.\n"އެހިސާބުން އޭތި ވެސް ގޮވީ. ގޮއްވާލިގޮތަށް މީނަ ވެސް ގެއްލިއްޖެ. ވުޖޫދުން ވެސް،" ފާޒިލް ބުނެލިއެވެ.\n"މެނޭޖަރު ބުނީމަ ހުރިހާ ކަމެއް އަހަރެން ކުރީ. އެކަމަކު އަހަންނަށް ވެސް ނުވިސްނުވީ. އަހަރެން އޭރު ހުރީ ވިސްނޭ ކަހަލަ ހާލަތެއްގައެއް ވެސް ނޫން. އަހަރެން އިނީ ހަމަ އެއްކޮށް ގޮވާފަ. އެ ކަންތައްގަނޑު ވީހާވެސް އަވަހަކަށް ނިންމާލަން ބޭނުންވެފައި."\nފިޓް ފާޒިލް. --ފޮޓޯ: އެލީޒް ގެލަރީ\n"އަހަރެން މައާފަށް އެދެން! އެ ޝަރުމީލާ އަކީ އުޅޭ މީހެއް ނޫން!"\n"މޫނު ބުރުގާ އަޅައިގެން ހުރި ކުއްޖަކާ ގިވްއަވޭ ގިފްޓް ޕެކް ހަވާލުކުރާތަން ފޮޓޯ ނަގާފައި އެ ވަނީ، އަހަންނަށް އެނގިގެން އަހަރެންގެ ރުހުމުގައި. އެކަމަކު އެގޮތަށް އެކަމެއް ކުރެވުނުއިރަކު ވެސް އަހަންނަކަށް ނޭނގެއޭ ޝަރުމީލާއެއް ވުޖޫގައި ނެތްކަން،" ފާޒިލް ކިޔައިދިނެވެ.\n"އަހަރެން ގަބޫލުކޮށްގެން ހުރީ އެ ޝަރުމީލާ އަތުން އެއްޗެހިތައް ހޯދައިގެން އައީއޭ ފޮޓޯއެއް ނަގައި މިކަންތައް އަވަހަށް ހިންދާލަން ވެގެން."\n"މި މައްސަލާގައި އަހަރެން އާންމުންގެ ކިބައިން މައާފަށް އެދެން. އެގޮތަށް ކަންތައް ކުރެވުނީތީ، އަހަރެން އެންމެންގެ ކިބައިން ވެސް މައާފަށް އެދެން ބޭނުން،" ފާޒިލް ބުނަނީ މިއީ މިކަމަށް ފަސްއަޅައި ފޮރުވަން އޭނާ ހަދަހަދައިގެން ދައްކާ ވާހަކަތަކެއް ނޫން ކަމަށެވެ.\nއޭނާ ބުނަނީ މިއީ ރައްޓެއްސެގެ ގޮތުގައި ދެކެ، މެނޭޖަރެއްގެ ގޮތުގައި އިތުބާރުކުރެވުނު މީހަކު އޭނާ އަށް ދިން ބޮޑު ކެއްސެއް ކަމަށެވެ. ފާޒިލް ބުނި ގޮތުގައި ޝަރުމީލާގެ ގޮތުގައި ދެއްކި "މޫނު ބުރުގާ އެޅި އަންހެން ކުއްޖާ" އަކީ ވެސް އެލީޒް ހޯދައިގެން ގެނައި "އޭނާގެ ރައްޓެއްސެއްގެ ރައްޓެއްސެކެވެ". އަދި "މި ނިންމާލީއޭ" ކިޔާފައި އެ ހުރިހާ ކަމެއް ވެސް ކޮށްދިން މީހަކީ "މެނޭޖަރު" އެލީޒެވެ. -- އެކަމަކު މި ހުރިހާ ވާހަކައެއް ވެސް އެލީޒް ދޮގުކުރެ އެވެ.\n"އެ ސިޗުއޭޝަނުގައި އެންމެން އަރައި އަހަރެން ކާން ތިބިއިރު އަހަންނަކަށް ނުވެސް ވިސްނޭނެތާ. އަހަންނަށް ކޮންމެ ގޮތެއް ވެސް އޯކޭވާނެތާ. ރަނގަޅަކަށް ނުވެސް ވިސްނޭ. މިއީ އަހަންނަށް ލިބުނު ވަރަށް ބޮޑު ފިލާވަޅެއް،" ފާޒިލް ބުންޏެވެ.\n"ކޮންމެ މީހެއްގެ ލައިފުގައި ވެސް އަންނާނެ ދޯ ބޮޑު ލެސަންއެއް ލިބޭނެ ހިސާބެއް ދޯ. މަށަށް މިއިން ލިބުނު ލެސަން އަކީ އެންމެ ކައިރީގައި، އެންމެ ހީނުކުރާ މީހާއޭ ގިނަ ފަހަރަށް ލަނޑު ދެނީ. މިއީ ހަމަ މަށަށް މީހަކު ދީފައި އިން ބޮނޑިއެއް. އެހެން މަ ބުނާނީ."\n"ޝަރުމީލާ އަކީ އުޅޭ މީހެއް ނޫންކަން މިހާރު ހަމަ 100 ޕަސެންޓް ގެރެންޓީ މިދެނީ އަހަރެން. ގިވްއަވޭ އެއްޗިއްސަށް ވީ ގޮތެއް ވެސް ނޭނގޭ އަހަންނަކަށް މިހާރު. އެއީ އާ އެއްޗެހިތަކެއް ވެސް ނޫން. ހުސް ޔޫސްޑް އެއްޗެހި."\nފާޒިލް އާއި އެލީޒް އެމްއެންޑީއެފްގެ ހަފުލާއެއްގައި: އެލީޒް ބުނަނީ ފާޒިލަށް ފޮޓޯނަގައި ދިނަސް އޭނާ އަކީ މެނޭޖަރެއް ނޫން ކަމަށް.\n"މެނޭޖަރު ނެގީ މަގޭ ފައިދާ. މަށަށް ރިލޭޝަންޝިޕެއްގައި ވެސް ނޫޅެވެނީޔޭ!"\nފާޒިލް ބުނީ "ގިވްއަވޭ" އަތަށް ގޮވައިގެން ލިބުނު ކެހި އޭނާ އަށް ފަހުމުވެ، "ޕަޒްލް" ހަމަވާން ފެށީ މި ހުރިހާ ކަމެއްގެ ތެރެއިން އޭނާގެ މެނޭޖަރު ފިލައި "ކުއްލިއަކަށް ގެއްލުމުން" ކަމަށެވެ.\n"އޭނަާ އައީކީއެއް ވެސް ނޫން. ގުޅީކީއެއް ވެސް ނޫން. އަހަންނަށް ވީ ގޮތެއް ބެލީކީއެއް ވެސް ނޫން. ތިން އެއާ އަށް ހަމަ ޑިސެޕިއާވީ. ދެން އަހަންނަށް ހަނދާންވާން ފެށީ އޭނާ އަހަންނަށް ކުރިން ވެސް ދީފައި ހުރި ބޮނޑިތައް،" ފާޒިލްގެ ވާހަކަ ނިމެން ގާތް ވެސް ނުވާކަން ހަނދާންކޮށްދެމުން އޭނާ ފަށައިގަތެވެ.\nއޭނާ ބުނަނީ މި ކަމުގައި އޭނާ އަށް ގޯސްތަކެއް ހެދިފައިވިޔަސް ހަގީގީ ނުބައި ރޯލު ކުޅުނު ފަރާތަކީ "މެނޭޖަރު" ކަމަށެވެ. މެނޭޖަރުގެ ގޮތުގައި މި ހުރިހާ ތުހުމަތެއް ފާޒިލް، އެލީޒަށް އަމާޒުކުރާއިރު އެލީޒް ބުނަނީ "ފޮޓޯ ނަގައިދިނަސް، އޭނާ އަކީ ދުވަހަކު ވެސް ފާޒިލްގެ މެނޭޖަރު" ނޫން ކަމަށެވެ.\nނަމަވެސް ފާޒިލް ބުނަނީ ރަސްމީ ލިޔެކިޔުމެއް ދެ މީހުންގެ ދެމެދުގައި ނެތަސް ރަސްމީ ހުރިހާ ކަމެއްގައި އޭނާ ތަމްސީލުކޮށް ޑީލްތަކުން ލިބޭ ފައިދާ ހަމައަށް ބަހައި، ފޮޓޯ ނަގައި މެނޭޖުކޮށްދީފައި ވަނީ އެލީޒް ކަމަށެވެ. ނަމަވެސް "މެނޭޖަރެއް"ގެ ކޯޓުލައިގެން ގޮސް އެލީޒް ނެގީ އޭނާގެ ނާޖާއިޒު ފައިދާ ކަމަށް ފާޒިލް ބުނެ އެވެ.\n"އޭނަ އެބަ ހުއްޓޭ އަހަންނަށް ބްރޭންޑްތަކުގެ ޑީލްސް ލިބެން އުޅުނީމަ މީސް މީހުން ކައިރީގައި ގޮސް ބުނެފައި، ތިމަންނަ އަށް ވަރަށް އީޒީވާނެއޭ (ފާޒިލް ކަހަލަ) އެހެން މީހަކު ކްރިއޭޓްކޮށްލަން. ފާޒިލް އަކީ ވެސް ތިމަންނަ ކްރިއޭޓްކުރި ޕްރޮޑަކްޓެކޭ،" ފާޒިލް ކިޔައިދިނެވެ.\n"އޭނާ އަހަރެން ގެންގުޅޭ ގޮތުން އަހަންނަށް ހީވާ ކަހަލަ އަހަރެން މިއީ އޭނާގެ މިލްކުގައިވީ އެއްޗެކޭ. އޭނާގެ ޕްރޮޑަކްޓެކޭ. އޭނާ އަހަރެން ގެންގުޅެނީ ވަރަށް ބޮޑަށް މެނިޕްލޭޓްކޮށް، އޮޅުވާލައިގެން."\n"އަހަންނަށް ރަނގަޅަށް (ރޮމޭންޓިކް) ރިލޭޝަންޝިޕެއްގައި ވެސް ނޫޅެވޭނެ. ބުނާނެ މާ ބޮޑަށް ދެން އަންހެން ކުދިންނާ ތިއޭ މިއޭ މިކަހަލަ އެއްޗެހި ކިޔަން ފަށާނެ. އެކަމަކު އަހަރެންގެ ޕާސަނަލް ލައިފް ދޯ އެއީ. އޭނަ އެބަހުރި އޭގެ ތެރެއަށް ވަދެފައި ވެސް. ފަނިހަދާފައި ވެސް އެބަހުރި."\nފާޒިލް ބުނަނީ އެލީޒްގެ ނުފޫޒާ ހެދި އެހެން އެކުވެރިންނާ އެކު އުޅުމަކީ ވެސް އުނދަގުލެއް ކަމަށެވެ. އޭނާ ބުނާ ގޮތުން ނަމަ އޭނާ ހުރީ މެނޭޖަރެއްގެ ވަކިތަކުގައި ތާށިވެ، ފިތިފަ އެވެ.\n"މަށަކަށް ނޫޅެވޭނެ އަސްލު އެހެން ރައްޓެހިންނާ އެއްކޮށް ވެސް. ރައްޓެހިންގެ އެހެން ސާކަލްއެއް އަހަންނަކަށް ނުއުފެއްދޭނެ. ހީ މޭކްސް ޝުއާ ދެޓް ހީ އިޒް ދި އޮންލީ ޕާސަން ދެޓް އިޒް ދެއާ،" ފާޒިލް ބުންޏެވެ.\nއޭނާގެ މި ވާހަކަ އާއި ތުހުމަތުތަކުގެ ލިސްޓު ވަރަށް ވެސް ބޮޑެވެ. އަނެއްކޮޅުން "ވިހަވި މަޖަލުގެ" ގެއްލުން ފާޒިލަށް ވެސް އެހާމެ ބޮޑެވެ. އޭނާ ބުނަނީ މިހައި އަސަރުކުރި، މި ވަރަށް ދެރަވި ކަމަކާ އަދި ދިމާނުވާ ކަމަށެވެ.\n"ސޯޝަލް މީޑިއާ ބުލީއިންނަކީ އެހާ އަސަރުކުރާ ކަމެއް ކަމަކަށް ކުރިއަކުން ގަބޫލެއްނުކުރެވޭ. އެކަމަކު މިހާރު އެނގިއްޖެ އެއީ ވަރަށް ބޮޑުވަރު ކޮށްލާ ކަމެއްކަން. ހަމަ ކިތަންމެ ގަދަވެފައި ހުންނަ މީހާ އަށް ވެސް މިކަހަލަ ކަމެއް ދިމާވެއްޖެ ނަމަ ކަނޑައި ވައްޓާލާނެ،" ފާޒިލް ކިޔައިދިނެވެ.\n"ވަރަށް އަސަރުކޮށްލާ ކަމެއް މިއީ. ދެރަވޭ. ވަރަށް ދެރަވޭ. މިހާރު އަސްލު ފެމިލީ މީހުންގެ ސަޕޯޓެއް ނެތް ނަމަ ވަރަށް ގަޅި ކަންތައް ވެސް ކުރެވިފައި ހުންނާނީ. ހަމަ އެވަރަށް ދުއްވާލީ."\nއެހެންވީމަ މި އަޑިގަނޑުން އަރައިގަތުމަށް ފާޒިލް ޖައްސާނީ ދެން ކޮން ގިވްއަވޭއެއް ހެއްޔެވެ؟\n"އަހަންނަކަށް ދެން ނޭނގޭ އަހަރެން ހަދާނެ ގޮތެއް. އެހެން މީހުންނަށް ލޮކްޑައުން މި ހުޅުވުނީ. އަހަންނަށް ލޮކްޑައުން ފެށުނީ. އެއީ ދޯ މިވީ ގޮތަކީ މިހާރު،" ފާޒިލް ބުނެލިއެވެ.


ވިލިނގިލީ ފުޓްސަ؛ލް ދަނޑުގައި އަޅާފައިވާ ތަޅުންގަނޑު ނަގަނީ - AO News\nވިލިނގިލީ ފުޓްސެލް ދަނޑުގައި އަޅާފައިވާ ތަޅުންގަނޑު ނަގަނީ\nވިލިނގިލީ ފުޓްސަލް ދަނޑުގައި އަޅާފައިވާ ތަޅުންގަނޑު ނެގުމުގެ މަސައްކަތް ކުރިއަށް ދަނީ: ފޮޓޯ އޭއޯ ނިއުސް\nގއ. ވިލިނގިލީ ފުޓްސެލް ދަނޑުގައި އަޅާފައިވާ ކޮންކްރިޓް ތަޅުންގަނޑު ނެގުމުގެ މަސައްކަތް ވިލިނގިލީ ކައުންސިލުން ފަށައިފިއެވެ.\nގއ. އަތޮޅު ކައުންސިލްގެ ރައީސް އަޙްމަދު ފުއާދު އޭއޯ ނިއުސް އަށް މައުލޫމާތު ދެއްވަވަމުން ވިދާޅުވީ ފުޓްސަލް ދަނޑުގައި އަޅާފައިވާ ތަޅުންގަނޑު ނަގާ ސަބަބަކީ އެތަނުގައި އަޅާފައިވާ މެޓްތަކުގައި ރޯކޮށްލުމުން ދަނޑުގައި މިވަގުތު ކުޅެވޭނެ ގޮތެއް ނެތުމުން އެކަމަށް އަވަސް ހައްލެއް ހޯދައި ދިނުމަށް ކަމަށެވެ.\n“އަޅުގަނޑުމެން ރަށުގެ ޒުވާނުންނާއި އަދި ކައުންސިލާއި ވިލިނގިލީ ޕޮލިސް އާއެކު ބައްދަލުވުމެއް ބާއްވައި ކުރެވުނު މަޝްވަރާއިން ނިމުނީ ދަނޑުގައި ޓާފް އެޅެންދެން މިވަގުތަށް ފުޓްސެލް ދަނޑުގައި ކުޅެވެން އޮތީ ވެލި ބިމަކަށް ބަދަލުކޮށްގެން ކަމަށް . އެހެންވެ އެތަނުގައި އަޅާފައިވާ ތަޅުންގަނޑު މި ނަގަނީ” ފުއާދު ވިދާޅުވިއެވެ.\nވިލިނގިލީގައި ފުޓްބޯޅަ ކުޅުމަށް އޮންނަ ހަމައެކަނި ދަނޑުކަމަށްވާ ފުޓްސަލް ދަނޑުގައި އަޅާފައިވާ މެޓްތަކުގައި މިދިޔަ ހޯމަ ދުވަހު، ބަޔަކު ވަނީ ރޯކޮށްލާފައެވެ. އެ ދަނޑަކީ ރައީސް ޔާމީންގެ ސަރުކާރުގައި ފުރަތަމަ އެޅި ފުޓްސެލް މެޓު ދަނޑުގެ ތެރެއިން ދަނޑެކެވެ. ފުޓްސެލް ދަނޑުގައި ބަޔަކު އަލިފާން ރޯކޮށްލީ އެ ދަނޑުގައި އަޅާފައި އޮތް މެޓުގެ ބަދަލުގައި ޓާފް އަޅައި ނުދީގެން ޔޫތް މިނިސްޓްރީ އާއި ދެކޮޅަށް ނުރުހުން ފާޅު ކުރުމުގެ ގޮތުންކަމަށް މައުލޫމާތު ލިބެއެވެ.\nމިކަމާއި ގުޅިގެން ޔޫތް މިނިސްޓަރު މަހުލޫފު ކުރެއްވި ޓުވީޓެއްގައި ވިދާޅުވީ ވިލިނގިލީގައި ބޭނުން ކުރަމުން އައި ފުޓްސެލް ދަނޑުގެ ބަދަލުގައި ބޮޑު ފުޓުބޯޅަ ދަނޑެއް އަޅަން ނިންމައި އެ މަސައްކަތް ކުރިޔަށް ދާކަމަށެވެ. މަސައްކަތް ނުނިމި ލަސްވަނީ ކޯވިޑް-19 އާއި ގުޅިގެންނާއި ސަބް ބޭސް ރަނގަޅު ކުރަން ޖެހުމުން ކަމަށެވެ.\nމިނިސްޓަރު ވިދާޅުވީ އާ ދަނޑެއް އެޅުމުގެ މަސައްކަތް ކުރިޔަށް ދާތީ ފުޓްސެލް ދަނޑުގައި ޓާފު ނާޅާނެ ކަން އެ ރަށު ކައުންސިލަށް މީގެ ކުރިން އަންގާފައިވާނެ ކަމަށެވެ. އެގޮތަށް ނިންމީ ފުޓްސެލް ދަނޑު ނެތް ރަށްރަށުގައި އެ މަސައްކަތް ކުރުމަށް ކަމަށް ވިދާޅުވި އެވެ. މީގެ އިތުރަށް މިނިސްޓަރު ވަނީ ފުޓްސެލް ދަނޑުގައި ބަޔަކު ރޯކޮށްލައި ގެއްލުން ދިނަސް އެ ދަނޑުގައި ޓާފް ނާޅާނެ ކަމަށް ވިދާޅުވެފައެވެ.\nއަޙްމަދު މަހުލޫފްފުޓްސަލް ދަނޑުގއ. ވިލިނގިލިޔޫތު މިނިސްޓަރ\nމަހްލޫފްގެ މިއަދުގެ ޝަރީޢަތް ކެންސަލް ކޮށްފި\nވިލިނގިލީ ރައްޔިތުންގެ އުއްމީދާއި ގުޅިފައިވާ ބަނދަރަށް އެރަށުގެ ރައްޔިތުން ކުރަނީ ފޮނި އުއްމީދެއް!\nގއ.ގެމަނަފުށީގެ ފްޓްސަލް ދަނޑު މަރާމަތުކޮށްދޭނެ ފަރާތެއް ހޯދަނީ\nޔޫތު މިނިސްޓަރު މަހްލޫފްގެ މައްޗަށް ދައުވާކުރަން ފޮނުވައިފި


Amilla ah kuni ukeyne gotheh nethumun kunithah magumahchah! | Mihaaru\nވިޔަފާރި / ވެމްކޯ\nއަމިއްލައަށް ކުނި އުކެން ނެތުމުން ކުނިތައް މަގުމައްޗަށް!\nބިދޭސީން ލައްވައި ކުނި އުކުވުން މަނާކުރުމުން މާލޭގެ މަގުތަކުގައި ކުނި ކޮތަޅުތަކެއް ބަހައްޓާފައި.\n02 އޯގަސްޓް 2017 - 21:10\nވޭސްޓް މެނޭޖްމަންޓް ކޯޕަރޭޝަން (ވެމްކޯ) އިން ކުނިއުކަން ނުދެވޭ ގެތަކުން އަމިއްލަ އަށް ކުނި އުކަން އަންގައި، ކުނި އުކޭނެ ގޮތެއް ނެތް ގެތަކުން ކުނިތައް މަގުމައްޗަށް އަޅަން ފަށައިފި އެވެ.\nއިއްޔެ އިން ފެށިގެން މާލޭގެ ގެތަކުން ބިދޭސީންނަށް ކުނި އުކުން މަނާކުރުމުން ވަރަށް ގިނަ ގެތަކުން ކުނި އުކާލެވޭނެ ގޮތެއް ނެތެވެ. އެހެންވެ މާލޭގައި އެކި ސަރަހައްދުތަކުގައި މަގުތަކުގައި މީހުން އަންނަނީ ކުނި ކޮތަޅުތައް ބަހައްޓަމުންނެވެ. ބައެއް މަގުތަކުގައި ކުނި ބަހައްޓާފައި ހުރުމުން މިހާރު ވަނީ ނުބައިވަސް ފެތުރެން ފަށައިފަ އެވެ.\n"މިގެއިން ކުނި އުކާލަން އަންނަ މީހާ އިއްޔެއިން ފެށިގެން ނާދޭ. އެހެންވެ ކުނި އުކާލަން ހަދަންވީ ގޮތެއް އަދިވެސް ނޭނގިގެން މި އުޅެނީ. ކުނި އުކަން ރަޖިސްޓްރީ ވެސް ކޮށްފައިވާނެ. ވެމްކޯއަށް ގުޅީމަ އެތަނުން ފޯނެއް ވެސް ނުނަގާ. ހަދާނެ ގޮތެއް ނޭނގިފައި މިހިރީ،" މާލޭގެ ގެއަކުން ވާހަކަދެއްކި މީހަކު ބުންޏެވެ.\nމާލޭގެ މަގެއްގެ ޕޭވްމަންޓްމަތީގައި ކުނިކޮތަޅުތަކެއް ބަހައްޓާފައި.\nބިދޭސީންނަށް ކުނި އުކުން މަނާކުރުމުން އާއްމުންނަށް އެކަމުގެ ދަތިކަން އިންތިހާއަށް އިހުސާސްކުރަން ޖެހިފައިވާ ކަމަށް ބުނެ ސޯޝަލް މީޑިއާގައި ވެސް އާއްމުން ދަނީ ޝަކުވާކުރަމުންނެވެ. އަދި އުކާލަން ވެމްކޯއިން ނުދެވޭތީ ބައެއް ގެތަކުން ކުނިތައް ނެރެ މަގުތަކުގައި ބަހައްޓާފައިވެ އެވެ.\nއެ ކުންފުނީގެ މީޑިއާ އޮފިޝަލަކު މިއަދު ވިދާޅުވީ ކުނި އުކާލުމުގެ ހިދުމަތަށް އެދި މާލެއިން މިހާތަނަށް 7،000އަށް ވުރެ ގިނަ ގޭބިސީ ރަޖިސްޓްރީކޮށްފައިވާ ކަމަށެވެ. އަދި ރަޖިސްޓްރީކުރި ގެތަކުގެ ތެރެއިން ހިދުމަތް ނުދެވޭ ގެތަކަށް އަމިއްލައަށް ކުނި އުކާލަން ވަގުތީ ކާޑެއް އިންޑަސްޓްރިއަލް ވިލެޖްގައި ހުންނަ ސައިޓުން ދޫކުރަމުން އަންނަ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެން މިހާރު މިގެންދަނީ ރަޖިސްޓްރީކުރި ގެތަކުން ކުނި އުކާލަމުން. ނަމަވެސް މިދިޔަ ފަސްވަރަކަށް ދުވަހުގެ ތެރޭގައި ރަޖިސްޓްރީކުރި ގެތަކުން އަދި ކުނި އުކާލާކަށް ނުފެށޭ،" އޭނާ ވިދާޅުވި އެވެ.\nއެ އޮފިޝަލް ވިދާޅުވީ އަލަށް ރަޖިސްޓްރީކުރަން ހުށަހަޅާފައިވާ ގެތަކުގެ ފޯމްތައް ޕްރޮސެސްކޮށް ނިމެންދެން ވަގުތީ ކާޑު ބޭނުންކޮށްގެން ކުނި އުކާލެވޭނެ ކަމަށެވެ.\nމާލޭގެ ފިހާރައެއްގެ ކުރިމަތީގައި ބަޔަކު ކުނިތަކެެއް ބަހައްޓާފައި.\n"އިންޑަސްޓްރިއަލް ވިލެޖްގައި ހުންނަ ސައިޓުން ދޫކުރާ ވަގުތީ ކާޑު ބޭނުންކޮށްގެން ކުނި އުކާލަން ވަދެވޭނެ. އަޅުގަނޑުމެން މި ބަލަނީ އަލަށް ހުށަހެޅި ފޯމްތައް ހަ ދުވަހުގެ ތެރޭގައި ޕްރޮސެސްކޮށް ނިންމަން. އޭގެ ފަހުން ވެމްކޯ އިން ގެއަކަށް ކުނި ބަލައި ދާނެ،" އޭނާ ވިދާޅުވި އެވެ.\nއެ އޮފިޝަލް ވިދާޅުވީ ވެމްކޯގައި މެދުވެރިނުކޮށް އަމިއްލައަށް ކުނި އުކާލަން ބޭނުންވާ ފަރާތްތަކަށް ވެސް ހިލޭ ކުނި އުކާލަން ސައިޓަށް ވަނުމަށް ފާހެއް ދޫކުރަމުން އަންނަ ކަމަށެވެ. އަދި އެ ކާޑު ބޭނުންކޮށްގެން ކޮންމެ ދުވަހަކު އެއް ފަހަރު ކުނި އުކާލަން ވަދެވޭނެ ކަމަށް ވެސް އޭނާ ވިދާޅުވި އެވެ.\n"ހިލޭ ކުނި އުކާލަން ބޭނުންވާ ފަރާތްތަކަށް ދޫކުރާ ކާޑު ބޭނުންކޮށްގެން އެއް ފަހަރަށް ވުރެ ގިނަ ފަހަރު އުކާލަން ބޭނުން ނަމަ ގޭޓް ފީގެ ގޮތުގައި 30ރ. ދައްކަން ޖެހޭ،" އެ އޮފިޝަލް ވިދާޅުވި އެވެ.\nރަޖިސްޓްރީ ނުކޮށް ކުނި އުފުލާ މީހުންނާ މެދު ފިޔަވަޅު އަޅާ ގޮތަށް ހަދާފައިވާ ގަވައިދަށް އިއްޔެއިން ފެށިގެން އަމަލުކުރަން ވަނީ ފަށައިފަ އެވެ.\nކުރިން މި ގަވާއިދަށް އަމަލްކުރަން އޮތީ ޖުލައި 1 ގަ އެވެ. އެކަމަކު މާލޭގައި ހިމެނޭ 27،000 ގޭބިސީގެ ތެރެއިން އޭރު ރަޖިސްޓްރީކުރީ އެންމެ 1500 ގޭބިސީކަމުން، އާންމުންނަށް އިތުރު ފުރުސަތު ދިނުމުގެ ގޮތުން އޮގަސްޓް 1 އަށް ފަސްކުރީ އެވެ. މި ގަވާއިދާ ހިލާފުވާ ފަރާތްތައް 750ރ. އިން ޖޫރިމަނާ ކުރާނެ އެވެ.\nމާލެ ކުނި ވޭސްޓް މެނެޖްމެންޓް ވެމްކޯ "މިހާރު" ވީޑިއޯ\n68 ކޮމެންޓް, 78 ރިއެކްޝަންސް\nކޮބާ މިހާރު ބިދޭސީން ދިވެހިންގެ ވަޒީފާތައް ނަގާތި ރުޅިއައިސްގެން އުޅުނުމީހުން؟\nގޭޓްފީ 30 ރުފިޔާއޭ.... ފެލާފަ ބަހައްޓާ، ބާރުއޮތީމަ އޭގެ ބޭނުން ކޮށްލަންވާނެ\nސިގިރޭޓެއް މިބޯލަނީ ސަރުކާރަށް ދެތިންރުފިޔާދީފަ! ހުރިހާ އެއްޗެއްކަހަލަ ގޮތަކަށް މިގަންނަނީ ޖީއެސްޓީދިފަ! ފިހާރަތަކުން ބުނަނި ކަސްޓަމަށްވެސް އަދިވެސް ޓިއުޓީވެސް ދައްކަމޭ! ޕާރކްކޮށްލާނެ ތަނެއް ނެތިގެން އިރުކޮޅަކަށް ސައިކަލް ޕާރކް ކޮލާފަ ނިކުންނައިރު އެޖެހުނީ 750 ރުފިޔާ ދައްކަން! ސަރުކާރަށް ލާރިއެއް ނުދީ ފޮޑިއެއްވެސް ނުޖެހޭ ހިސާބަށް މިއޮތީ ގޮސްފަ! ކުނިކޮތަޅެއް އެއްލާލަން ދޮރުން ވަދެވެނީ 30 ރުފިޔާދީފަ! މީދެން ބޮޑުވަރުދޯ! މިހުރިހާލާރިއެއްދީގެންވެސް މިއުޅެނީ ރައްކާތެރިކަމެއް! ރަގަޅު ތައުލީމެއް ! ރަގަޅު ސިއްހީ ޚިދުމަތެއް! އަދުލް އިންސާފެއް ނުލިބިގެން! މިއޮތީ ވާޒަމާނެއް 1 ސަހަރޯ!!\nކުނިއުކޭނެގޮތެއްނެތޭބުނީ ކާކު؟! ކުނިއުކޭ ކުނިކޮޅެއް އެއްލާލާނެހިތްވަރުނެތީ، ކަންނެތީ، ފޮނީ، މީހުންބޮޑަލީ! އަމިއްލަޔަށްކުނިތައްމަގަށްއުކީމައިވެސް ބަލިފެތުރި ބަލިވާނީ އަހަރެމެން، ަގވްމުގެ ވެރިން ދަނީކާރުގައި އެމީހުންނަކަށް އޭގެއަސަރެއް ނުކުރާނެ!\nމިީދެން ބޮޑު ކަމެއް މުޅި ގޭތެރެވެސް ކުނިވެޖެ ތިބުނާ ބަޔަކު ނާދޭ ދެން މިމާލޭގަ ކޮންމެވެސް ބަލިމަޑު ކަމެއް ފެތުރެން ފަށޭނީ\nކުނި އުކަން ނު ދެވޭ މީ ހާ\nއަހަރެން ރޯދަ މަހުގަ ވާނީ ތިބުނާތަނަށް ރަޖިސްޓްރީ ކޮށްފަ. ހިތައް އެރި ދުވަހެއްގަަ ތިބުނާ ބަޔަކު އަންނަނީ.. ދެގުނަ ފީވެސް ބޮޑު. އަހަރުމެންގެ ދިވެހިންގެ އައިޑީ ކާޑުގެވެސް ބޭނުމެއް ނުވާނެ ދުވަސްކޮޅަކުން. މީދެން ތަންފުކެއް ބޮޑުވަރު.... މީ ލާރި ހޯދަންވެގެން ޖަހާ މަޅި. މަގުމައްޗައް އަޅަން ވީީ\nނުވާވަރު ކަންތަކާހަވާލްނުވާނި ރުފިޔާގެދަހިވެތިކަމުގަ އާންމުންގެހިއްތަކަކުގަބިރުވެރިކަންއުފައްދާފަ ޖޫރިމަނާކުރާނަން ފިޔަވަޅުއަޅާނަން އަބަދުވިސްއަދަބެއްނުދެވވިގެން\nސިންގަޕޫރައްދިޔަކުއްޖަކުބުނެލަދީބަލަ މާލެ ސިންގަޕޫރާހަމައެހާވައްތަރީތަ މިހާރުމާލެތެރޭފެންނަނީ ކުނިކޯތަޅު މިއީތޯ ހަމަސިންގަޕޫރު\nސިންގަޕޫރު ކިޔަން އެންގެނީ.. ހުވަފެނުންވެސް އެމީހުނަށް ސިންގަޕޫރު ނުފެނެ.\nކޮންމެ ކަމެއް ސިޔާސީ ކޮށްގެން ކާކަށްތަ ގެއްލުން ވާނީ މަގުމައްޗައް ކުނި އުކާގެން... ހަމަ ނިކަމެތި ރައްޔިތުންނަށް ނޫންބާ؟ ވެރިން އުޅޭނީ ޕްރައިވެޓް ކާރު ކޮޅު ތަކުގައި އެވެރިންނަށް ކުނީގެ އަސަރެއް ނުކުރާނެ ، ހަމަ ދެރަ ރައްޔިތުންނަށް ބަލިމަޑު ކަމެއް އަޔަސް ނުރައްކާ ވާނީ، ތިޔަހެން ނުހައްދަވާ ކުނި މަގުތަކަށް ނާޅަބަލަ\nހުރިހާ ދޮރެއް ބަންދުވީމާ މަގުމައްޗަށްވެސް އަޅާނެ. އަދި ތިކިޔާ ވެމްކޯއަށްވެސް ކުނިގެންދާނެ. ކީތްކުރާނީ މިއޮތީވާ ސަރުކާރެއް. ހަދާނެ ނަހަދާނެ ކުރާނެ ނުކުރާނެ ކަމެއް ނޭގޮގެންއުޅޭބައެއްމީ. ރައްޔިތުންނަށް ދުއްތުރާކުރަމުން 2018 އަށް ކެމްޕެއިންކުރަމުން ސިޔާސީ މީހުން ހައްޔަރުކުރުން.\nމަގުމައްޗަށޭ؟؟ ބަލަ މަޖްލިސް ގަ ފުރިފަ އެއޮތީ ހައްޕުޑު. ކުނި!


ޖިންނީންނަކީ ޙަޤީޤަތެކެވެ. ޚުރާފާތެއްނޫނެވެ. 13 – DhiSalafiyyah\nޝައިޠާނުން ފެތުރިގަންނަނީ ކޮންއިރަކު؟\nޖާބިރު ރަޟިޔަﷲ ޢަންހުގެ އަރިހުން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. إِذَا كَانَ جُنْحُ اللَّيْلِ أَوْ أَمْسَيْتُمْ فَكُفُّوا صِبْيَانَكُمْ فَإِنَّ الشَّيَاطِينَ تَنْتَشِرُ حِينَئِذٍ فَإِذَا ذَهَبَ سَاعَةٌ مِنْ اللَّيْلِ فَحُلُّوهُمْ فَأَغْلِقُوا الْأَبْوَابَ وَاذْكُرُوا اسْمَ اللَّهِ فَإِنَّ الشَّيْطَانَ لَا يَفْتَحُ بَابًا مُغْلَقًا وَأَوْكُوا قِرَبَكُمْ وَاذْكُرُوا اسْمَ اللَّهِ وَخَمِّرُوا آنِيَتَكُمْ وَاذْكُرُوا اسْمَ اللَّهِ وَلَوْ أَنْ تَعْرُضُوا عَلَيْهَا شَيْئًا وَأَطْفِئُوا مَصَابِيحَكُمْ (رواه البخاري) “ރޭގަނޑުވެ އަނދިރިވާހިނދު ނުވަތަ ހަވީރުވާހިނދު (އިރުއޮއްސޭހިނދު) ތިޔަބައިމީހުންގެ ދަރީންނަށް ގެއިން ބޭރަށް ނިކުމެވުނަ ނުދޭށެވެ. ފަހެ ހަމަކަށަވަރުން ޝައިޠާނުންތައް އެވަގުތު (ބިންމަތީ) ފެތުރިގަނެއެވެ. ދެންފަހެ ރޭގަނޑުން ގަޑިއިރެއް ފާއިތުވުމަށްފަހު އެކުދިން ނުހިފަހައްޓާށެވެ. (އެބަހީ: އެއަށްފަހު ނިކުމެވުނަދިނަސް އެންމެ ރަނގަޅެވެ.) (ހަމައެފަދައިން ރޭގަނޑުވެ އަނދިރިވާހިނދު) ﷲގެ އިސްމުފުޅު ކިޔައި ދޮރުތައް ލައްޕާށެވެ. ފަހެ ހަމަކަށަވަރުން ލައްޕާފައިވާ ދޮރެއް، ޝައިޠާނާ ނުހުޅުވާނެތެވެ. އަދި ﷲގެ އިސްމުފުޅު ކިޔައި ތިޔަބައިމީހުންގެ ފެންކަންވާރުތަކުގެ މަތިތައް ބާރުކުރާށެވެ. އަދި ﷲގެ އިސްމުފުޅު ކިޔައި ތިޔަބައިމީހުންގެ ކަންވާރުތަކުގައި މަތިޖަހައި ނިވާކުރާށެވެ. އެއީ އޭގެމަތީގައި (ކިތަންމެ ކުޑަ އެއްޗެއް) އަޅައިގެން ނަމަވެސްމެއެވެ. އަދި ތިޔަބައިމީހުންގެ ބައްތިތައް ނިއްވާށެވެ.” މިތާގައި ބައްތިތަކޭ މިބުނެވެނީ ފުޅިބައްތިފަދަ ތަކެއްޗަށެވެ. ބޮކިތައް ނިއްވާކަށް ނުޖެހޭނެއެވެ.\nޝެއިޚް ވަޙީދް ޢަބްދުއްސަލާމްބާލީ ވިދާޅުވިއެވެ. މިޙަދީޘުގައި5ކަމަކަށް އަމުރުކުރައްވާފައިވެއެވެ. އެއީ ދަރީން ގެއިންނުނެރުމަށާއި، ދޮރުތައް ލެއްޕުމަށާއި، ޖާޑިތަކުގެމަތި ބާރުކުރުމަށާއި، ކަންވާރުތަކުގައި މަތިޖެހުމަށާއި، މިކަންކަން ކުރާއިރު ﷲގެ އިސްމުފުޅުކިޔުމަށާއި، ނިދާއިރު ބައްތިތައް ނިއްވުމަށެވެ. މީގެތެރެއިން ފުރަތަމަ ދެކަމުގެ ސަބަބު މަތީގައި ބަޔާންވެދިޔަ ޙަދީޘުގައި ރަސޫލާ ޞައްލަﷲ ޢަލައިހިވަސައްލަމަވަނީ ބަޔާންކޮށްދެއްވާފައެވެ.\nތިންވަނަ ކަމާއި، ހަތަރުވަނަ ކަމުގެ ސަބަބު އެކަލޭގެފާނުވަނީ އެހެން ހަދީޘެއްގައި ބަޔާންކުރައްވާފައެވެ. ޖާބިރު ރަޟިޔަﷲ ޢަންހުގެ އަރިހުން ރިވާވެގެންވެއެވެ. އެކަލޭގެފާނުވިދާޅުވިއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. غَطُّوا الإِنَاءَ وَأَوْكُوا السِّقَاءَ وَأَغْلِقُوا الْبَابَ وَأَطْفِئُوا السِّرَاجَ فَإِنَّ الشَّيْطَانَ لاَ يَحُلُّ سِقَاءً وَلاَ يَفْتَحُ بَابًا وَلاَ يَكْشِفُ إِنَاءً فَإِنْ لَمْ يَجِدْ أَحَدُكُمْ إِلاَّ أَنْ يَعْرُضَ عَلَى إِنَائِهِ عُودًا وَيَذْكُرَ اسْمَ اللَّهِ فَلْيَفْعَلْ فَإِنَّ الْفُوَيْسِقَةَ تُضْرِمُ عَلَى أَهْلِ الْبَيْتِ بَيْتَهُمْ (رواه مسلم) “ކަންވާރުގެ މަތިޖަހައި ނިވާކުރާށެވެ. އަދި ފެންކަންވާރުގެ މަތި ބާރުކުރާށެވެ. އަދި ދޮރުލައްޕާށެވެ. އަދި ބައްތި ނިއްވާށެވެ. ފަހެ ހަމަކަށަވަރުން ޝައިޠާނާ، މަތި ބާރުކޮށްފައިވާ ފެންކަންވާރެއްގެ މަތި ނުހުޅުވާނެއެވެ. އަދި ލައްޕާފައިވާ ދޮރެއް ނުހުޅުވާނެއެވެ. އަދި މަތިޖަހައި ނިވާކޮށްފައިވާ ކަންވާރެއްގެ މަތިނުނަގާނެއެވެ. ފަހެ ކަންވާރުގެ މަތިޖަހައި ނިވާކުރުމަށްޓަކައި ދަނޑިކޮޅެއް މެނުވީ ނުފެނިއްޖެނަމަ، ﷲގެ އިސްމުފުޅު ކިޔުމަށްފަހު އެއަޅައިގެންވެސް އެކަންވާރު ނިވާކުރާށެވެ. ފަހެ ހަމަކަށަވަރުން މީދާތައް އައިސް ގޭގެ އަހުލުވެރިންނާއެކު ގެ ރޯކޮށްފާނެއެވެ.” އެބަހީ، ބައްތިތައް ނުނިވައިފިނަމަ ޝައިޠާނުންގެ އަޢުވާނުންކަމުގައިވާ ކުދި މީދާތައް އެބައްތިން މުޅިގެ ރޯކޮށްފާނެއެވެ.\nފަސްވަނަ ކަމުގެ ސަބަބު އެކަލޭގެފާނު ވަނީ މަތީގައި ބަޔާންވެދިޔަ ޙަދީޘްގައި ބަޔާންކުރައްވާފައެވެ. އަދި ހަމައެހެންމެ އަބޫ ދާވޫދު ރިވާކުރައްވާފައިވާ ހަދީޘެއްގައިވެސް އެސަބަބު ވަރަށް ސާފުކޮށް ބަޔާންކޮށްދެއްވާފައިވެއެވެ. عَنِ ابْنِ عَبَّاسٍ قَالَ جَاءَتْ فَأْرَةٌ فَأَخَذَتْ تَجُرُّ الْفَتِيلَةَ فَجَاءَتْ بِهَا فَأَلْقَتْهَا بَيْنَ يَدَىْ رَسُولِ اللَّهِ -صلى الله عليه وسلم- عَلَى الْخُمْرَةِ الَّتِى كَانَ قَاعِدًا عَلَيْهَا فَأَحْرَقَتْ مِنْهَا مِثْلَ مَوْضِعِ الدِّرْهَمِ فَقَالَ: إِذَا نِمْتُمْ فَأَطْفِئُوا سُرُجَكُمْ فَإِنَّ الشَّيْطَانَ يَدُلُّ مِثْلَ هَذِهِ عَلَى هَذَا فَتَحْرِقَكُمْ (رواه أبوداود وصححه الألباني) “އިބްނު ޢައްބާސް ރަޟިޔަﷲ ޢަންހުމާގެ އަރިހުން ރިވާވެގެންވެއެވެ. މީދަލެއް އައިސް (ބައްތީގެ) ފީތާ ނަގައިގެން ދަމަމުންގޮސް ރަސޫލުﷲ ޞައްލަﷲ ޢަލައިހިވަސައްލަމަ އިށީންދެވަޑައިގެން އިންނެވި މުސައްލަ މައްޗަށް، އެކަލޭގެފާނުގެ ކުރިފުޅުމައްޗަށް އެއްލާލިއެވެ. އެހިނދު އެއިން ދިރުހަމެއްހައިތަން އެނދިއެވެ. ދެންފަހެ ރަސޫލާ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. ތިޔަބައިމީހުން ނިދާއިރު، ތިޔަބައިމީހުންގެ ބައްތިތައް ނިއްވާށެވެ. ފަހެ ހަމަކަށަވަރުން މިކަންކަމަށް ޝައިޠާނާ މިފަދައެއްޗިއްސަށް މަގުދައްކައި ތިޔަބައިމީހުން އަންދާލަފާނެތެވެ.”\nޙާފިޡް އިބްނު ޙަޖަރު ރަޙިމަހުﷲ ވިދާޅުވިއެވެ. “މީދަލަށް (ބައްތީގެ)ފީތާ ދަމަމުންދާން ވަސްވާސްދީ އެހީތެރިވަނީ ކޮންއެއްޗެއްކަން މިޙަދީޘުގައި މިވަނީ ބަޔާންކުރައްވާފައެވެ. އެއީ ޝައިޠާނާއެވެ. ފަހެ އިންސާނުންގެ ޢަދުއްވު (އެބައިމީހުން ހަލާކުކުރުމަށް) އެހީތެރިކަން މިހޯދަނީ، އެބައިމީޙުންގެ އެހެން ޢަދުއްވެއް ކަމުގައިވާ އަލިފާނުންނެވެ. ﷲތަޢާލާ އެއިލާހުގެ ދީލަތިވަންތަކަމާއި ރަޙުމަތުން އަހަރެމެން މަކަރުވެރީންގެ ކެހިވެރި މަޅިތަކުން ސަލާމަތް ކުރައްވާށިއެވެ! އެއިލާހީ އެންމެ އޯގާވަންތަ ރަޙީމްވަންތަ އިލާހެވެ.”\nޞަޙީޙް މުސްލިމްގައި ޖާބިރު ރަޟިޔަﷲ ޢަންހުގެ އަރިހުން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. لاَ تُرْسِلُوا فَوَاشِيَكُمْ وَصِبْيَانَكُمْ إِذَا غَابَتِ الشَّمْسُ حَتَّى تَذْهَبَ فَحْمَةُ الْعِشَاءِ فَإِنَّ الشَّيَاطِينَ تَنْبَعِثُ إِذَا غَابَتِ الشَّمْسُ حَتَّى تَذْهَبَ فَحْمَةُ الْعِشَاءِ (رواه مسلم) “ތިޔަބައިމީހުންގެ ނަޢަމުސޫފިތަކާއި ދަރީންތައް އިރުއޮއްސުމުން، ރޭގަނޑުގެ އަނދިރިކަމުގެ ފުރަތަމަވަގުތު ފާއިތުވެއްޖެއުމަށް ދާންދެން ދޫނުކުރާށެވެ. ފަހެ ހަމަކަށަވަރުން ޝައިޠާނުންތައް ފޮނުވެނީ(ބިންމަތީގައި ފެތުރެނީ) އިރުއޮއްސުމަށްފަހު ރޭގަނޑުގެ އަނިދިރިކަމުގެ ފުރަތަމަވަގުތު ނިމުމާ ހަމައަށެވެ.”\nއިބްނުލް ޖައުޒީ ރަޙިމަހުﷲ ވިދާޅުވިއެވެ. “އެވަގުތުގައި އެމީހުން ފެތުރިގަންނަނީ، ދުވާލަށްވުރެ ރޭގަނޑުގައި އެމީހުންނަށް ޙަރަކާތްކުރުން ފަސޭހަވާނެތީއެވެ. އެހެނީ އަނދިރިކަމަކީ ޝައިޠާނީ ބާރު ގަދަކުރާ އެއްޗެކެވެ.”\nޢަބްދުﷲ ބިން އަޙްމަދު ބިން ޙަންބަލް ވިދާޅުވިއެވެ. “ހޫނުމޫސުމާއި ފިނިމޫސުމުގައިވެސް މެންދުރުވަގުތު، އަހުރެންގެ ބައްޕަ (އިމާމް އަޙުމަދު) ނިދިކުރައްވައެވެ. އަދި އަހުރެނަށް އެކަމަށް ބާރުއަޅުއްވައި ވިދާޅުވެއެވެ. ޢުމަރުބިން އަލްޚައްޠާބު ރަޟިޔަﷲޢަންހު ވިދާޅުވެއެވެ. ޤައިލޫލާ ކުރާށެވެ. (މެންދުރު ނިދާށެވެ.) ފަހެ ހަމަކަށަވަރުން ޝައިޠާނާ ޤައިލޫލާ ނުކުރެއެވެ.” ޝެއިޚް ވަޙީދު ޢަބްދުއްސަލާމްބާލީ ވިދާޅުވިއެވެ. މިއީ އަބޫ ނުޢައިމު ރިވާކުރައްވާފައިވާ ރަސޫލުﷲ ޞައްލަﷲ ޢަލައިހިވަސައްލަގެ ޙަދީޘްފުޅެކެވެ. އަދި ޝެއިޚް އަލްބާނީ މިޙަދީޘުގެ ސަނަދު ރަނގަޅުކަމުގައި ވިދާޅުވެއެވެ.


vnews - Face Mask thah ves Aanmu Sih'hathuge Nurahkalakah!\nފޭސް މާސްކުތައް ވެސް އާއްމު ސިއްހަތުގެ ނުރައްކަލަކަށް!\nމަގުމައްޗަށް އެއްލާލާފައިވާ ސާރޖިކަލް މާސްކެއް ކައިރިން މީހަކު ހިނގާފައި ދަނީ؛ ރައްކާތެރި ގޮތުގައި މިފަދަ ތަކެތި ނައްތާ ނުލެވޭނަމަ އެއީ އާއްމު ސިއްހަތަށް އޮތް ނުރައްކަލެއް. ފޮޓޯ: ވީނިއުސް\nމާލޭގެ މަގުތަކުން މިއަދު ފެންނަނީ ހިތާމަ ކުރަންޖެހޭ ފަދަ މަންޒަރެކެވެ. ސްވައިން ފުލޫއަކީ ވަރަށް ބާރަށް ފެތުރިގެންދާ އަދި އެހާމެ ފަސޭހައިން އެކަކުގެ ގައިން އަނެކެއްގެ ގަޔަށް އަރާ ވައިރަހަކުން ޖެހޭ ބައްޔަކަށް ވާއިރު ބަލިން ރައްކާތެރިވުމަށް ބޭނުން ކުރާ ފޭސް މާސްކު ބަލިފަތުރާ އެއްޗަކަށް މިދަނީ ވަމުންނެވެ.\nމާލޭގެ މަގުތަކުގެ އެކި ހިސާބުތަކުން ހާއްސަކޮށް ހޮސްޕިޓަލްތަކާއި ކުލިނިކްތަކުގެ ކައިރިން ބޭނުންކޮށްފައި އުކާލާފައި ހުރި މާސްކުތައް ހުރީ ހާމައަށް ދޫކޮށްލެވިފަ އެވެ. އެއީ ރައްކާތެރި ގޮތުގައި ނައްތާލަންޖެހޭ ތަކެތި ނަމަވެސް އެތަކެތި މަގުމައްޗަށް ދޫކޮށްލެވިފައި ވަނީ ކަމުގެ ނުރައްކާތެރިކަން ނުވިސްނޭތީ ކަމަށް ވެދާނެ އެވެ. އާއްމު ސިއްހަތަށް ނުރައްކާތެރި މިފަދަ ދަނޑިވަޅެއްގައި ކުރެވޭ މިފަދަ އަމަލުތަކުގެ ސަބަބުން އެތައް ބަޔަކު އޭގެ ނުރައްކަަލަށް ހުށަހެޅިގެންދެ އެވެ.\nފޭސް މާސްކް އަޅައިގެން ބަޔަކު ހަރަކާތްތެރިވަނީ\nއެޗްވަންއެންވަން އިންފުލުއެންޒާ އާއި ގުޅިގެން އުފައްދާފައިވާ ހާއްސަ ކޮމެޓީގައި ހިމެނިވަޑައިގަންނަވާ ކުޑަކުދިންގެ ޑޮކްޓަރު އަބުދުﷲ ނިޔާފު ވިދާޅުވީ މިބައްޔަކީ ބަލި ޖެހި އަދި ބަލި ޖެހުނު ކަމުގެ އަލާމާތްތައް ފެނުމުގެ ކުރީގައިވެސް އޭނާގެ ފަރާތުން އެހެން މީހުންނަށް މިވައިރަސް ފެތުރިގެންދާ ބައްޔެއް ކަމުގަ އެވެ.\n"ވައިރަސް ހަށިގަނޑަށް އެރުމަށްފަހު، އަލާމާތްތައް ފާޅުވާން އެބަ ނަގާ ގާތްގަނޑަކަށް ހަތަރު ވަރަކަށް ދުވަސް. އަލާމާތްތައް ފާޅުވުމުގެ އެއް ދުވަސް ކުރިންވެސް އެމީހެއްގެ ފަރާތުން އެހެން މީހުންނަށް ޖެހިދާނެ،" ޑރ ނިޔާފް ވިދާޅުވި އެވެ.\nއެހެންކަމުން ބަލިން ރައްކާތެރިވުމުގެ ގޮތުން ބޭނުން ކުރާ މާސްކުތައް އުކާލާއިރު ތިމާގެ ހަށިގަނޑުގައި ވައިރަސް ނެތްކަމުގެ ޔަގީންކަމެއް ނުލިބެ އެވެ. އެހެންކަމުން އެއްލާލެވޭ މާސްކަކީ އޭގައި އެޗްވަންއެންވަންގެ ވައިރަސް ނެތް އެއްޗެއް ކަމުގައި ނުނިންމޭ އިރު އެފަދަ ވައިރަސް ނޫން އެތަކެއް ވައިރަހާއި ޖަރާސީމު އޭގައި ހުންނާނެ އެވެ.\nމީގެ އިތުރުން ބޭނުން ކުރާ މާސްކުތައް އެއްފަހަރަށް ވުރެ ގިނަ ފަހަރު ބޭނުން ނުކުރުމަށާއި، ގިނައިރު ބޭނުން ނުކުރުމަށް ޑޮކްޓަރުން ލަފާދެ އެވެ. އަދި މާސްކު ނައްޓާލާއިރުވެސް މާސްކުގެ އެތެރެފުށުގައި އަތް ނުލުމާއި މަޅާލާއިރުވެސް އެތެރެފުށް ރަނގަޅަށް މަޅާލައި ބަންދުކޮށް އެފަދަތަކެތި އެޅުމަށް ހާއްސަކޮށްފައިވާ ޑަސްބިން ފަދަ ތަކެއްޗަށް އެޅުމަކީވެސް މުހިއްމު ކަމެއް ކަމުގައި ޑޮކްޓަރުން ވިދާޅުވެ އެވެ.\nޑރ އަބުދުﷲ ނިޔާފު ވިދާޅުވީ އާއްމު އެއްވުންތައް މަދު ކުރުމަށާއި ސްކޫލުތައް ބަންދު ކުރުމަށާއި ކޮންމެހެން ކުރަންޖެހޭ ދަތުރުތައް ނޫނީ ނުކުރުމަށް އެބޭފުޅުން ލަފާދީފައިވަނީވެސް ބަލި ފެތުރުން ކޮންޓްރޯލް ކުރުމަށް ކަމުގަ އެވެ. އަދި ބަލި ކޮންޓްރޯލް ކުރެވޭނީ އިރުޝާދުތަކާއި އެއްގޮތަށް އަމަލުކޮށްގެން ކަމަށާއި މިގޮތުން ބަލިޖެހިފައިވާ މީހުން އެހެން މީހުންނަށް މިވައިރަސް ނުފެތުރޭނޭ ގޮތަށް އަމަލުތައް ބަހައްޓަންޖެހޭ ކަމުގައިވެސް ވިދާޅުވި އެވެ.\n"އަރިދަފުސް ރޯގާ، ވައިރަލް ހުން، ކެއްސާ ކިނބިހި އަޅާ އަލާމަތްތައް ހުރި ބައްޔެއް ހުރި މީހެއް ނަމަ، އާމުންގެ ތެރެއަށް ވީހާވެސް ނުކުމެ ނޫޅުން. އެފަދަ މީހުން ގޭގައި މަޑުކޮށްލުން. ގިނަ ގިނައިން އަތްދޮވެ ހެދުން. ކެއްސާ ކިނބިހި އަޅާނަމަ، ކަވަރުކުރުން. ކަވަރުކުރަން ޓިޝޫފަދަ ތަކެތި ބޭނުން ކުރާނަމަ އެތަކެތި ރައްކާތެރި ގޮތުގައި ނައްތާލުން ފަދަ ކަންކަމަށް ސަމާލުކަން ދެއްވަން ޖެހޭ،" ޑރ ނިޔާފް ވިދާޅުވި އެވެ.\nމިރޯގާ އަކީ އެމީހަކަށް ރޯގާޖެހިފައި ހުރެމެ އެކަމުގެ އަލާމަތްތައް ނުފެނި ހުންނަ ދުވަސްތަކުގައިވެސް އެހެން މީހުންނަށް އެމީހެއްގެ ކިބައިން ވައިރަސް ފެތުރޭ ރޯގާ އަކަށް ވުމާއި އެކު، ބޭނުންކުރާ މާސްކާއި ޓިޝޫފަދަ ތަކެތި ރައްކާތެރި ގޮތުގައި ނައްތާ ނުލެވޭނެ ނަމަ އެއީ ބަލިފެތުރުމަށް ހުޅުވައިދެވޭ ދޮރެއް ކަމުގައި ވެގެންދެ އެވެ.\nމީގެ އިތުރުން ލައިގެން ހުންނަ އަންނައުނު ބިންމަތީގައި ހޭކޭނަމަ އެއީވެސް ޖަރާސީމާއި ވައިރަސްތައް ތިމާ އާއި ތިމާގެ އާއިލާ ދިރިއުޅޭތަނަށް ގެންދެވޭ ކަމެކެވެ. ސަބަބަކީ މާލޭގެ މަގުތައް މައްޗަށް ކުޅުޖެހުމާއި ކުނިއެޅުމަކީ ހުއްޓުމަކަށް ގެނެވިފައި ނުވާ އާދަ އަކަށް ވާތީ އާއި މިފަދަ ބަލިމަޑުކަމެއް އުޅޭ ދުވަސްވަރެއްގައި އެފަދަ ކަންކަމުގެ ސަބަބުން ނުރައްކާތެރިކަން ބޮޑުވެެގެންދާތީ އެވެ.


Khashoggi Ge Gaathilun Thamreen Hedhee America Gai - Report - Vaguthu\nތުރުކީގައި ހުންނަ ސައުދީ އަރަބިއްޔާގެ ކޮންސިއުލޭޓް ތެރޭގައި މަރާލި ނޫސްވެރިޔާ ޖަމާލް ޚަޝޯޣީ މަރާލުމުގައި ބައިވެރިވި ސައުދީ އަރަބިއްޔާގެ ހަތަރު މީހުން ވަނީ އެޖަރީމާ ހިންގުމުގެ ކުރިން އެމެރިކާގައި އަސްކަރީ ތަމްރީންތަކެއް ފުރިހަމަ ކޮށްފައި ކަމަށް އެމެރިކާގެ މަޝްހޫރު ނޫހެއް ކަމަށްވާ ނިއުޔޯކް ޓައިމްސް އިން ރިޕޯޓް ކޮށްފިއެވެ.\nއެމެރިކާގެ ވޮޝިންޓަން ޕޯސްޓަށް ލިޔަމުން ދިޔަ ނޫސްވެރިޔާ ޚަޝޯޣީ މަރާލީ 2018 ވަނަ އަހަރު އެވެ. ނިއުޔޯކް ޓައިމްސް އިން އިއްޔެ ރިޕޯޓް ކޮށްފައިވާ ގޮތުގައި ޚަޝޯޣީގެ ހަތަރު ގާތިލުން އެމެރިކާގައި ތަމްރީންތަކެއް ހެދީ 2017 ވަނަ އަހަރު އެވެ. އެމީހުން އަސްކަރީ ތަމްރީންތަކެއް ހެދީ އަމިއްލަ ކުންފުންޏެއް ކަމަށްވާ ސާބިރަސް ކެޕިޓަލް މެނޭޖްމަންޓް ކިޔާ ކުންފުންޏަކުންނެވެ.\nޚަޝޯޣީގެ ގާތިލުން އެމެރިކާގައި ކުރިއަށް ގެންދިޔައީ އަސްކަރީ ތަމްރީންތަކެއް ކަމަށް ރިޕޯޓް ކުރި ނަމަވެސް ތަމްރީން ދިން ކުންފުނިން އަދި މީޑިއާއަށް އެއްވެސް މައުލޫމާތެއް ނުދެއެވެ. އެހެންކަމުން ތަމްރީންތަކުގެ ތަފްސީލްތައް އަދި ކަށަވަރެއް ނުވެއެވެ.\nނިއުޔޯކް ޓައިމްސް އިން ބުނާ ގޮތުގައި އެމީހުން އެމެރިކާގައި ކުރިއަށް ގެންދިޔަ ތަމްރީންތަކުގެ ތެރޭގައި ބައެއް ހަތިޔާރު ބޭނުން ކުރާނެ ގޮތާއި، ހަނގުރާމައިގެ ބައެއް އުކުޅުތައް ވެސް ހިމެނޭ ކަމަށެވެ.\nޚަޝޯޣީ މަރާލުމުން އެކަން އެމެރިކާ އިން ކުށްވެރިކުރި ނަމަވެސް އެމެރިކާ އިން ސައުދީ އަރަބިއްޔާ އާއި ދެކޮޅަށް އެއްވެސް ފިޔަވަޅެއް އަޅާފައެއް ނުވެއެވެ. އެމެރިކާ އިން ސައުދީ އަރަބިއްޔާއަށް އެއްވެސް ފިޔަވަޅެއް ނޭޅީ އެމެރިކާގެ ރައީސް ޑޮނަލްޑް ޓްރަމްޕް އާއި ސައުދީ އަރަބިއްޔާގެ ވަލީއަހްދު މުހައްމަދު ބިން ސަލްމާނާއި ދެމެދު އޮންނަ ގާތް ގުޅުމުގެ ސަބަބުންނެވެ.\nޚަޝޯޣީ މަރާލުމުގައި ބައިވެރިވާ މީހުން ހައްޔަރުކޮށް ސައުދީ އަރަބިއްޔާ އިން އެމީހުންގެ މައްޗަށް ޝަރީޢަތް ހިންގިއެވެ. ޝަރީޢަތައް މައްސަލަ ސާބިތުވެ ބައެއް މީހުން މަރަން ވެސް ހުކުމް ކުރިއެވެ. ނަމަވެސް ޚަޝޯޣީގެ ދޮށީ ފިރިހެން ދަރިފުޅު ގާތިލުންނަށް މާފު ދިނުމުން އެއްވެސް މީހަކަށް މަރުގެ އަދަބު ދީފައެއް ނުވެއެވެ.


ހޮރައިޒަން ފިޝަރީޒް ޕްރައިވެޓް ލިމިޓެޑުން މަސް ގަންނަ އަގު ދަށްކޮށްފި – DhiDaily\nހޮރައިޒަން ފިޝަރީޒް ޕްރައިވެޓް ލިމިޓެޑުން މަސް ގަންނަ އަގު ދަށްކޮށްފި\nހޮރައިޒަން ފިޝަރީޒް ޕްރައިވެޓް ލިމިޓެޑުން މަސް ގަންނަ އަގު ދަށްކޮށްފިއެވެ.\nމިކަމާއި ގުޅިގެން އެ ކުންފުނިން ބުނީ އައިސް އަޅައިގެން ފިނިކޮށްފައި ހުންނަ, 1.5 ކގ އިން މަތީގެ ކަޅުބިލަމަހާއި ކަންނެލި ކިލޯއެއް މާދަމާއިން ފެށިގެން ގަންނާނީ 14 ރުފިޔާއަށް ކަމަށެވެ. އަދި އެ އަގަށް ގަންނާނީ ވަގުތުން ފައިސާދޭގޮތަށްކަމަށް ވެސް އެ ކުންފުނިން ބުނެއެވެ.\nމި ގޮތުން އެ ކުންފުންޏަށް ވަގުތުން ފައިސާދޭގޮތަށް 14 ރުފިޔާއަށް ގަންނަން ނިންމާފައިވާއިރު މީގެ ކުރިން ގަނެފައިވަނީ ކިލޯއެއް 15 ރުފިޔާއަށެވެ.\nހޮރައިޒަން ފިޝަރީޒުން މި ބަދަލު ގެނައި ނަމަވެސް އައިސްނާޅައި ހުންނަ 1.5 ކިލޯއިން މަތީގެ ކަޅުބިލަމަހާއި ކަންނެލީގެ އަގަށް ބަދަލު ގެނެސްފައެއް ނުވެއެވެ. މި ގޮތުން އައިސްނާޅައި ހުންނަ 1.5 ކިލޯއިން މަތީގެ ކަޅުބިލަމަހާއި ކަންނެލި ގަންނަނީ ކިލޯއެއް 13 ރުފިޔާއަށެވެ.\nއެހެންކަމުން އެ ކުންފުނިން ގެނައި ބަދަލާއެކު މާދަމާއިން ފެށިގެން 1.5 ކިލޯއިންދަށުގެ މަހާއި ކަންނެލި ގަންނާނީ 5.50 އަށެވެ. އޭގެ އިތުރުން އައިސްނާޅައި ގެންނަ 1.5 ކިލޯއިންދަށުގެ މަހާއި ކަންނެލި ކިލޯއެއް ގަންނަން ހަމަޖައްސާފައިވަނީ 5.15 އަށެވެ.\nހޮރައިޒޯން ފިޝަރީޒުން މަހުގެ އަގު ދަށްކޮށްފައިވާއިރު މިފްކޯއިން އިއްޔެ ވަނީ އެ ކުންފުނިން މަސްގަންނަ އަގު ކިލޯއަކުން 02 ރުފިޔާ ދަށް ކޮށްފައެވެ.


SunOnline: "Eilish" ge namugai anna mahu nerey billiege scent dhahkaalaifi\n"އައިލިޝް"ގެ ނަމުގައި އަންނަ މަހު ނެރޭ ބިލީގެ ސެންޓު ދައްކާލައިފި\nމުޙައްމަދު ޝާނިފް 25 Oct 2021, 08:33\nބިލީ އައިލީޝް އޭނާގެ "އައިލިޝް" ސެންޓު ފުޅިއާއެކު\nހޮލީވުޑްގެ މަޝްހޫރު ލަވަކިޔުންތެރިޔާ ބިލީ އައިލިޝް އަންނަ މަހު ނެރުމަށް ހަމަޖެހިފައިވާ އޭނާގެ ސެންޓު ކަމަށްވާ "އައިލިޝް" އާއްމުންނަށް ދައްކާލައިފިއެވެ.\nބިލީ އިންސްޓަގްރާމް މެދުވެރިކޮށް ހިއްސާކުރި ޕޯސްޓެއްގައިވާ ގޮތުން އެ ސެންޓަކީ އޭނާ އަށް މިހާތަނަށް އެންމެ މީރު ވަސް ދުވާ ސެންޓެވެ. އަދި އެޕޯސްޓުގައި އޭނާ އާއި ސެންޓު ފުޅިއާއެކު ނަގާފައިވާ ފޮޓޯ އެއް ވެސް ވަނީ ހިމަނާފައެވެ.\nމީގެ އިތުރުން އެ ޕޯސްޓުގައި އޭނާ ވަނީ ސެންޓަކީ އޭނާގެ ދިރިއުޅުމާ އަބަދުވެސް ގުޅިފައިވާ އެއްޗެއް ކަމަށާއި އޭނާ ހަނދާން ހުންނަން ފެށީއްސުރެ ވެސް އެއީ އޭނާ އަބަދުވެސް ލޯބިކުރަމުން އަންނަ އެއްޗެއް ކަމަށް ބުނެފައެވެ.\n"މިއީ ވަރަށް ކުރީއްސުރެ އަހަރެން ދެކެމުން އައި ހުވަފެނެއް. "އައިލިޝް" ގެ ނަމުގައި މިސެންޓު އުފެއްދުމަކީ އަހަރެން ފަހުރުވެރިވެ އުފާކުރާ ކަމެއް،" ބިލީ އެ ޕޯސްޓުގައި ބުނެފައިވެއެވެ.\nބިލީގެ މި ޕޯސްޓަށް މިހާތަނަށް ހަ މިލިއަނަށްވުރެ ގިނަ މީހުން ލައިކް ކޮށްފައިވާއިރު ތިރީސްހާހަށްވުރެ ގިނަ ކޮމެންޓު ކޮށްފައިވެއެވެ.\nމި ސެންޓަކީ ބިލީ އެއިލިޝް ގެ އެންމެ ފުރަތަމަ ސެންޓެވެ. މި ސެންޓުފުޅި ފަރުމާކޮށްފައިވާ ގޮތަށް ވަރަށް ގިނަ މީހުން ވަނީ ތައުރީފްކޮށްފައެވެ.\nމީގެ އިތުރުން "ބިލީ އައިލިޝް ފްރެގްރެންސް" ގެ ނަމުގައި އިންސްޓަގްރާމު އެކައުންޓެއް ދާދި ފަހުން ހަދާފައިވާއިރު ޖުމުލަ 28،6000 އަށް ވުރެ ގިނަ މީހުން އެ ޕޭޖު ފޮލޯ ކޮށްފައިވެއެވެ.\nބިލީ އައިލިޝްގެ ލަވަތަކުގެ ތެރެއިން ބޭޑް ގާއީ އަދި ދެއާ ފޯ އައި އެމް ފާހަގަ ކޮށްލެވެއެވެ.\nބިލީގެ "އެވްރިތިންގް އައި ވޯންޓެޑް" ލަވައަށް މިއަހަރު ގްރެމީ އެވޯޑެއް ވަނީ ލިބިފައެވެ. މީގެ ކުރިންވެސް އެކި ފަހަރުމަތިން އޭނާ ވަނީ ގްރެމީ އެވޯޑް ކާމިޔާބުކޮށް، ވަރަށް ގިނަ ބައެއްގެ މެދުގައި މަގުބޫލުކަން ހޯދާފައެވެ.


vnews - Riley ah release libeynee Oman ge club'un transfer fee dhekkumun: New\nރިލޭއަށް ރިލީޒް ލިބޭނީ އޮމާންގެ ކްލަބުން ޓްރާންސްފާ ފީ ދެއްކުމުން: ނިއު\nއޮމާންގެ ސުރް ކްލަބާއެކު މިވަގުތުހުރި ނިއުރޭޑިއަންޓް ސްޕޯޓްސް ކްލަބްގެ ޑިފެންޑަރު ރިލްވާން ވަހީދު (ރިލޭ) އަށް ރިލީޒް ލިބޭނީ ސުރްއިން ޓްރާންސްފާ ފީއެއް ދެއްކުމުން ކަމަށް ނިއުއިން ބުނެފިއެވެ.\nވީ ސްޕޯޓްސްއަށް މައުލޫމާތު ދެމުން ނިއުގެ ޖެނެރަލް ސެކެޓްރީ އަހުމަދު ނިޔާޒް (ޓެޑް) ވިދާޅުވީ، ބުދަދުވަހު ނިއުގެ ބޯޑުގެ ބައްދަލުވުމެއް ބާއްވާފައިވާ ކަމަށާއި، އެ ބައްދަލުވުމުގައި ނިންމާފައިވަނީ ރިލޭއަށް ރިލީޒް ލިބޭނީ ސުރް ކްލަބުން ޓްރާންސްފާ ފީއެއް ދެއްކުމުން ކަމަށެވެ. އެހެންނަމަވެސް ޓްރާންސްފާ ފީއެއްގެ ގޮތުގައި ނިއުއިން ޑިމާންޑުކުރި ވަރެއް ޓެޑް ވިދާޅެއް ނުވެއެވެ.\nވީ ސްޕޯޓްސްއަށް އެނގިފައިވާ ގޮތުގައި ރިލޭގެ ރިލީޒް ފީއެއްގެ ގޮތުގައި ނިއުއިން ވަނީ 10،000 ޑޮލަރު ސުރް ކްލަބަށް ހުށަހަޅާފައެވެ. އެނގިފައިވާގޮތުގައި ރިލޭގެ އެއްބަސްވުމުގައި ބާކީ އެންމެ ފަސްމަސް އޮތުމާއެކު، އޭނާގެ ރިލީޒް ފީއެއްގެ ގޮތުގައި ނިއުއިން ހުށަހެޅި އަގަށް އެއްބަސްވާން ސުރް އިން ވަނީ ދެކޮޅު ހަދާފައެވެ.\nރިލޭގެ އާއިލާ މެމްބަރަކު ވީ ސްޕޯޓްސްއަށް މައުލޫމާތު ދެމުން ބުނީ ރިލޭއަށް އޮމާނުގެ ކްލަބަށް ކުޅެން ލިބުނު ރަނުގެ ފުރުސަތު މިހާރު ގެއްލުމާ ކައިރިވެފައިވާ ކަމަށާއި، ނިއުއިން ހުށަހެޅި އަގަށް ސުރް ކްލަބުން އެއްބަސްވާނެ ކަމާމެދު ސުވާލު އުފެދޭ ކަމަށެވެ. އަދި ނިއުއިން ރިލޭގެ ރިލީޒް ފީ ކުޑަނުކޮށްދީފިނަމަ، އެ ފުރުސަތު ގެއްލި ރިލޭ އަނބުރާ ރާއްޖެ އަންނަންޖެހޭނެ ކަމަށެވެ.\nނިއު އަދި ގައުމީ ޓީމުގެ ކުރީގެ ކޯޗު ވެލިޒާ ޕޮޕޯވް ކޯޗުކަން ކޮށްދެމުން އަންނަ ސުރްއާ ވާހަކަދެއްކުމަށް ރިލޭ އޮމާނަށް ފުރީ ނިއުއިން ހުއްދަ ދިނުމުންނެވެ. އެގޮތުން އޭނާ ވަނީ އެ ކްލަބާއެކު ޓްރަޔަލް ފުރިހަމަކޮށްފައެވެ. އަދި އޭނާ ވަނީ ފާސްވެސް ވެފައެވެ.\nޕޮޕޯވް ވަނީ ގައުމީ ޓީމުގެ އިތުރުން ނިއުގައި ރިލޭއަށް އިރުޝާދު ދީފައެވެ. ރިލޭއަކީ ޕޮޕޯވް ވަރަށް ގަޔާވާ ކުޅުންތެރިޔެއްގެ އިތުރުން ގާތް ރައްޓެއްސެކެވެ.\nމިއީ އޮމާން ލީގުގެ ކްލަބަކަށް ރާއްޖޭގެ ކުޅުންތެރިޔަކަށް ކުޅެން ފުރުސަތު ތަނަވަސްވި ފުރަތަމަ ފަހަރެވެ. އެހެންނަމަވެސް ނިއުގެ އަކްރަމް އަބްދުލްޣަނީ އާއި އަލީ ފާސިރު ސެންޓޭއަށް ވަނީ އޮމާންގެ ކްލަބަކަށް ކުޅެން ފުރުސަތު ލިބި ބޭކާރުވެފައެވެ. އެފަހަރު އެ ދެކުޅުންތެރިންނަށް ފުރުސަތު ގެއްލުނީ ދެ ކްލަބް އެއްބަސްވުމަކަށް ނާދެވެމުންނެވެ.\nމީގެކުރިން މެލޭޝިއާގެ ޕީޑީއާރްއެމްއަށް އަލީ އަޝްފާގު (ދަގަނޑޭ) ކުޅެފައިވާއިރު، މުހައްމަދު އާރިފް (ބަކާ) ވަނީ މިޔަންމާގެ ކްލަބަކަށް ކުޅެފައެވެ.\nކްލަބް ވެލެންސިއާ އިން 2006 ވަނަ އަހަރު ކެރިއަރު ފަށައި އޭގެފަހުން ގިނަ ކްލަބްތަކަށް ކުޅުނު ރިލޭ ވަނީ 2016 ވަނަ އަހަރުގެ މެދުތެރޭގައި ވިކްޓްރީއަށް ބަދަލުވެފައެވެ.\nއަލީ ސުޒެއިންގެ އިރުޝާދުގެ ދަށުން މިދިޔަ އަހަރު އެސްޓީއޯ މާލޭ ލީގުގައި މޮޅު ކުޅުމެއް ދެއްކި ރިލޭ ނިއުއަށް ބަދަލުވީ އުރީދޫ ދިވެހި ޕްރިމިއާ ލީގުން ވިކްޓްރީއަށް ޖާގަ ނުލިބުމުންނެވެ. އަދި އޭނާ ވަނީ ނިއުއާއެކު މިދިޔަ ސީޒަނުގައި ޕްރިމިއާ ލީގުވެސް ހޯދާފައެވެ.\nމި ފަހަރު ނިއުއާއެކު އޭއެފްސީ ކަޕްގައިވެސް ކުޅުނު ރިލޭ އަންނަނީ މިސީޒަނުގައި އެޓީމުގައި މޮޅުމެއް ދައްކަމުންނެވެ. އޭނާ ވަނީ އެ ކްލަބާއެކު މި ސީޒަނުގައި މާލޭ ލީގު ކާމިޔާބުކޮށްފައެވެ.


Roadhaige Kurin Coni Report Gai Bunaa Gothah Verikan Badhalu Vaane - Idhikolhu - Vaguthu\nރޯދައިގެ ކުރިން ކޯނީ ރިޕޯޓުގައިވާ ގޮތަށް ވެރިކަން ބަދަލު ވާނެ - އިދިކޮޅު\nރޯދައިގެ ކުރިން ކޯނީ ރިޕޯޓުގައިވާ ގޮތަށް ވެރިކަން ބަދަލު ވާނެ ކަމަށް އިދިކޮޅު ފަރާތް ތަކުން ބުނެފިއެވެ.\nރޭ އިދިކޮޅު ޕާޓީތަކުން އެމްޑީޕީ އޮފީސް ކުރިމަތީ، ސޯސަންމަގުގައި ބޭއްވި އެއްވުމުގައި ވާހަކަފުޅު ދައްކަވަމުން އެމްޑީޕީގެ ކަނޑިތީމު ދާއިރާގެ ރައީސް ޢަބްދުﷲ ޝަހީމް ވިދާޅުވީ ކޮމިޝަން އޮފް ނެޝަނަލް އިންކުއަރީ (ކޯނި) ގެ ރިޕޯޓުގައި ބުނާ ގޮތަށް ވެރިކަން ބަދަލުކޮށްލާނެ ކަމަށެވެ.\n"އަންނަ ރޯދަ މަހު ދިވެހިން ރޯދަ ހިފާނީ ރައީސް ޔާމީންގެ ވެރިކަމާ ނުލައި, ކޮމިޝަން އޮފް ނެޝަނަލް އިންކުއަރީ (ކޯނި)ގެ ރިޕޯޓުގައި ބުނާ ގޮތަށް ވެރިކަން ބަދަލުކޮށްލާނަން" ޝަހީމް ވިދާޅުވިއެވެ.\nޝަހީމް އަކީ ފެބްރުއަރީ އެކެއްގެ އަމުރާއެކު މާލޭގައި ކުރި މުޒާހަރާ ލީޑު ކުރައްވަމުން ގެންދަނިކޮށް، ކުއްލި ނުރައްކަލުގެ ހާލަތުގެ ދަށުން ހައްޔަރު ކުރި މީހެކެވެ.\nމި އެއްވުމުގައި ވާހަކަ ދައްކަމުން އެމްޑީޕީގެ ގައުމީ މަޖިލީހުގެ މަޑުއްވަރީ ދާއިރާގެ ރައީސް މޫސާ އަލި މަނިކު (މޫކޭ) ވިދާޅުވީ ރޯދަ މަހު ރޯދަ ހިފާނީ "މި ވެރިކަމާ ނުލައި" ކަމަށެވެ. އެ ވާހަކަ އޭނާ ދައްކަނީ ވަރަށް ބޮޑު އުންމީދެއް އޮތީމަ ކަަމަށް މޫކޭ ވިދާޅުވިއެވެ.\n"ވަރަށް އުންމީދު އެބައޮތް މި ރޯދަ މަހު ރޯދަ ހިފާނީ މިވެރިކަމާ ނުލައި. ވެރިކަން އިރާދަ ކުރެއްވިއްޔާ އަޅުގަނޑުމެން ބަދަލު ކުރާނެ. އެކަން ކުރާނެ. އެކަމާމެދު ޝައްކެއް ނެތް. އަޅުގަނޑު މި ވާހަކަ ދައްކަނީ ވަރަށް ބޮޑު އުންމީދެއް އޮތީމަ،" މޫކޭ ވިދާޅުވިއެވެ.\nއޭޕްރީލް 24, 2018 10:13\nރޯދަ ހިފާނީކި ނޫނެއްނު ރޯދަ ނުހިފާނި މިވެރިކަން ނެތި ކަލޯ ގަމާރާ . ތީ ވަކަރުގެ މީހުން ދެން ޕާޓީ ކުދިން އުފާކޮށް ޕާޓީ ކޮށްލަން ގޮވާލާ.. ކަލޭ ތިބުނާ ދުވަހެއްވެސް އަންނާނެ ތިކަމެއް ވާކަށް ނެތް އިންޝާ ﷲ\nއޭޕްރީލް 24, 2018 10:14\nދެން މިއިން މީހަކު ރޯދަނުހިފައިގެން ސުވާލުކުރުމުން ބުނާނެ ދޯ "ރޯދަނުހިފީ ޔާމީނު ވެރިކަމުން ނުފައިބާތީއޭ"........... ބޯގަޅި ބަޔެއް.\nއޭޕްރީލް 24, 2018 10:19\nރޯދަ މަސް އައިމަ ބުނާނެ ކަންނޭގެ އީދު ނަމާދު ކުރާނީ މިވެރިކަމާ ނުލައޭ\nއޭޕްރީލް 24, 2018 10:41\nމަބުނީ ކޮންމެ ހަފްތާއަކު ދެފަހަރު ވެރިކަން ވައްޓަމެއްނު. ހަހަހަހަހަ\nއޭޕްރީލް 24, 2018 10:50\nއެހެންތޯ؟ އެހާ ހިތްވަރު އެބަހުރިތޯ؟ ވާގޮތެއްް ބަލަމާތޯ؟ ﷲ އިރާދަ ކުރެއްވިއްޔާ ރައީސް ޔަމީންގެ ވެރިކަން ވޯޓުން ނޫންގޮތެއްގައި ބަދަލު ނުކުރެވޭނެ.\nއޭޕްރީލް 24, 2018 11:00\nއަނެއްކާ އަނެކައްޗެކޭ ކިޔައިގެން ރައްޔިތުން ގުނބޯ ހައްދަން ފެށީ. ކިހާ ބޮޑު ނޮހޮރައްޕާނެއް މީ ދެން.\nއޭޕްރީލް 24, 2018 11:02\nތިޔަހެން ވައި އަނގަ ނުތަޅައި ހަނުހިމޭނުން ތިބުން މާރަނގަޅުވާނެ.\nއޭޕްރީލް 24, 2018 11:04\nއެބުނަނީ ރޯދަ ނުހިފާނަމޭ! އެއީ އުޒުރެއްތަ؟\nއޭޕްރީލް 24, 2018 12:36\nމީގެކުރިންވެސް ނުހިފާއެއްޗެއްދޯ؟ ދެން ނުހިފިޔަސް ކީއްވާނީ!\nއިބްރާހީމް ފ. ނިލަންދޫ\nއޭޕްރީލް 24, 2018 11:15\nއެންެމެހާ މަކަރުވެރީންގެ މަކަރުވެރިކަން ﷲ ތަޢާލާ މޮޅަށް ދެނެވޮޑިގެންވާކަން ހަނދުމަފުޅު އެބަހުރިތޯ؟ ﷲ ތަޢާލާއީ ޙައްޤަށް ނަޞްރު ދެއްވާ ރަސްކަލާނގެ. ޔާ ﷲ ނުބައިނުލަފާ މީހުންގެ ކިބައިން އަޅަމެންނަށް ނަޞްރު ދެއްވާނދޭވެ.\nމާނައަކީ ޔާީންގެ ވެރިކަމުގައި ހުރެއްޖިއްޔާ އަންނަ ރަމަޟާންމަހު ރޯދަ ނުހިފާނަމޭތޯ؟ ވަރަށްބޮޑަށް ސުވާލު އުފެދިއްޖެ؟\nއޭޕްރީލް 24, 2018 11:19\nހޫ.. ސްޕްރީމްކޯޓުގެ ފަޑިޔާރަކު ބުނީތަ ހުކުމެ އަލުންނެރެދޭނަމޭ.. ތިކަންވެދާނެ ދެތިން މިލިޔަން ޑޮލަރު ހަމަޖެއްސީމަ... މިހާރުތިބީ ތިންމީހުން... އެހެންވީމަ ދޭންޖެހޭވަރު ކުރިޔަށްވުރެމަދުވާނެ.. ކަލޭމެން ކޮރަޕްޝަނާ ފަސާދައާ ނުލާ ކުރާނެ އެއްކަމެވެސް ނޯންނާނެ.. ރޯދަވެސް ކަލޭމެން ހިފާނީ ކޮރަޕްޝަނާއެކު... ރޔާމީނާ ނުލާ ބާއްވާންތިހާބެއްގަ އަހަރެމެން ބައިވެރިނުވާނަން.... ކަލޭމެން މޯދީ ޗައިނާއަށް ކުއްލިޔަކަށް ތިފޮނުވަނީ ތިކަމުގަތަ...އިންސާފުވެރި އިންތިހާބެއް ބޭއްވުމައްޓަކާ ފުރަތަމަޖެހޭނީ މިދައުރު ނިމެންދެން ރޔާމީން ވެރިކަމުގަ ބަހައްޓަން.. ދެވަނައަށް ރޔާމީނަށް ވާދަކުރެވޭ އިންތިހާބެއް ބާއްވަންޖެހޭނީ... ދެންވޯޓުއަޅާއިގެން ހޮވޭމީހަކަށް ވެރިކަމުގެ ހުވާލާދީ..... ފާޑުފާޑުކުރަން ވާހަކަނުދައްކައްޗޭ... މިއީ އަހަރެމެންގެވެސް ގައުމު... ޗައިނާ ވާވައްދާއިގެން މޯދީލައްވާ ގެރިޔަށް އައިޑީކާޑުހަދަން ރަޖިސްޓްރީކުރަން މިގައުމު ހަމަޖައްސަން ނޫޅެއްޗޭ... .\nމިވެރި ކަމާ ރޯދަ ޔާ ހުރީކޮންގުޅުމެއްތަ މިވެރި ކަންއޮތަސް ނެތަސް ދުނިޔޭގައި ތިބި ބަޔަކު ރޯދަ ހިފާނެއިންޝާﷲ\nމިވެރިކަމާ ރޯދަޔާ ގުޅުން އެބަހުރި. ތިން އަހަރުގެ ރީނދޫވެރިކަމާ ރޯދަޔާ ތިޔަ ބުނާހެން ގުޅުމެއް ނެތް.\nމި މީހުންނަށް ރާއްޖެއެއްވެސް މުހިއްމެއް ނޫންދޯ؟ ވެރިކަން މި ބޭޔނުންވަނީ. އެހެން ނޫންނަމަ އުޅުނީހީ ރާއްޖެ ތަރައްީކުރާން ކުރެވޭ މަސައްކަތް ލަސްވާތީ އެކަމާ ފާޑު ކިޔާކަށްނު. އެންމެ ކުޑަމިނުން އެ މީހުންނަށް ތާއީދުކުރާ މީހަކު ބަޖެޓަށް ވޯޓެއް ވެސް ނުދޭ. ދެން ބުނެބަލަ. ކަލޭމެން ކަންބޮޑުވަނީ ރައީސް ޔާމީން މި ޤައުމު މާ އަވަހަށް ތަރައްޤީކުރާތީތަ؟ އަޅެ ތިހާބޮޑަށް މި ޤައުމާ ހަސަދަވެރިވެގެން ތި އުޅެނީ މި ޤައުމު ކަލޭމެންނަށް ކޮން ކަމެއް ކޮށްދީގެންތަ؟ އަމާންކަމާއެކު މި ޤައުމުގައި ދިރިއުޅެވޭތީތަ؟ މި ތަން ލީބިޔާއަށް ސޫރިޔާއަށް އިރާޤަށް އަފްޣާނިސްތާނަށް ހަދާލަން ބޭނުންވަނީތަ؟ ހެޔޮ ނުވާނެ ކަލޭމެން ބޯ އެއްޗެއް ބޮއިގެން އުޅެން ކަލޭމެންގެ އަޢުވާނުންގާތަށް ގޮސްބަލަ! އަހަރެމެން މި ޤައުމު ތަރައްޤީ ކުރާން ދޫކޮށްލާފަ ކަލޭމެން ދާ ތާކަށް ގޮސްބަލަ!\nއޭޕްރީލް 24, 2018 11:32\nއޭޕްރީލް 24, 2018 12:11\nމަށާއިގެންދާނީ... ވެއްޓުނުއެއްޗެހި ފެނޭތަ މިހާރު.... ތިމަންނަމެންނަން ވެރިކަން ދިނީމަޔޯ ރޯދަހިފާނީ... ބުއްދި ހަމަޖެހޭބައެއްތަތީ..\nﷲ އިރާދަ ކުރެއްވިއްޔާ ރައީސް ޔާމީންގެ ވެރިކަން މަގުމަތީން ކަސިޔާރުކޮށް ނުލެވޭނެ، ތިބޭ ފުޅުން ތިއުޅުއްވަނީ އަނެއްކާވެސް ބަޔަކު ޖަލަށް ފޮނުވުމަށް، ޤާނޫނުގައި ބަޔާންކޮށް ފައިވާ ކުށެއް ވަކި މީހަކު ކުރީމާ އޭނާގެ މައްޗަށް ދަޢުވާ ނުކުރަން ގޮވާ އިރު، ނިކަމެތި މީހާ ހަމަ އެކުށް ކުރީމާ އޭނާގެ މައްޗަށް ކުރެވޭ ޙުކުމް ތަންފީޛު ނުކުރުމަށް ނޮގޮވަނީ ކީއްވެގެންތޯ؟ އިނދި ކޮޅުގައި މަސައްކަތް ކުރައްވާ ގިނަ ބޭފުޅުންނަކީ އަމިއްލަ އެދުމާއި މަސަލަޙަތު އިސްކޮށްގެން މަސައްކަތް ކުރަމުންދާ ބައެއް، މިަސރުކާރުން މުސާރަ ބޮޑުކޮށްފި ތިބޭފުޅުން ރައްޔިތުންނަށް ނުވަތަ ވަޒީފާ އަދާ ކުރާފަރާތްތަކަށް ހެޔޮ އެދޭނަމަ، ސަރުކާރުން ބޮޑު ކޮށްދިން މުސާރަ އިތުރުކުރަން ސަރުކާރަށް ނުދެއްނެވީ ކީއްވެގެންތޯ؟ މުޅި ރާއްޖޭގައި އެއް ހަމަ އަކުން އެއް އަގެއް ކަރަންޓާއި ފެނަށް ނަގާ ގޮތަށް ރައީސް ޔާމީން ހަމަޖެއްސީމާ، އެކަން އެއަށް ވުރެ ރަގަޅު ކުރަން ރައީސަށް ނުދެއްނެވީ ކީއްވެގެންތޯ؟ ރާއްޖޭގައި ތިބެގެން އެމް.ބީ.ބީ.އެސް ( ޑޮކްޓްރީ ކަން ) ކިޔެވޭ ގޮތަށް ރައީސް ޔާމީން ނިއްމެވީމާ މިކަން މިއަށް ވުރެ ރަގަޅަށް ކުރެވޭނޭ ގޮތެއް ސަރުކާރަށް ބުނެ ނުދެވުނީ ކީއްވެގެންތޯ؟ މިހެން ގޮސް ދައްނަވާނަމަ ވަރަށް ގިނަ ވާހަކަ ދެންނެވިދާނެ، އަޅުގަނޑުމެން ވެސް މިތިބީ ވަރަށް ކާރީން ކަންކަން ބަލަން.\nﷲ އިރާދަކުރެއްވިއްޔާ ހަމަޔަގީނުންވެސް ރޯދަމަސް އަންނާނެ. ޔާމީނު ރައީސްކަމުގައިހުރެގެން ރޯދަ ނުހިފާ މީހަކު ރޯދަނުހިފިއަސް އެކަމުގެ އަޒާބު ޔާމީނަކަށް ނުލިބޭނެ. ލިބޭނީ ރޯދަނުހިފިމީހަކަށް.\nއޭޕްރީލް 24, 2018 11:40\nނުވާނެ ހަމަނުވާނެ ނުވާނެ އެއްކަމެއްވެސް ނުކުރެވޭނެ ތިކަހަލަ ކިތަންމެމުހުލަތެއް ތިހެންދީފި މާތްރަސްކަލާންގެ ވާގިފުޅާއެކު މިއަހަރުވެސް ރޯދަ ހިފާނީ ރައީސް ޔާމީނުގެ ވެރިކަމާ ލައިގެން\nއޭޕްރީލް 24, 2018 12:02\nރޯދަހިފާނީ ވެރިކަމާނުލައި، ފުރަތަމަވެސް ގޯސް. ރޯދައަކީ ވެރިަކަމަކާ ގުޅުވަންޖެހޭ ޢަމަލެއްނޫން. ރޯނާވެފަތަ ތިޔާތިބީ. އެއީ، ﷲއަށް ޚާލިޞްކުރެވޭ އަޅުކަމެއް. ވެރިކަމުގަ މީހަކު ނެތަސް ހުއްޓަސް ރޯދަހިފޭނެ. ޔާމީނަށްކޮށްދޭކަމެކޭ ހިތާތަ ތިހެން ތިގޮވައިނަގަނީ. ތިހިރީ ކަލޭމެންގެ ފެންވަރަކީ. ތީއަދި ދާއިރާގެ ރައީސުންގެ ފެންވަރު. ދެންކޮބާ ދެންތިބި އާދައިގެ މެންބަރުންގެ ހާލަކީ. ވިސްނަބަލަ ތިކިޔެނީ ކޯއްޗެއްކަން\nމީގެކުރިން ތިމީހުން ރޯދަހިފަނީ ޔާމީން އާ އެކީގަތަ؟؟؟ ކުރިން ރޯދަހިފުނުކަންޔަގީންބާ؟؟\nއޭޕްރީލް 24, 2018 12:57\nތިގޮތައް ރައްޔިތުން ގުބޯހެއްދުނު ޒަމާން ފަހަނައަޅާ ގޮއްސި ކިތައްފަހަރު މިހާރުވެރިކަން ބަދަލުކޮއްފި ތިޔަލަވާހަޅޭކުގެ އަޑުއަހާނެ ރައްޔިތަކުނެތް މިހާރު މިގައުމަކު. އަދިވެސް ހުންނާނީ ރައީސް ޔާމީން އަދިފަހުންވެސް ހުންނާނީ ހަމަ ރައީސް ޔާމީން ތިޔަބައިގަޑަކައް ވެރިކަން ދޭކައް ރައްޔިތުން ބޭނުމެއް ނުވޭ.\nއޭޕްރީލް 24, 2018 13:15\nޔާﷲ އިބައިލަހުގެ ހެޔޮރަހުމަތުން އަޅަމެން ދިވެހި ރައްޔިތުން ވޯޓުން ހޮވާފައިވާ އަޅަމެންގެ ގައުމުގެ ވެރިޔާގެ ފުރާނައަށް ނުރައްކާފަދަ ކަމެއް މެދުވެރިނުކުރައްވާށި. މިމީހުންގެ ބަހުރުވަ މިހުންނަ ގޮތުން ހަނދާވަނީ، މަރްހޫމް ޑރ އަފްރާޝީމްގެ މަތިން.\nއޭޕްރީލް 24, 2018 13:18\n2023 ވަނަ އަހަރުގެ ދޯ؟\nއީޔޫ އިން އައްސޭކު މުހައްމަދު ނަޝީދުއަށް ފަތްކޮޅު އައީމަތަ؟\nއޭޕްރީލް 24, 2018 14:36\nވެރިކަން ބަދަލުނުވެއްޖިއްޔާ ރޯދަވެސް ނުހިފާނަން އުތަ؟\nއޭޕްރީލް 24, 2018 14:45\nރޯދަނުހިފަން ބަހަނާޔެއް ހޯދީދޯ ލޮލް\nއޭޕްރީލް 24, 2018 15:22\nދުނިޔޭގަ އުޅޭ މޮޔައިންވެސް އެކަމަކު މިވަރުގެ ކަމެއް ނުދެކެން. މިމީހުންނަކަށް ނޭނގޭ ކިޔޭ ނުކިޔޭ އެއްޗެވެސް. އަހަރެމެންނަކީ ތިހާ ގަމާރު ބައެއް ނޫނޭ. ތިވާހަކަ ކޮންމެވެސް އެހެންބައެއްގެ ކައިރީ ގޮސް ދައްކާ ކަލޭމެން ތިއީ ޤައުމައް ޤައްދާރުވެފަ އަދި ވަމުންދާ ބައެއް. މޮޔަ ނުގޮވާ ތިބޭ. ކަލޭމެންގެ ބަސް ކުރިން އެހިން ދެން ނާހާނަން އެދުވަސް ފާއިތުވެ ގޮސްފި. މިވާހަކަ މިބުނީ އަހަންނަކީވެސް ކުރިން ކަލޭމެންނަށް ތާއީދުކޮށް ކަލޭމެން ބުނިހާ ތަނަކަށް އެއްވެ ފުޑިފަ ހުރިމީހެއް.. ވަރަށް ސަލާމް.\nއޭޕްރީލް 24, 2018 21:17\nއަނެއްކާވެސް މާޔޫސްވެފަ ތިބި މެންބަރު ގުންޑާއިންނަށް އުއްމީދެއް ދިނީދޯ. ބަލަ ކޯނީގެ ރިޕޯޓް އެއީ ކަލޭމެން ގަބޫލު ކުރިވެސް އެއްޗެއްނޫނެއްނު؟\nއޭޕްރީލް 24, 2018 21:26\nބަލަ ބިނާކުރާމީހާ ދުރަށްލާފަ ފަނާ ކުރާ ލާދީނީންނަށްތަ ވެރިކަން ދޭންވީ؟ ތިޔާކަމެއްނުވާނެ އިންޝާﷲ.\nއޭޕްރީލް 24, 2018 21:30\nކޯނީގެ ރިޕޯޓަކީ ވާންހުރި ކަންކަން ބަޔާންކޮށްފައި އޮތް ރިޕޯޓެއްބާ؟ އަދި މިވެނިކަމެއް މިވެނި ދުވަހެއްގައި ވާނެކަމަށް ބުނުން އެއީ ތިޔަ ބައިގަނޑުގެ ޖާހިލުކަން ނޫން ކޮން ކަމެއްބާ.....؟؟؟\nއޭޕްރީލް 25, 2018 12:42\nވަރަށް ސާފުކޮށް ތިބުނެލީ، ކުރީ އަހަރުތަކެކޭ އެގޮތަށް މިފަހަރުވެސް ރޯދަ ނުހިފާނަމޭ، ކަލޭ/ކަލޭމެން ރޯދާ ނުހިފާ ފާފަ ކުރީމަ ނަރަކަޔަށްދާނީ މަތަ؟


SunOnline: Kappi gellunu sarahahdhun fenunu thuvaaleegai huree leyeh noon: Police\nކައްޕި ގެއްލުނު ސަރަހައްދުން ފެނުނު ތުވާލީގައި ހުރީ ލެޔެއް ނޫން: ޕޮލިސް\nޝަފްނާ ހުސައިން 08 Feb 2020, 16:57\nކައްޕި ގެއްލުނު ސަރަހައްދުން ފެނުނު ތުވާލި. އޭގައި ހުރީ ލޭ ނޫން ކަމަށް ފުލުހުން ވަނީ ބުނެފައި --\nމި މަހުގެ ހަ ވަނަ ދުވަހު ކ. ކަގި ކައިރިން ފަރަށް އެރި "ޓީޓީއެސް ފާން" ކިޔާ މުދާ އުފުލާ ދޯނިން ގެއްލުނު ކައްޕި ހޯދުމުގެ މަސައްކަތް ކުރަމުން ދިޔަ ޑައިވަރުންނަށް އެ ސަރަހައްދު ކަނޑުގެ އަޑިން ފެނުނު ތުވާލީގައި ހުރީ ލޭ ނޫން ކަމަށް ފުލުހުން ބުނެފިއެވެ.\n"ޓީޓީއެސް ފާން" ކިޔާ މުދާ އުފުލާ ދޯނިން ގެއްލިގެން ހޯދަމުން ދަނީ މުހައްމަދު ޔޫސުފް / ހދ. ކުޅުދުއްފުށި، ހަވީރީ ނާޒް އެވެ.\nއޭނާ ހޯދުމުގެ މަސައްކަތް ކުރަމުން ދިޔަ އެމްއެންޑީއެފްގެ ޑައިވަރުންނަށް އެ ސަރަހައްދުގެ 48 މީޓަރު އަޑިން ތުވާއްޔެއްގެ ބައެއް ފެނިފައިވެއެވެ. އޭގައި ލޭ ކަހަލަ އެއްޗެއް ހޭކިފައި ހުރުމުން ގިނަ ބަޔަކު ވަނީ ކަންބޮޑުވުން ފާޅުކޮށްފައެވެ.\nނަމަވެސް ފުލުހުން މިއަދު ބުނީ އެ ތުވާއްޔާއި ވަޅީގައި ހުރީ ލޭ ނޫން ކަމަށެވެ. އަދި މިހާތަނަށް ފުލުހުން ކުރި ތަހުލީލުތަކުން އެއީ ދަވާދާއި ގްލޫކަން އެނގިފައިވާ ކަމަށެވެ.\nކަނޑުގެ އަޑިން ފެނުނު ތަކެއްޗާ، ގެއްލިގެން ހޯދަމުން އަންނަ ކައްޕި ގެއްލުމާ އެއްވެސް ގުޅުމެއް އޮތްތޯ ބަލަމުން އަންނަ ކަމަށްވެސް ފުލުހުން ވަނީ ބުނެފައެވެ.\nފުލުހުން ބުނީ މި މައްސަލައިގައި ތަހުގީގުގައި ސުވާލުކުރަންޖެހޭ ފަރާތްތަކަށް ސުވާލުކޮށް ބަޔާން ނަގާފައިވާ ކަމަށެވެ. އަދި އިތުރަށް ބަލަންޖެހޭ ކަންކަން ބަލައި ހެކި ހޯދުމުގެ މަސައްކަތް ކުރަމުން އަންނަ ކަމަށެވެ.\nމިހާތަނަށް ބެލި ބެލުމުން ދޯނި ފަރަށް އެރި އިރު އެ ދޯނީގައި ދެ ދިވެހިންނާއި ދެ ބިދޭސީން ތިބިކަން އެނގިފައިވާކަމަށް ފުލުހުން ވަނީ ބުނެފައެވެ. ނަމަވެސް އެންމެ ފުރަތަމަ ފުލުހުން އަދި އެމްއެންޑީއެފް އިން ވެސް ބުނެފައި ވަނީ ދޯނީގައި ތިބީ ކައްޕި އާއެކު ދެ ބިދޭސީން ކަމަށެވެ.\nފުލުހުން ބުނީ ދޯނީގައި ތިބި މީހުންނާ ސުވާލުކޮށް ބަޔާންތައް ނަގާފައިވާ ކަމަށެވެ. ނަމަވެސް މައްސަލައާ ގުޅިގެން މިހާތަނަށް އެއްވެސް މީހަކު ހައްޔަރުކޮށްފައެއް ނުވެއެވެ.


SunOnline: Schwack in othee Darkrain ah dharaafai!\nޝްވެކުން އޮތީ ޑާކްރެއިން އަށް ދަރާފައި!\nއައިމިނަތު ލުބާ 31 Oct 2019, 08:43\nޝްވެކް ސިނަމާގައި ދެއްކި ދިވެހި ފިލްމު ގޮށްރާޅުގެ ޝޯތަކުގެ ޓިކެޓް ވިއްކައިގެން ލިބެން ޖެހޭ ފައިސާ އަދިވެސް ޑާކްރެއިނަށް ނުދޭކަމަށް އެ ޕްރޮޑަކްޝަން ހައުސްއިން ބުނެފި އެވެ.\nޑާކްރެއިން އެންޓަޓެއިންމަންޓްގެ އަހަރުގެ ފުރަތަމަ ފިލްމު "ގޮށްރާޅު" ގެ ގިނަ ޝޯތަކެއް ވަނީ ޝްވެކް ސިނަމާގައި ދައްކާފަ އެވެ. ޝްވެކް ސިނަމާގައި ގޮށްރާޅުގެ ގިނަ ޝޯތަކެއް ދެއްކި ނަމަވެސް ޝޯގެ ރުފިޔާ އަދިއަދަށް ދިޔައިރުވެސް ޑާކްރެއިނަކަށް ނުލިބެ އެވެ.\nބެލުންތެރިންނާ ހަމަޔަށް މަޝްހޫރު ފިލްމުތަކެއް ގެނެސްދީފައިވާ ޑާކްރެއިނުން ކުރި ޓްވީޓުގައި ބުނީ ގޮށްރާޅުގެ ޕޭމަންޓް އަދި ވެސް ނުލިބޭ ކަމަށާއި އެތައް ފަހަރެއްގެ މަތިން ޝްވެކް ސިނަމާގެ މަސްއޫލުވެރިންނަށް ގުޅުމުންވެސް ފޯނު ނުނަގާކަމަށެވެ. އަދި ކުރާ އެއްވެސް މެސެޖަކަށްވެސް ޖަވާބުދާރީ ނުވާ ކަމަށްވެސް އެ ޕްރޮޑަކްޝަން ހައުސިންއިން ބުންޏެވެ.\nގޮށްރާޅު ރިލީޒްކުރީ ފެބްރުއަރީ މަހުގެ ހަތަރުވަނަ ދުވަހު އެވެ.\nއެ މައްސަލައިގައި ސުވެކް ސިނަމާގެ ބަހެއް ލިބޭ ގޮތެއް ނުވި އެވެ.\nފަސްތަރީގެ ބުލޮކްބަސްޓާ އެ ފިލްމު ގިނަ ބެލުންތެރިންނަށް ވަނީ ކަމުގޮއްސަ އެވެ.\nފިލްމު ޝްވެކް ސިނަމާގައި ދެއްކި ނަމަވެސް އެ ފިލްމުން ލިބުނު ފައިދާގެ 40 އިންސައްތަ ޝްވެކަށް ލިބެ އެވެ. ފިލްމު އެޅުވި ފަހުން މިހާރު ވަނީ އަށް މަސްވެފަ އެވެ.


Falakee gothun maadhamaa mularoadha, handhu fennaane tha? | Mihaaru\nފަލަކީ ގޮތުން މާދަމާ މުލަރޯދަ، ހަނދު ފެންނާނެތަ؟\n15 މެއި 2018 - 09:04 46 comments\nމިއަދަކީ ހިނގަމުން މި ދާ ޝައުބާން މަހުގެ 29 ވަނަ ދުވަސް ކަމަށް ވާތީ، އިސްލާމީ ގިނަ ގައުމުތަކުގައި މިއަދުގެ އިރު އޮއްސުމަށް ފަހު، މި ރޭ ރޯދަ އަށް ހަނދު ބެލުން އޮންނާނެ އެވެ. ނަމަވެސް މިފަހަރު ވެސް ރޯދަ ހިފަން ފެށުމާއި ރޯދަ އަށް ފަހު އީދު ކުރުމުގައި ވެސް އިސްލާމީ ގައުމުތަކުގައި ތަފާތުތަކެއް ހުންނާނެ ކަމަށް ބެލެވެ އެވެ.\nއެންމެ ފުރަތަމަ ބަލައިލަންޖެހެނީ، ހިނގަމުން މިދާ ޝައުބާން މަސް ފުރިހަމަ ވަނީ ކޮން ވަގުތަކުތޯ އެވެ. މިއަދުގެ އިރު އެރި އިރު، ޝައުބާން މަހުގެ 29 ވަނަ ދުވަހުން ބޮޑު ބައެއް ވަނީ ފާއިތުވެފަ އެވެ. އަދި ޝައުބާން މަސް އެކުގައި ފުރިހަމަ ވާނީ، ރާއްޖޭ ގަޑިން މިއަދުގެ 16:48 (ޖީއެމްޓީން 11:47)ގަ އެވެ.\nއެ ވަގުތަކީ، މި ބިމުގެ ވަށައިގެން ހަނދު ދައުރު ކުރަމުން ގޮސް، ދައުރު ކުރަން ފެށި ހިސާބަށް އެނބުރި ރުޖޫއަވާ ވަގުތެވެ. ފަލަކީ އިލްމުގައި އެ ވަގުތަށް މި ކިޔަނީ ކޮންޖަންކްޝަންވާ ވަގުތެވެ. އެއީ އިރާއި ބިމާއި ހަނދު ރަހައަށް ވާ ގޮތަށް އެއް ހަމައަކަށް އަންނަ ވަގުތެވެ.\nކޮންޖަންކްޝަން ވުމާ އެކު، ހިނގަމުންދާ ހިޖްރީ މަސް ނިމި އަނެއް މަސް ފެށޭނެ އެވެ. އެއީ ގަޑި ހިނގާ އުސޫލުން ބަލާ ނަމަ، ކޮންމެ މިނެޓެއް ފުރިހަމަ ވުމަށްޓަކައި 59 ވަނަ ސިކުންތު ފުރިހަމަވުމާ އެކު އަނެއް މިނެޓްގެ ފުރަތަމަ ސިކުންތު ގުނަން ފަށާ އުސޫލުންނެވެ. ދެ މިނެޓްގެ ދެމެދަށް ވަގުތުގެ ހުސްކަމެއް ނާންނަ ފަދައިން، ހިޖްރީ މަހެއް ނިމި އަނެއް މަސް ފެށުމާ ދެމެދު ވަގުތުގެ ހުސްކަމެއް ނާންނާނެ އެވެ.\nއެހެންކަމުން، މިއަދުގެ 16:48 ހިނގުމާ އެކު، 29 ދުވަސް ހަމަކޮށް ޝައުބާން މަސް ނިމި ރަމަޟާން މަހަށް ފެށުނީ އެވެ. ދެން އޮތީ ހަނދު ސާބިތު ކުރުމުގެ މައްސަލަ އެވެ. ހަނދު ސާބިތު ކުރުމުގައި އިސްލާމީ ގައުމުތަކުގައި މިހާރު އަމަލު ކުރަނީ މައިގަނޑު ދެ އުސޫލަކަށެވެ.\nފުރަތަމަ އުސޫލަކީ، ހިނގަމުންދާ ހަނދު މަހުގެ 29 ވަނަ ދުވަހުގެ އިރު އޮއްސުމަށް ފަހުގައި ހަނދު ފެނުމެވެ. އެއީ ލޮލަށް ފެނިގެން ހަނދު ސާބިތުކުރާ ގައުމުތަކުގައި އަމަލު ކުރަމުން އަންނަ އުސޫލެވެ. ދެ ވަނަ އުސޫލަކީ، ހިނގަމުންދާ 29 ވަނަ ދުވަހުގެ އިރު އޮއްސުމުގެ ކުރިން ކޮންޖަންކްޝަން ވެފައި، އެ ދުވަހުގެ ހަނދު އޮއްސެނީ އިރު އޮއްސުމަށް ފަހުގައި ކަން ފަލަކީ ހިސާބުން ކަށަވަރު ވުމެވެ.\nމި ދެ އުސޫލުން ވެސް އޭގެ ޒާތުގައި ދަލީލު ކޮށްދެނީ އެއް ކަމަކަށެވެ. އެއީ ހިނގަމުން ދިޔަ ހަނދު މަސް ނިމި އައު ހަނދު މަހެއް ފެށުނު ކަމެވެ.\nމިއަދުގެ އިރު އޮއްސޭއިރު އިސްލާމީ ގައުމުތަކަށް ހަނދު ފެނުމުގެ ފުރުސަތު އޮތީ ކިހާ ވަރަކަށްތޯ ބަލާއިރު، އެންމެ އިރުމަތީ ގައުމުތަކާއި އެންމެ ހުޅަނގުގައިވާ ގައުމުތަކާ ދެމެދު ބޮޑެތި ތަފާތުތަކެއް އެބަހުއްޓެވެ.\nއިރާއި ހަނދާއި މި ބިން ކޮންޖަންކްޝަން ވަނީ މިއަދުގެ ޖީއެމްޓީން 11:48 ގައި ކަމަށް ވާއިރު، އެއީ އެންމެ އިރުމަތީ ބިތުގައި އޮތް އިންޑޮނޭޝިޔާ އާއި މެލޭޝިޔާ އަށް މިއަދުގެ އިރު އޮއްސުމުގެ މިނެޓްކޮޅެއް ކުރި އެވެ. ވީމާ، އެ ދެ ގައުމަށް މިއަދުގެ އިރު އޮއްސުމުގެ 1-2 މިނެޓް ކުރިން ހަނދު އޮއްސޭނެ އެވެ. ހަމަ އެފަދައިން އުތުރުގައި އޮންނަ ތުރުކީ ވިލާތަށް މިއަދުގެ އިރު އޮއްސުމުގެ ހަތަރު މިނެޓް ކުރިން ހަނދު އޮއްސޭނެ އެވެ. ގަލްފުގެ ބައެއް ގައުމުތަކަށް ވެސް މިއަދުގެ އިރު އޮއްސުމުގެ ކުރިން ހަނދު އޮއްސޭނެ އެވެ. އެހެންކަމުން މިއަދުގެ އިރު އޮއްސުމަށް ފަހު ހަނދު ފެނުމުގެ އެއްވެސް ފުރުސަތެއް އެ ގައުމަތަކަކަށް ނެތެވެ.\nމި ދުވަސްކޮޅު ހަނދު ދައުރުކުރަމުންދާ މިސްރާބާއި އިރުގެ ވަށައިގެން ދުނިޔެ ބުރުޖަހަމުންދާ ގޮތަށް ބަލާއިރު، މި ރޭ ރަމަޟާން މަހަށް ހަނދު ފެނުމުގެ ފުރުސަތު ބޮޑީ ހުޅަނގު ބިތުގެ ގައުމުތަކަށާއި އީކުއޭޓަރަށް ވުރެ ދެކުނުން ވެސް ވީވަރަކަށް ހުޅަނގުގައި ހުރި ގައުމުތަކަށެވެ. އިރުމަތީ ބިތުގެ ގައުމުތަކަށާއި އީކުއޭޓަރަށް ވުރެ އުތުރުވި ވަރަކަށް ހަނދު ފެނުމުގެ ފުރުސަތު ކުޑަ އެވެ.\nސައޫދީ އަރަބިއްޔާގެ މައްކާ އާއި މަދީނާ އަށް މިއަދުގެ ހަނދު އޮއްސޭނީ އިރު އޮއްސުމުގެ2މިނެޓް ފަހުންނެވެ. ސައޫދީގެ އެންމެ ހުޅަނގުގައި އޮންނަ ޖިއްދާ އަށް ތިން މިނެޓް ފަހުން ހަނދު އޮއްސުނު ނަމަވެސް ސައޫދީގެ އިރުމަތީގައި އޮންނަ ވެރިރަށް ރިޔާޒަށް އިރާއި ހަނދު އޮއްސޭނީ އެކުއެކީގަ އެވެ.\nމި ރޭ ހަނދު ފެނުމުގެ ފުރުސަތު އެންމެ ބޮޑީ އެފްރިކާގެ އެންމެ ހުޅަނގުގައި އޮތް އިސްލާމީ ގައުމުތަކަށެވެ. އެ ގޮތުން ސެނެގާލްގެ ވެރިރަށް ޑަކާރް އަށް ހަނދު އޮއްސޭނީ އިރު އޮއްސުމުގެ 14 މިނެޓް ފަހުންނެވެ. ޓެންޒޭނިޔާގެ ދާރުއްސަލާމަށް ހަނދު އޮއްސޭނީ އިރު އޮއްސުމުގެ 11 މިނެޓް ފަހުންނެވެ. މަޣްރިބުގެ ވެރިރަށް ރަބާތަށާއި ކަސަބުލަންކާ އަށް ހަނދު އޮއްސޭނީ އިރު އޮއްސުމުގެ ހަ މިނެޓް ފަހުންނެވެ.\nރާއްޖޭގެ ހުރިހާ ހިސާބަކަށް ވެސް މިއަދުގެ ހަނދު އޮއްސޭނީ އިރު އޮއްސުމަށް ފަހު އެވެ. އެންމެ އުތުރުގެ ރަށްތަކަށް މިއަދު ހަނދު އޮއްސޭނީ އިރު އޮއްސުމުގެ 1-2 މިނެޓް ފަހުންނެވެ. ވެރިރަށް މާލެ އަށް ހަނދު އޮއްސޭނީ އިރު އޮއްސުމުގެ ތިން މިނެޓް ފަހުންނެވެ. އަދި އެންމެ ދެކުނުން އައްޑޫ ގަމަށް ހަނދު އޮއްސޭނީ އިރު އޮއްސުމުގެ ހަތަރު މިނެޓް ފަހުންނެވެ.\nއިސްލާމީ ގިނަ ގައުމުތަކުން ތަބާވަމުން އަންނަ ސައޫދީ އަރަބިއްޔާގެ ރަސްމީ ކަލަންޑަރު ކަމަށްވާ އުއްމުލް ޤުރާ ކަލަންޑަރު ކަނޑައެޅުމުގައި ގެންގުޅޭ އުސޫލަކީ، މައްކާ އަށް އެ ދުވަހުގެ އިރު އޮއްސުމުގެ ކުރިން އިރާއި ބިމާއި ހަނދު ކޮންޖަންކްޝަންވެފައި، ހަނދު އޮއްސެނީ އިރު އޮއްސުމުގެ ފަހުން ކަމަށް ވާނަމަ، ޖެހިގެން އަންނަ ދުވަހަކީ ހަނދު މަހުގެ ފުރަތަމަ ދުވަސް ކަމަށް ކަނޑައެޅުމެވެ. މި އުސޫލަށް ރިޢާޔަތްކޮށް އުއްމުލް ޤުރާ ކަލަންޑަރުގައި ކަނޑައަޅާފައިވާ ގޮތުން މި އަހަރުގެ ރަމަޟާން މަހުގެ ފުރަތަމަ ދުވަހަކީ މެއި 16، 2018 ވާ ބުދަ ދުވަހެވެ.\nދެން އޮތީ ހަނދު ފެނުމާއި ނުފެނުމުގެ މައްސަލަ އެވެ. މި ދުވަސްކޮޅަކީ ރާއްޖޭގެ ބޮޑު ބަޔަކަށް ވިއްސާރަ ކުރާ ދުވަސްކޮޅަކަށް ވެފައި ރާއްޖޭގެ ޖައްވުގައި ވިލާ ބޯ ދުވަސްކޮޅެކެވެ. މޫސުމާ ބެހޭ ގައުމީ އިދާރާ އިން ބުނާ ގޮތުގައި މިރޭގެ 8:00 އާ ހަމައަށް ވެސް ރާއްޖޭގެ އުތުރާއި މެދުތެރޭގެ އެކި ހިސާބުތަކަށް ވިއްސާރަކުރާނެ އެވެ. އަދި ބައެއް ރަށްތަކަށް ބޯކޮށް ވާރޭވެހޭނެ ކަމަށް ލަފާ ކުރެވެ އެވެ.\nއެހެންކަމުން، މިއަދުގެ އިރު އޮއްސުމަށް ފަހު ހަނދު ފެންމަތީގައި ހުންނާނެ ކަމަށް ފަލަކީ ހިސާބުން ދެއްކި ކަމުގައި ވިޔަސް، ވިލާ ބޯވެއްޖެ ނަމަ ހަނދު ނުފެނުމަކީ ވެސް އެކަށީގެންވާ ކަމެކެވެ. އަދި އިރު އޮއްސޭ ވަގުތު، އިރާއި ހަނދާ ދެމެދު ހުންނަ ދުރުމިން ކައިރިކަމުން ވެސް ހަމަލޮލަށް ހަނދު ނުފެނުމަކީ އެކަށީގެންވާ ކަމެކެވެ. އެހެން ނަމަވެސް ހަނދު ފެނުމުގެ ފުރުސަތު އެއްގޮތަކަށް ވެސް ނެތެކޭ ނުބުނެވޭނެ އެވެ.\nއިތުރު ލިޔުންތައް ހަނދު ރޯދަ މަސް 2018


General kim Pompeo aa bahdhal kurahvvaifi - vNews.mv\nޖެނެރަލް ކިމް ޕޮމްޕޭއޯ އާއި ބައްދަލު ކުރައްވައިފި\nމަރްޔަމް ޝަނީޒާ 31 May 2018, 12:55\nއުތުރު ކޮރެއާގެ ޖާސޫސީ އިދާރާގެ ކުރީގެ ވެރިޔާ ޖެނެރަލް ކިމް ޔޮންގ ޗޮލް އެމެރިކާގެ ހާރިޖީ ވަޒީރު މައިކް ޕޮމްޕޭއޯ އާއި ބައްދަލު ކުރައްވައިފި އެވެ.\nމި ދެބޭފުޅުން މަޝްވަރާ ކުރެއްވީ އުތުރު ކޮރެއާގެ ނިއުކުލިއާ ޕްރޮގްރާމް ހުއްޓާލުމާއި ގުޅޭގޮތުންނާއި، އަންނަ މަހު ސިންގަޕޫރުގައި ބާއްވަން ހަމަޖެހިފައިވާ ސަމިޓާއި ގުޅޭ ގޮތުންނެވެ.\nނިއު ޔޯކްގައި މިއަދު ބޭއްވެވި ބައްދަލުކުރެއްވުމުގެ ކުރިން ޕޮމްޕޭއޯ ވަނީ ޖެނެރަލް ކިމް އާއި އެކު ރޭ މެންހަޓަންގައި ރޭގަނޑުގެ ފަރިއްކޮޅެއްގައި ބައިވެރިވެވަޑައިގެންފައެވެ. 90 މިނިޓަށް ދިގުދެމިގެން ދިޔަ މި ފަރިއްކޮޅުގެ ތެރޭގައި ދެކެވުނު ވާހަތައް މީޑީއާއަށް ހާމައެއް ނުކުރެއެވެ.\nއުތުރު ކޮރެއާއިން އެމެރިކާއާއި ހަމައަށް ފޯރާވަރުގެ ނިއުކުލިއާ މިސައިލްތައް އެގައުމުގައި ހުރިކަމަށް އުތުރު ކޮރެއާއިން ބުނެފައިވާއިރު އެމެރިކާއިން އަންނަނީ އުތުރު ކޮރެއާގެ ހުރިހާ ނިއުކުލިއާ ހަތިޔާރެއް ނައްތާލުމަށް އެގައުމަށް ބާރު އަޅަމުންނެވެ.\nއެމެރިކާގެ ރައީސް ޑޮނަލްޑް ޓްރަމްޕް އާއި އުތުރު ކޮރެއާގެ ލޑީަރު ކިމް ޖޮން އުންގެ ތާރީހީ ސަމިޓް ބޭއްވުމަށް ހަމަޖެހިފައިވަނީ ޖޫން މަހުގެ 12 ގައި ސިންގަޕޫރުގައެވެ. ނިއުކުލިއާ ހަތިޔާރުތައް ނައްތާލުމަށް އެމެރިކާއިން އުތުރު ކޮރެއާއަށް ބާރުއަޅަމުން ގެންދާތީ މި ސަމިޓް ކެންސަލް ކުރަން ޖެހިދާނެ ކަމުގެ އިންޒާރު އުތުރު ކޮރެއާއިން ދިނުމާއި ގުޅިގެން ޓްރަމްޕް ވަނީ ސަމިޓް ކެންސަލް ކުރެއްވިކަން އިއޔުލާނު ކުރައްވާފައެވެ.\nއެހެންނަމަވެސް ފަހުން އުތުރު ކޮރެއާއިން އެކަމާއި ކަންބޮޑުވުން ފާޅުކުރުމާއި ގުޅިގެން އެމެރިކާ އާއި އުތުރު ކޮރެއާގެ އޮފިޝަލުންވެސް ވަނީ ސަމިޓް ކުރިޔަށް ގެންދެވޭނެ ކަމުގެ ޔަގީންކަން އެއްގައުމު އަނެއް ގައުމަށް ދީފައެވެ.\nޖެނެރަލް ކިމް އެމެރިކާއަށް ކުރައްވާ މި ދަތުރުފުޅުގެ ބޭނުމަކީވެސް ސަމިޓަށް ވާން ޖެހޭ އެންމެ ފަހުގެ ތައްޔާރީތަކާއި ގުޅޭ މަޝްވަރާތައް ކުރެއްވުމަށެވެ.\nދެބޭފުޅުންގެ އިތުރު މަޝްވަރާތައް މިއަދަށް ރޭވިފައިވާއިރު ޖެނެރަލް ކިމް އަކީ ފާއިތުވި 20 އަހަރުތެރޭގައި އެމެރިކާއަށް ވަޑައިގެންނެވި އުތުރު ކޮރެއާގެ އެންމެ އިސް އޮފިޝަލެވެ.\nޕޮމްޕޭއޯ ވިދާޅުވީ ޖެނެރަލް ކިމް އާއި އެކު ބާއްވާ މަޝްވަރާތަކަށްފަހު ކިމް ޖޮން އުން އާއި ޑޮނަލްޑް ޓްރަމްޕްގެ މަޝްވަރާ ބައްދަލުވުން ކާމިޔާބު ވާނެ ކަމަށް އުންމީދު ކުރައްވާ ކަމަށާއި ނިއުކްލިއާ ނައްތާލުމަށް އެމެރިކާއިން އަބަދުވެސް މަސައްކަތް ކުރާނެ ކަމަށެވެ.\nޖެނެރަލް ކިމް އެމެރިކާގެ ހާރިޖީ ވަޒީރާއި މިއަދު ބައްދަލު ކުރައްވާފައިވާއިރު އުތުރު ކޮރެއާގެ އެހެން އޮފިޝަލުންވެސް އަންނަނީ އެމެރިކާ އާއި ރަޝިއާގެ އޮފިޝަލުންނާއި ބައްދަލުކުރައްވަމުންނެވެ.\nއެގޮތުން މިއަދަށް ރޭވިފައިވާ ބައްދަލުވުންތަކުގެ ތެރޭގައި އުތުރު ކޮރެއާގެ ހާރިޖީ ވަޒީރުގެ ނައިބު ޗޮއެ ސަން ހުއި އެމެރިކާގެ ކުރީގެ އެމްބެސެޑަރު ސަން ކިމް އާއި ބައްދަލުކުރެއްވުން ހިމެނެއެވެ. މި ދެބޭފުޅުން ބައްދަލު ކުރައްވާނީ ދެކޮރެއާ ގުޅޭ ބޯޑަރު ސަރަހައްދުގައެވެ.\nމީގެ އިތުރުން ޖެނެރަލް ކިމްގެ ދަރިކަލުންހުންނެވީ ސިންގަޕޫރުގައެވެ. އޭނާ ބައްދަލު ކުރައްވަން ހަމަޖެހިފައިވަނީ އެމެރިކާގެ އިސް އޮފިޝަލުންގެ ޓީމަކާއެކެވެ. މިއީ ޖޫން 14 ގައި ބާއްވާ ސަމިޓްގެ ލޮޖިސްޓިކް ކަންތައްތައް ހަމަޖެއްސެވުމާއި ގުޅޭ މަޝްވަރާތަކަށް ބާއްވާ ބައްދަލުވުމެކެވެ.\nޖެނެރަލް ކިމްގެ ދަރިކަލުން ކިން ޗަންގ ސޮން އަކީ އުތުރު ކޮރެއާާގެ ލީޑަރު ކިމްގެ ޗީފް އޮފް ސްޓާފް އެވެ.\nމީގެ އިތުރުން ރަޝިއާގެ ހާރިޖީ ވަޒީރު ހުންނެވީ އުތުރު ކޮރެއާގެ އޮފިޝަލުންނާއި އެކު ނިއުކުލިއާ ޕްރޮގްރާމާއި ގުޅޭ މަޝްވަރާތަކެއް ކުރެއްވުމަށް އުތުރު ކޮރެއާގައެވެ.\nމައްސަލަ ނުނިމެނީސް ފަނޑިޔާރަށް ފިޔަވަޅު އަޅައިދޭން ގޮވާލައިފި\nރިޕޯޓާއި ގުޅިގެން މަރު ކޮމިޝަން ހާޒިރުކުރަން ކޮމިޓީން ފާހެއްނުވި\n"ރިޕޯޓު ފާސްކުރީ އަޅުގަނޑު އެކަންޏެއް ނޫން، ކޯރަމް ހަމަވި"\n"ދަނޑުވެރި ނަފާ"ގެ ގޮތުގައި2މިލިއަން ރުފިޔާ ދޫކޮށްފި\nގަވައިދާ ހިލާފަށް ރުއްގަސް ނެގިމީހަކު ދެލައްކައިން ޖޫރިމަނާކޮށްފި\nމަލީޝާ ހައްޖު ގްރޫޕުގެ ވެރިޔާއަށް 8 އަހަރުގެ ޖަލު ހުކުމެއް


Ali Rameez ge Program eh Avas in fashanee\nއަލީ ރަމީޒް ހުށަހަޅައިދޭ ޕްރޮގްރާމް "ތަސްލިޔާ" ގެ ޓްރައިލާ\nއަލީ ރަމީޒު ހުށައަޅައިދޭ ދީނީ ޕްރޮގްރާމެއް އަވަސް އިން ގެނެސްދޭން ނިންމައިފި އެވެ.\n"ތަސްލިޔާ" މި ނަމުގައި އަވަސް އިން ފަށާ މި ޕްރޮގްރާމް އަންނަ ހަފުތާއިން ފެށިގެން ގެނެސް ދިނުމަށް ވަނީ ނިންމާފަ އެވެ. -- މި ޕްރޮގްރާމް ގެނެސް ދޭނީ ސަލަފް ޖަމިއްޔާގެ އެހީތެރި ކަމާއެކު އެވެ.\nދިވެހި ރައްޔިތުންގެ ދީނީ ހޭލުންތެރި ކަމަށް ގިނަ މަސައްކަތްތަކެއް ކުރަމުންދާ އަދި ގިނަ ބައެއްގެ މަގުބޫލުކަން އޮތް ކުޅަދާނަ ހުށައެޅުންތެރިޔާ އަލީ ރަމީޒު ހުށައަޅައިދޭ މި ޕްރޮގްރާމް ގެނެސްދޭނީ ކޮންމެ އާދީއްތަ ދުވަހެއްގެ މެންދުރު ފަހު 2:00 ޖަހާއިރު އަވަސް އޮންލައިންގެ ސޯޝަލް މީޑިއާ ޕްލެޓްފޯމްތައް މެދުވެރިކޮށެވެ.\nފަންސަވީސް މިނެޓްގެ މި ޕްރޮގްރާމް މެދުވެރިކޮށް ރައްޔިތުންގެ ދީނީ ހޭލުންތެރި ކަމަށް ބޭނުންވާނެ ތަފާތު މައުލޫމާތުތައް ގެނެސްދޭނެ އެވެ. މި ސިލްސިލާގެ ޕްރޮގްރާމްތަކުގައި ބައިވެރިވެ ވަޑައިގެން މައުލޫމާތު ދެެއްވާނީ ރާއްޖޭގެ މަޝްހޫރު ދީނީ އިލްމުވެރިންނެވެ. ތަފާތު އެކި މައުލޫތަކަށް އެ އިލްމުވެރިން ވާހަކަފުޅު ދައްކަވާ މައުލޫމާތު ހިއްސާ ކުރައްވާނެ އެވެ.\nބެލުންތެރިންގެ ވަރަށް ބޮޑު މަގުބޫލު ކަމެއް ހޯދި، ދީނީ ގިނަ ޕްރޮގްރާމްތަކެއް މީގެ ކުރިންވެސް އަލީ ރަމީޒު ވަނީ ހުށައަޅާފަ އެވެ.\nއަވަސްގެ ކިޔުންތެރިންނާއި ބެލުންތެރިންނަށް ތަފާތު ޕްރޮގްރާމްތައް ގެނެސްދިނުމަށް އަވަސްގެ ޓީމުން ދަނީ ތައްޔާރުވަމުންނެވެ. މިހާރުވެސް ހެނދުނުގެ ޝޯއެއް ގެނެސްދެމުން ދާއިރު ހަފުތާގެ ފަސް ރޭ، ކޮންމެ ރެއެއްގެ ރޭގަނޑު 8:00 ޖަހާއިރު "އަވަސްގެ އަށެއް" ނަމުގައި ހަބަރުވެސް ގެނެސް ދެއެވެ. އެކި މުނާސަބަތުތަކާއި ގުޅުވައިގެން ވެސް ތަފާތު ޕްރޮގްރާމްތައް އަވަސް އިން ގެނެސް ދެއެެވެ.\nދީނީ އިލްމުވެރިން އަވަސް ސަލަފް ޖަމިއްޔާ + އަލީ ރަމީޒް ތަސްލިޔާ


Salaf himeney gothah jihaadhee fikuruge jamaa'aiy thakah fiyavalhu alhan jehey: Committe | Mihaaru\nއުނގޫފާރު ދާއިރާގެ ކުރީގެ މެމްބަރު ޑރ. އަފްރާޝިމް\nސަލަފު ހިމެނޭ ގޮތަށް ޖިހާދީ ފިކުރުގެ ޖަމާއަތްތަކަށް ފިޔަވަޅު އަޅަން ޖެހޭ: ކޮމިޓީ\n20 ނޮވެމްބަރ 2019 - 20:40 41 comments\nއުނގޫފާރު ދާއިރާގެ ކުރީގެ މެމްބަރު ޑރ. އަފްރާޝިމް އަލީ އަވަހާރަކޮށްލި މައްސަލަައިގައި ރިޔާސީ ކޮމިޝަނުން ތައްޔާރުކުރި ރިޕޯޓުގައި ފާހަގަކޮށްފައިވާ ޖިހާދީ ފިކުރުގެ ޖަމާއަތްތަކާމެދު ފިޔަވަޅު އަޅަން ލަފާދިނުމަށް ރައްޔިތުންގެ މަޖިލީހުގެ ސަލާމަތީ ހިދުމަތްތަކާ ބެހޭ ސަބް ކޮމިޓީން ނިންމައިފި އެވެ. އޭގެ ތެރޭގައި ސަލަފް ވެސް ހިމެނެ އެވެ.\nއެ މައްސަލަ ދިރާސާކޮށް ނިންމި ރިޕޯޓުގައި ބުނެފައިވަނީ ޖިހާދީ ފިކުރުގެ މީހުންނާ ދެކޮޅަށް ފިޔަވަޅު އެޅުމަށް، ގައުމީ ސަލާމަތާ ބެހޭ މައި ކޮމެޓީ އަށް ލަފާ ދިނުމަށް ނިންމާފައިވާ ކަމަށެވެ. އެ ފިކުރުގެ މީހުންގެ ގޮތުގައި ސަބް ކޮމެޓީގެ ރިޕޯޓުގައި ބުނެފައިވަނީ ސަލަފް ޖަމިއްޔާ އާއި އެމެރިކާއިން ޓެރަރިސްޓެއް ކަމަށް ކަނޑައަޅާފައިވާ މުހައްމަދު އަމީނާއި ރާއްޖޭގެ އަލްގައިދާ ޖަމާއަތުގެ ލީޑަރު މުހައްމަދު މަޒީދާއި ޖައުފަރު ފާއިޒާއި ޝާމިލް، މުުހުސިން އަދި އަލީ ޝިޔާމް (ވީބީ އައްޔަ) އެވެ.\nސީރިއާ އަށް މީހުން ފޮނުވުމަށް ފަންޑުކުރާ އެކަކީ ވީބީ އައްޔަ އެވެ.\nއޭގެ އިތުރުން ފުރުގާން މިސްކިތް ކައިރީގައި ޖަމާއަތް ހަދައިގެން ތިބޭ ދީނީ ހަރުކަށި ޖަމާއަތް ވެސް އެ ލިސްޓުގައި ހިމަނާފައި ވެ އެވެ.\nފިޔަވަޅު އަޅަން ލަފާދިނުމުގެ އިތުރުން ރިޔާސީ ކޮމިޝަންގެ ރިޕޯޓުގައި ފާހަގަކޮށްފައިވާ މީހުން މިހާރު ތިބި ތަންތަނާއި އެ މީހުން ކުރާ މަސައްކަތްތަކުގެ ތަފްސީލް ހޯދުމަކީ މުހިއްމު ކަމެއް ކަމަށް ބުންޏެވެ. އަދި އަފްރާޝިމް އަވަހާރަކޮށްލުމުގައި ހިންގާފައިވާ ފައިސާގެ މުއާމަލާތްތަކުގެ ތަފްސީލް، މޯލްޑިވްސް މަނިޓަރީ އޮތޯރިޓީ (އެމްއެމްއޭ) މެދުވެރިކޮށް ހޯދައި އެ ފަރާތްތަކާ ދެކޮޅަށް ގާނޫނީ ގޮތުން ފިޔަވަޅު އެޅުމަށް ކަމާބެހޭ މުއައްސަސާތަކަށް ހިއްސާކުރުން ހިމެނެ އެވެ.\nއަފްރާޝިމް އަވަހާރަކޮށްލުމާ ގުޅިފައިވާ ބައެއް މީހުން ރާއްޖެއިން ބޭރަށް ގޮސްފައިވާއިރު، އެ މީހުން ފުރައިގެން ދިޔަ ތާރީހާއި އެ ތާރީހުތަކުގައި ބޯޑަ ކޮންޓްރޯލްގައި ތިބި މުވައްޒަފުންނާއި އެ މީހުން ދިއުމުގެ ހުއްދަ ދިން މީހުން ދެނެގަތުމަށް ޑިފެންސް މިނިސްޓްރީ މެދުވެރިކޮށް އެދުމަށް ވެސް ނިންމާފައި ވެ އެވެ.\nސަލާމަތީ ހިދުމަތްތަކާ ބެހޭ ސަބް ކޮމެޓީގައި ހިމެނިވަޑައިގަންނަވަނީ ހެންވޭރު ހުޅަނގު ދާއިރާގެ އެމްޑީޕީގެ މެމްބަރު ހަސަން ލަތީފާއި މަޑުއްވަރީ ދާއިރާގެ ޕީއެންސީގެ މެމްބަރު އާދަމް ޝަރީފާއި ފަރެސްމާތޮޑާ ދާއިރާގެ އަމިއްލަ މެމްބަރު ހުސެއިން މުހައްމަދު ލަތީފެވެ. އެކަމަކު މި ކޮމެޓީގެ ބައްދަލުވުންތަކުގައި ހުސެއިން މުހަންމަދު ލަތީފާއި އާދަމް ޝަރީފު ބައިވެރިވެ ވަޑައިނުގަންނަވާ ކަމަށް ވެ އެވެ.\nއިތުރު ލިޔުންތައް ރައްޔިތުންގެ މަޖިލިސް ރިޔާސީ ކޮމިޝަން ހައްދުފަހަނައެޅުން ޑރ. އަފްރާޝީމް އަވަހާރަކޮށްލުން\nތަހުގީގުތަކާ ގުޅިގެން ނަޝީދުގެ ކަންބޮޑުވުން ކޮމިޓީ އަށް\nނަޝީދުގެ ވާހަކަތައް މަރު ކޮމިޝަނުން ދޮގުކޮށްފި


"Badhaai Ho" ge2vana baeh hadhan nimmaifi | Mihaaru\n"ބަދާއީ ހޯ" ގެ ޕޯސްޓަރެއް.\n"ބަދާއީ ހޯ" ގެ ދެވަނަ ބައެއް ހަދަން ނިންމައިފި\n13 އޯގަސްޓް 2019 - 20:42\nމިދިޔަ އަހަރުގެ އެންމެ ކާމިޔާބު އެއް ފިލްމު އަދި މި އަހަރުގެ އެވޯޑަށް ވެސް ހޮވިފައިވާ ފިލްމު "ބަދާއީ ހޯ" ގެ ދެވަނަ ބައެއް ހަދަން ނިންމައިފި އެވެ.\nބޮލީވުޑް ހަންގާމާ އިން ބުނި ގޮތުގައި އަމިތު ޝަރުމާ ޑައިރެކްޓް ކުރި ފިލްމުގެ ދެވަނަ ބައިގެ ސްކްރިޕްޓް ވެސް މިހާރު ފައިނަލްކޮށްފައިވާ އިރު ފިލްމުގެ ޝޫޓިން ފަށާނީ އަންނަ އަހަރު އެވެ. އަދި ކުރީގެ ފިލްމުގެ މައިގަނޑު ކާސްޓުން ކަމަށްވާ އަޔޫޝްމަން ކުރާނާ އާއި އޭނާގެ މައިންބަފައިންގެ ރޯލް "ބަދާއީ ހޯ" ގައި ކުޅުނު ނީނާ ގުޕްތާ އާއި ގަޖްރާޖް ރާއޯ ވެސް ދެވަނަ ބައިން ފެނިގެން ދާނެ އެވެ.\nއެ ފިލްމުގައި ކިޔައި ދީފައި ވަނީ ޒުވާން އުމުރަށް އަޅާފައިވާ ދަރިން ތިބި ތިބި ދުވަސްވީ ދެމަފިރިއަކަށް އަލުން ދަރިއަކު ލިބެން އުޅޭކަން އެނގުމުން ދިމާވާ ހާދިސާތަކެކެވެ. ހަންގާމާ އިން ބުނި ގޮތުގައި "ބަދާއީ ހޯ 2" ގައި ކިޔައި ދޭނީ ޒުވާން ދެ ޖޯޑެއްގެ ޖޮއިންޓް ފެމިލީއެއްގެ ވާހަކަ އެވެ.\nބެލުންތެރިންގެ ވަރަށް ބޮޑު ތަރުހީބެއް ހޯދި "ބަދާއީ ހޯ" އަންނަ މަހު ބާއްވާ 66 ވަނަ ނެޝަނަލް ފިލްމު އެވޯޑުން ހޯލްސަމް އެންޓަޓައިނާ އެވޯޑާއި ސަޕޯޓިން ބަތަލާ އެވޯޑަށް ހޮވިފައިވެ އެވެ. ސަޕޯޓިން ބަތަލާއަކީ ފިލްމުގައި އަޔޫޝްމަންގެ މާމަގެ ރޯލް ކުޅުނު ސުރޭޙާ ސިކްރީ އެވެ.\nމިދިޔަ އަހަރުގެ އޮކްޓޯބަރު މަހުގެ 19 ގައި ރިލީޒް ކުރި "ބަދާއީ ހޯ" އަކީ ބޮކްސް އޮފީހުގައި 221.44 ކްރޯޑް ރުޕީސް (39 މިލިއަން ޑޮލަރު) ގެ އާމްދަނީއެއް ހޯދި ފިލްމެކެވެ. އެ ފިލްމު ހެދީ އެންމެ 29 ކްރޯޑް (4.14 މިލިއަން ޑޮލަރު) ގެ ބަޖެޓަކުންނެވެ.\n"ބަދާއީ ހޯ" ގެ ޓްރެއިލާއެއް.\n"ބަދާއީ ހޯ" ގެ ދެވަނަ ބައެއް ހަދަން ނިންމި އިރު، ފިލްމު ރިލީޒް ކުރާނެ ތާރީހެއް އަދި އިއުލާނެއް ނުކުރެ އެވެ. އެކަމަކު ފިލްމުގެ ދެވަނަ ބައިން ވެސް އަޔޫޝްމަން އަށް ފުރުސަތު ލިބުނު އިރު، އޭނާ އަށް މިދިޔަ އަހަރު ރިލީޒް ކުރި "އަންދާދުން" އިން މި އަހަރުގެ ނެޝަނަލް އެވޯޑްގެ އެންމެ މޮޅުގެ ބަތަލުގެ މަގާމު ވެސް ވެސް ކަށަވަރުވެފައިވެ އެވެ.\n"ބަދާއީ ހޯ" ގެ ޑައިރެކްޓަރު މިހާރު އަންނަނީ އިންޑިއާގެ ކުރީގެ ފުޓްބޯޅަ ތަރި ސައިދު އަބްދުލް ރަހީމްގެ ވާހަކަ ކިޔައިދޭ ބައޮގްރަފިކަލް ޑްރާމާއެއް ހެދުމަށް ތައްޔާރުވަމުންނެވެ. ބޯނީ ކަޕޫރް ޕްރޮޑިއުސް ކުރާ އެ ފިލްމުގެ ބަތަލަކީ އަޖޭ ދޭވްގަން އެވެ.\nބޯނީއަކީ "ބަދާއީ ހޯ" ރިމެކިން ރައިޓްސް ހޯދި ޕްރޮޑިއުސަރެވެ. އެގޮތުން އެ ފިލްމު ތަމަޅަ، ތެލެގޫ، ކަންނާޑާ އަދި މަލަޔާޅަމް ބަހުން ހެދުމުގެ ތައްޔާރީތައް އަންނަނީ ވަމުންނެވެ.


ރައީސް ޔާމީން ގެކޮޅަށާއި ޕީޕީއެމް އޮފީހަށް ގެއްލުންދިން މައްސަލަ ފުލުހުން ބަލަނީ\nއާއިޝަތު ނުހާ 12 މެއި 2022\nރައީސް އަބްދުﷲ ޔާމީން ހައްޔަރުކުރަން ގޮވާލައި އެ މަނިކުފާނުގެ ގެކޮޅަށާއި ޕީޕީއެމްގެ އޮފީހަށް ގެއްލުންދިން މައްސަލައިގާ ފުލުހުން ބަލަން ފަށައިފިއެވެ.\nފުލުހުން ބުނީ ރައީސް ޔާމީންގެ ގެކޮޅަށާއި ޕީޕީއެމް އޮފީހަށް ގެއްލުންދީފައިވާ މައްސަލަ ފުލުހުންގެ ސަމާލު ކަމަށް އައުމާ ގުޅިގެން އެ މައްސަލަ ބަލަމުންދާ ކަމަށެވެ.\nޕީޕީއެމްގެ އޮފީހުގެ ދޮރުމައްޗަށް، ޔާމީން ހައްޔަރު ކުރުމަށް ގޮވާލައި، އެމަނިކުފާނުގެ ފޮޓޯ ހިމެނޭ ކުރެހުމަކާއެކު ސްޕްރޭ ކޮށްފައި ވާއިރު، އެ ކުރެހުން ޔާމީންގެ ގެކޮޅުގެ މައި ދޮރާއި ގަރާޖުގެ ގޭޓުގައި ވެސް ވަނީ ސްޕްރޭ ކޮށްފައެވެ.\nމީގެ އިތުރުން ޕީޕީއެމް އޮފީހާއި ރައީސް ޔާމީންގެ ގެކޮޅު ކުރިމައްޗަށް، އެމަނިކުފާނުގެ މައްޗަށް ވައްކަމުގެ ތުހުމަތު ކުރާކަން ދޭހަވާ އިބާރާތްތައް ލިޔެ އަދި އެމަނިކުފާނު ހައްޔަރުކުރުމަށް ގޮވާލައި ވަނީ ކަރުދާސްތަކެއް ވެސް އަޅާފައެވެ.\nސްޕްރޭ ކޮށް ކަރުދާސް އަޅާފައި ވާއިރު ރައީސް ޔާމީން އިސްނެންގެވުމުގެ މަތިން ރާއްޖޭގައި ތިބި އިންޑިއާ ސިފައިން ބޭރުކުރުމަށް ހިންގާ ހަރަކާތް، އިންޑިއާ އައުޓު ލިޔެފައިވާ ކަރުދާސްތައް ދާދިފަހުން ވަނީ ރައީސް އޮފީހާއި އިންޑިއާ ހައިކޮމިޝަންގެ އިތުރުން އދގެ އާންމު މަޖިލީހުގެ ރައީސް އަދި ފޮރިން މިނިސްޓަރު އަބްދުﷲ ޝާހިދުގެ ގެ ކުރިމައްޗަށް އަޅާފައެވެ.\n"އިންޑިއާ އައުޓް" ހަރަކާތް ފުޅާކޮށް އއ ޝިއާރުގެ ބެނާ ރައީސް އަބްދުﷲ ޔާމީންގެ ގެކޮޅުގެ އިތުރުން ޕީޕީއެމް އޮފީހާއި މާލޭގެ ބައެއް ގޭގޭގައި މިފަހުން ދެމިއެވެ. އެހެންނަމަވެސް ފުލުހުން ވަނީ ކޯޓު އަމުރުގެ ދަށުން އެ ގެތަކަށް ވަދެ ބެނާތައް ނަގާފައެވެ. އަދި ރައީސް އިބްރާހީމް މުހައްމަދު ސޯލިހުވަނީ "އިންޑިއާ އައުޓް" ހަރަކާތަކީ ގައުމީ ސަލާމަތަށް ނުރައްކާވާ ހަރަކާތެއް ކަމަށް ކަނޑައަޅުއްވައި އެ ހަރަކާތް ހުއްޓުވުމަށް ތަންފީޒީ އިދާރާތަކަށް އަންގަވައި ރިޔާސީ ގަރާރެއް ނެރުއްވާފައެވެ.\nއެ ގަރާރަށްފަހުވެސް "އިންޑިއާ އައުޓް" ގެ އަކުރުތައް ބަދަލުކޮށް އިދިކޮޅުން ވަނީ ބެނާ ދަމާފައެވެ. އެ ބެނާތައްވެސް ފުލުހުން ނެގީއެވެ.\nމި މަހުގެ3ވަނަ ދުވަހު "މޯލްޑިވްސް ޔޫތް ފޯސް" ނަމުގައި ބަޔަކު ވަނީ އިންޑިއާ އައުޓު ހަރަކާތް ހިންގުމާ ދެކޮޅަށްވެސް ނިކުމެފައެވެ. އެ މީހުން ވަނީ ޔާމީން އަލުން އަނބުރާ ޖަލަށް ގެންދިއުމަށް ގޮވާލައި ޔާމީން ދިރިއުޅުއްވާ ގެކޮޅު ކައިރި އަށް އެއްވެ އިހުތިޖާޖު ވެސް ކޮށްފައެވެ.\nއަރުޝީފަށް ނެގީ 12/05/2022 12:51\nއެންމެފަހުން އަޕްޑޭޓްކުރީ 12/05/2022 12:51


މުލީއާގޭގެ ކުރީގެ ޗީފް އޮފް ސްޓާފް އަހުމަދު މުސްތަފާގެ ބަންދަށް 10 ދުވަސް ކްރިމިނަލް ކޯޓުން މިއަދު އިތުރުކޮށްފި އެވެ.\nNovember 13, 2018 126\nކޯޓު އަމުރެއްގެ ދަށުން ވެލެޒިނީ ހައްޔަރު ކޮށްފި\nޖުޑިޝަލް ސާވިސް ކޮމިޝަން (ޖޭއެސްސީ) ގެ ކުރީގެ މެމްބަރު އައިޝަތު ވެލެޒިނީ މިރޭ ހައްޔަރުކޮށްފި އެވެ.\nއިދިކޮޅު ފަރާތްތަކުން 2015 ވަނަ އަހަރުގެ މޭ ޑޭގައި ބޭއްވި ބޮޑު މުޒާހަރާގައި ހައްޔަރުކޮށް ޖަލަށް ހުކުމް ކޮށްފައިވާ މީހަކަށް، ކޮށްފައިވާ ދައުވާ ރަނގަޅު ނޫން ކަމަށް ކަނޑައަޅައި ހައި ކޯޓުން މިއަދު އޭނާ މިނިވަންކޮށްފި އެވެ.\nބޮން ގޮއްވަން އުޅުމުން ހައްޔަރުކުރި ބަޔަކު ދޫކޮށްލައިފި\nމާލޭގައި ބޮން ގޮއްވަން އުޅުމުގެ ތުހުމަތުގައި މިދިޔަ އަހަރުގެ އޭޕްރީލް މަހުގެ ފަހުކޮޅު ހައްޔަރު ކުރި ހަތަރު މީހުންގެ ތެރެއިން ދެ މީހަކު، ހޯމަ ދުވަހު ކްރިމިނަލް ކޯޓުން ދޫކޮށްލައިފި އެވެ.\nގާޒީ ނިހާން ކަފާލާތުގެ ދަށުން ދޫކޮށެއް ނުދިން\nރައީސް އަބްދުﷲ ޔާމީން ހައްޔަރު ކުރަން ކޯޓު އަމުރެއް ނެރެފައިވާ ކަން ދައްކަން ސައްހަ ނޫން ލިޔުމެއް ތައްޔާރުކުރި މައްސަލާގައި 17 އަހަރަށް ޖަލަށް ލާން ހުކުމްކޮށްފައިވާ، އދ. މާމިގިލީ ކޯޓުގެ އިސް މެޖިސްޓްރޭޓް އަހުމަދު ނިހާން ކަފާލާތުގެ ދަށުން ދޫކޮށްދެވެން ނެތް ކަމަށް ހައި ކޯޓުން މިއަދު ކަނޑައަޅައިފި އެވެ.\nOctober 03, 2018 12\nބަންދުގައި ތިބި ދެ ފުލުހަކު ދޫކޮށްލައިފި\nސުޕްރީމް ކޯޓުން ނެރުނު އަމުރަށް ފަހު ކުއްލި ނުރައްކަލުގެ ހާލަތު އިއުލާނުކޮށް ހައްޔަރުކުރި ފުލުހުންގެ ތެރެއިން ދެ މީހަކު މިއަދު ދޫކޮށްލައިފި އެވެ.\nހިތްދަތިކަމާއި ނާއުއްމީދެވެ؛ ނޫސްވެރިޔާ، އަހްމަދު ރިލްވާން ގެއްލުވާލި މައްސަލައިގައި ހަތަރު އަހަރު ފަހުން ކޯޓުގެ ހުކުމް މިއަދު އައީ، އާއިލާ އާއި ރައްޓެހިން ހީކޮށްގެން ތިބި ގޮތަށެވެ. ރިލްވާން، ވަގަށް ނަގައިގެން ޓެރަރިޒަމްގެ ދައުވާ އުފުލި ދެ މީހުން މިނިވަންވެ އިންސާފަށް ކުރާ މަސައްކަތުގައި އިތުރު މާޔޫސްކަމެވެ.


Miadhu Minivakamuge Ihsaas Kureven Fashaane - Riyaz Rasheed - Vaguthu\nމިއަދު މިނިވަންކަމުގެ އިހްސާސް ކުރެވެން ފަށާނެ – ރިޔާޒް ރަޝީދު\nމިއަދު މިގައުމުގައި އުޅޭ ލޮބުވެތި އެންމެހައި އަހުންނާއި އުހުތުންނަށް މިނިވަން ކަމުގެ އިހްސާސް ކުރެވެން ފަށާނެ ކަމަށް ރައްޔިތުން މަޖިލީހުގެ ވިލުފުށީ ދާއިރާގެ މެންބަރު ރިޔާޒް ރަޝީދު ވިދާޅުވެއްޖެއެވެ.\nރިޔާޒް ރަޝީދު މިހެން ވިދާޅުވީ މިއަދު ކުރެއްވި ޓްވީޓެއްގައެވެ.\nރިޔާޒް ވިދާޅުވީ މިއަދަކީ ދިވެހިންނަށް އަމާން ރައްކާތެރި ދުވަހަކަށް ވާނެ ކަމަށެވެ.\nAllah ge rah’mathun\nmiadhakee Dhivehinnah amaan rahkaatheri dhuvahakah vaane. Miadhu mi Qaumuga ulhey lobuvethi emmehaa akh’unnaai ukh’thunnah minivan kamuge ih’usaas kureven fashaane. InshAllah !!!\n— Riyaz Rasheed (@riyaz_rasheed) October 21, 2018\nމިއަަދަކީ ދިވެހިންނަށް އަމާން ރައްކާތެރި ދުވަހަކަށް ވާނެ ކަމަށް ވިދާޅުވެ ރިޔާޒް ޓްވީޓް ކުރެއްވީ ބެލެވޭ ގޮތުގައި ރިޔާސީ އިންތިޚާބު ބާތިލް ކުރަން ރައީސް ޔާމީންގެ ފަރާތްޕުޅުން ސުޕްރީމް ކޯޓަށް ހުށަހަޅާފައިވާ މައްސަލައިގައި މިއަދު ޙުކުމް އިއްވުމަށް ހަަމަޖެހިފައި ވާތީއެވެ.\nމިއަދު މިނިވަންކަމުގެ އިހްސާސް ކުރެވެން ފަށާނެ ކަމަށް ރިޔާޒް ވިދާޅުވިއިރު ރިޔާސީ އިންތިޚާބަށް ފަހު ޕީޕީއެމްގެ ބައެއް މަޖިލިސް މެންބަރުންނާއި ރިޔާޒް އާއި ދެމެދު ވަނީ ޚިޔާލުތަފާތުވުން ތަކެއް އުފެދިފައެވެ.\nރިޔާޒް ޕީޕީއެމް ޕީޖީ ގްރޫޕްގެ ޑެޕިއުޓީ ލީޑަރު ކަމުން ވަކިކުރުމާއި ބެހޭ ގޮތުން ވެސް ޕީޕީއެމްގެ ޕީޖީ ގްރޫޕްގައި ވަނީ މަޝްވަރާ ކޮށްފައެވެ.\nއޮކްޓޯބަރ 21, 2018 11:54\nކޮންވާހަކައެއް؟ ކަލޭވެސް ތިޔަހަރީ ވިކިފަ.\nއޮކްޓޯބަރ 21, 2018 12:11\nތިއައީހާހަލުގައި އެންތައް ކާންއުޅޭ މަސްތަކެއްހެން ދުވާ އެއްޗެހީތަކެއް ތިއީ އާކަމެއްނޫން ފަހު ވަގުތާ ޖެހެންދެންވެސް ރަގަޅު ގޮތަކީކޮބާކަމެއްނޭގޭނެ\nއޮކްޓޯބަރ 21, 2018 12:15\nރިޔާޒޫ ހާދައަވަހަކަށް ކޮޅު ބަދަލުކޮށްލީ އަދި ޙުކުމް ނުކުރެ3ގަޑިއިރު ވަންދެން ހިފަހައްޓާލެވޭތޯ ބަލާ ނޫނީ ތެޔޮ ކުންފުނި ބަގުރޫޓު ވެދާނެ\nއޮކްޓޯބަރ 21, 2018 12:16\nކޯޓުތަކަކީ ދަނޑު މަތީގައި ފުންމާލާ ކަށިގަނޑެއްފަދައިން ޙުކުން ނެރޭ ތަނެއްނޫން ރިޔާޒު\nއޮކްޓޯބަރ 21, 2018 12:19\nމައްސަލަޔަކީ މިފަދަ ދެފުށްދެގޮތްމީހުން ޕީޕީއެމްގައި ގިނަވުމެވެ. ދެރަޔެއްކުރިމތިވުމުން ލީޑަރޝިޕަށްބަވާ އިދިކޮޅަށް ތަޢުރީފްކޮށް އިތުރަށް ދެރަދިނުމަށް މަސައްކަތްކުރުމެވެ. އިޚްލާޞްތެރިންނަމަ ދެރައެއްލިބޭދުވަހު ހަމްދަރުދީވެ އިތުރަށް ހިތްވަރުދީ ހިތްވަރުކުރާނެއެވެ. އެމްޑީޕީ ތެރެއިން މިފަދަ މީހުން ނުފެނެއެވެ. އިންތިޚާބުން އެމީހުން ބަލިވި ކޮންމެ ފަހަރަކުވެސް ފެންނަނީ މަޔޫސްނުވެ އެނެމެން އެކީއެކައްޗަކަށްތެދުވެ ހިތްވަރުކުރާތަނެވެ،\nއޮކްޓޯބަރ 21, 2018 12:23\nތިއީ އަސްލު ޓުވިޓާއެކައުންޓުންކުރި ޓުވީތައް. މިނިވަންކަން އިހުސާސް ގިނައިންވާނެ ގިނައިން ކޮރަޕްޓުވެފަހުރު ވަރަކުން. އަޅުވެތިވެފަހުރިނަމަ ޕޕމގެ ގޮނޑިދޫކޮއްލާފަ ޖޕގެ ދަފްތަރަށް ޖެހިބަލަ. ސަނާގިއިން ކިޔާމީހުންނަކީ މުނާފިގުންކަން ހާމަވަނީ.. ﷲގެރަހުމަތުން މުނާފިގުންނާ ހާއިނުންނަށް ކާމިޔާބެނުވާނެ.. އިންޝާﷲ.\nރިޔާޒޫ ކަލޭ ފެނަކަޔަށް ތި ވިއްކާތެލުގަ ހާދަ ކަރަޕްޝަން ބޮޑޭ . އެހެންވެ ކޮޅުބަދަލު ކުރާކަން މޑޕ އަށް އެނގޭ . އިބޫ ގެ ވެރިކަމުގަ ކަލޭ ދިގު މުއްދަތަކަށް ޖަލަށް ލެވޭނެ ހާސްނުވޭ .\nއޮކްޓޯބަރ 21, 2018 12:40\nއަސްލު ޔާމީނަށް ދަސްނުވީ މިމީހުން\nއޮކްޓޯބަރ 21, 2018 12:41\nމީ މިހާރު ނުހިގާ ނޫޓެއް އަބަދު އުޅެނީ ކުރަފިއަރައިގެން\nއޮކްޓޯބަރ 21, 2018 12:49\nމިހާރު އެކޮލުން ލާރިގަނޑުކެވޭނެ މަޅިޔެއް އެޖަހަނީ\nއޮކްޓޯބަރ 21, 2018 12:50\nއޮކްޓޯބަރ 21, 2018 12:52\nކިހިނެއް މިނިވަންވާ ވާކައެއްބާ! އަދިވެސް ތި ހުރީ އަޅުވެތިކަމުގައިތަ! އާން ފަހަރުގައި ޙުކުމް އަންނަ ގޮތުން ކަލެޔާ ދިމާލަށް ތެޔޮވަގޭ ކިޔާ މީހުންގެ ރާގު ބަދަލުވެ ކަލެއަކީ ތެޔޮސާފުކުރާ ރިފައިނަރީއަކަށް ހަދާދޭނެ ވާހަކަދޯ ތި ބުނީ!\nއޮކްޓޯބަރ 21, 2018 13:08\nހައްތާވެސްދުލިބަދަލުކޮއްގެން ތިބިވިހަގަދަ ހަރުފަ\nއޮކްޓޯބަރ 21, 2018 13:09\nމިކަހަލަ2ކޮޅަކެޑޭމީހުން މިގަަަައުމަ ބޭނުމެނޫން\nކަލޭހިތުން ކަލޭތީ އިޚުލާސްތެރިއެއްތާ؟ބިރުން ކޮޅުބަދަލު ކޮއްލީ.\nއޮކްޓޯބަރ 21, 2018 13:27\nވިކުނަސް ތެޔޮ ބެއަށް ޖާގައެއް ނެތް ދެފުއްދެގޮއް އިޚްލާސްތެރިން ތިބޭނީ ކޮންމެ ހާލެއްގަވެސް އެކަތހި ގަނޑެއްގަ ވެރިކަން ނުލިބުނަސް ޕާޓީއަށް ހިދުމަތް ކުރުމުގަ އިޚލާސް ތެރިން ތިބޭނީ\nއޮކްޓޯބަރ 21, 2018 13:39\nއޮޕޮޗުނިސްޓެއް ހަމަ! ގޯހެއްނޫން ތާ މިހާރު ފޯކަސް އޮންނަންވާނީ ތިމާގެ ދާއިރާގެ ގޮޑިއައްތާދޯ!\nކާމުޗޯރުން މިގައުމުން ފެންނަހާ ހިނދަކު މި ގައުމުގައި އޮންނާނީ ކޮންދިރުމެއްތޯ؟ ބައްލަވާ އިއްޔރނޫން އިހަށް ދުވަހު މިކަލޭގެ އަށް ގާސިމް ވަރެއް ނެތް ، މި އަދު ޔާމީން ގޯސް ކީއްވެ ތޯ؟ ޢަޖައިބު ވެއްޖެ ރައީސް ޔާމީން ފުލެޓް އަޅަން ފެށީ މާ މިކަލޭގެ އަށް ރ ޔ ގޯސް ވެއްޖެ ؟ މި ކަލޭގެ މާލޭގައި އަޅާފަ ހުރި 10 ބުރީގެ 11 އިމާރާތުގެ އަފު ވެއްޓުން ގޯސް ވެއްޖެ؟ އެމް ޕީ އެލް ގެ ތެލުގެ ވަގު ވިޔަފާރި ފަޅާއެރުމުން ޔ މީން ސަކަރާތް ވެއްޖެ . ޙެޔުވާނީ ކިހިނެއް ތޯ ގައުމަށް ވުރެ އ ޖީބު މާ ބޮޑު ، އަމިއްލަ އެދުން ދިވެހި ދިދަޔަށް ވުރެ ކުރީގައި\nއޮކްޓޯބަރ 21, 2018 13:44\nރިޔާޒް ރަޝީދަކީ ކޯޅިޝަނުގެ ރައިޔަތުން ގަބޫޅް ކުރާ ބޭފުޅެއްނޫން\nމިއަދު ސުޕްޜީމް ކޯޓުން އިންތިހާބު ބާތިލު ނުކުރާން ނިންމާނެ ކަން ގާސިމް އާއި ޖަމީލުގެ ފަރާތުން އޭނާއަށް އިނގެނީކަންނޭންގެ. އެހެން އެބުނަނީ މިނިވަންވާނެޔޭ. އެކަމަކު ހަގީގަތަކީ މިގައުމުގައި ސުޕްރީމް ކޯޓް އަބަދުވެސް އޮންނަނީ، ބޮޑު ފަޅިއަށް އަރާކަން. ނިކަމެތިންނަން ހައްގުތައް ގެއްލިގެން ދާ ދަނޑިވަޅުތަކުގައިވެސް ރަނގަޅަށް ކަންކަން ނިންމާފައި ނުވާކަން. ރައީސް ނަޝީދުއަށް 13 އަހަރުގެ ޖަލު ހުކުމަކީ އޭގެ މިސާލެއް. އޭނާ ކުރި ކުށަށް ހުކުމެއް ނުކުރާށެކޭ ނޫން މިބުނީ. އެކަމަކު 13 އަހަރު މާ ބޮޑު ދެއްތޯ....!\nއޮކްޓޯބަރ 21, 2018 14:20\nވިޔަފާރި ވެރިން ސިޔާސީ ވީމަ ދެން އުޅެންޖެހޭނީ ތިހެން\nޙެހެ ކަލޯ މިފަހަރު ކިތައްމެ ވަރަކައް ތެޅުނަސް އެސްޓިއޯ އައް ދައްކަން އޮތް ފައިސާ ނުދައްކާވާނެ ހަމަ އެއް ގޮތެއްވެސް ނެތް ކޮޅު ބަދަލުކުރަން އުޅުނަސް މިފަހަރު ސަލާމަތެއް ނުވާނެ ސޮރީ އެއީ އެމްޑީޕީ ކުދިން މެގަ ޕްރޮޖެކްޓްތައް ހިންގަން ލާރި ބޭނުންވާތީ މިފަހަރު ހަމަ އެކަކައްވެސް ސަލާމަތުގެ އައްސޭރިއެއް ނެއް ދެން މިނިވަން ނޭވާ ލައިގެން ފިސާރި ހުރެބަލަ ވ ސަލާމް\nއޮކްޓޯބަރ 21, 2018 15:53\nގޮތްހުސްވެ ހުރިހާ މަގެއް ބަންދުވެއްޖެ ކަން އެގުނީމާ ހިޔަޅު ކަލޭގެ ތިޖަހާ މަޅީގަ ބެދޭނެ އެކަކުވެސް ނެތް ! ކޮބާ އެމް.ޑީ.ޕީ ވުޖޫދުން ފޮހެލެވިއްޖެ ތަ ؟\nމިހާރު މިނިވަނަކަމުގެ އިހްސާސް އެބަކުރެވޭ 30؛4 ގެ ކޮމެންޓެއް މީ\nދެކޮޅަށް ލިޔެފިއްޔާ ސައިޓް ހެކްކޮއްލަފާނެތީ ބިރުން


SunOnline: Goiy neiygey Paree Fengandu ge adi furathama faharah camera ah\nފުންމިން ނޭނގޭ ކަމަށް ބުނި ލ. ގަމު ޕަރީ ފެންގަނޑުގައި ދިވެހި ޑައިވަރަކު ފީނަނީ: އޭނާ ވަނީ ފެންގަނޑުގެ އެންމެ އަޑި ވީޑިއޯކޮށް، ސޯޝަލް މީޑިއާގައި އާންމުކޮށްފައި.\nގޮތް ނޭނގޭ ޕަރީ ފެންގަނޑުގެ އަޑި ފުރަތަމަ ފަހަރަށް ކެމެރާއަށް\nއިރުގެ އަލި ކަމެއް އަޑިއަކަށް ނުފޯރާ\nފެންގަނޑުގެ ފުނަށް ފީނީ ދިވެހި ޑައިވަރެއް\nފުން މިނަކީ 12 މީޓަރު\n1 އަހަރު3މަސް ކުރިން - 22 ޖެނުއަރީ 2017 9\nމުސްކުޅިން ބުނެ އުޅޭ ގޮތުގައި ލ. ގަމު، "ޕަރީ ފެންގަނޑު" އޮންނަނީ ބިމުއަޑިން ކަނޑާ ގުޅިފަ އެވެ. ވަށައިގެން ބިޔަ ގަސްތަކުން ހިޔާވެފައިވާ އެ ފެންގަނޑަކީ ރާއްޖޭގައި އާންމުކޮށް އޮންނަ ކުޅިތަކަށް ވުރެ ރީތި ތަނެކެވެ. އެ ފެންގަނޑަކީ ގަމު "ކުރުހިންނައިގެ" އިރުމަތީ ފަރާތުގައި ގޮނޑުދޮށުން ފެށިގެން 70 ފޫޓް ހުޅަނގަށް އޮންނަ ފެންގަނޑެކެވެ.\nމި ފެންގަނޑަށް ވެއްޓޭ އެއްޗެހި ދެން ފެންނާނީ ހައްދޫ ކަނޑުގެ މެދުންނޭ ބުނެ އުޅެ އެވެ. އެ ފެންގަނޑުގެ ފުންމިން ނޭނގޭ ވާހަކައަކީ އާންމު ވާހަކައެކެވެ.\nދަންވަރު ޕަރީ ފެންވަރާ ފެންގަނޑު ކަމަށް ބުނާ އެ ފެންގަނޑުގެ ފުންމިން ބެލުމަށް ފްރީ ޑައިވަރެއް ކަމަށްވާ މުހައްމަދު ރަޝީދު (ޕިންޑޯ) އިއްޔެ ވަނީ އެ ފެންގަނޑަށް ފީނައި ފެންގަނޑުގެ އެންމެ އަޑިއަށް ގޮސްފަ އެވެ. އަދި އެންމެ އަޑީގެ މަންޒަރުތައް ވީޑިއޯކޮށްފައިވެ އެވެ.\n"އެހާ ފުނެއް ނޫން އެންމެ ފުން ހިސާބުގައި ވެސް އުޅެނީ 12 މީޓަރު [39 ފޫޓް]، އަނެއް ބައި ހިސާބުގައި9މީޓަރު، އެންމެ ތިލަ ހިސާބުގަ ހަތަރު މީޓަރު،" ޕިންޑޯ ބުންޏެވެ.\nއިއްޔެ މެންދުރު އޭނާ އެ ފެންގަނޑުގެ އެންމެ ފުނަށް ގޮސް ވީޑިއޯ ކޮށްފައިވާއިރު އެންމެ އަޑިން ފެންނަނީ ކިސަޑެވެ. މެންދުރު ބާރު އަވިގަނޑުގައި އެ ފެންގަނޑުގެ އެންމެ އަޑީގައި އެއްވެސް އަލި ކަމެއް ނުހުރެ އެވެ.\n"ގަހުގެ ފަތާއި ގޮފިކޮޅު ކޮޅު ހުރީ، ކިސަޑު ފުދޭ ވަރަކަށް. އެކަމަކު އެހާ ޗަކައެއް ނޫން، ވަރަށް އަނދިރި، އަލީގެ އެއްވެސް ކަމެއް ނުހުރޭ، މަ އަޑިއަށް ދިޔައީ ވަރަށް އަވިގަދަ ގަޑިއެއްގަ،" ޕިންޑޯ ބުންޏެވެ.\nކޯރުގެ އެންމެ އަޑިޔަށްގޮސް ވީޑިއޯކުރި ޕިންޑޯ--\nޕިންޑޯ ބުނި ގޮތުގައި އެ ފެންގަނޑުގެ މައްޗާއި އަޅާބަލާއިރު އެންމެ އަޑީގެ ފެން ވަރަށް ލޮނެވެ. އަދި ފެންގަނޑު ވަރަށް ފިންޏެވެ.\nގަމު ކައުންސިލްގެ ނައިބް ރައީސް އަބްދުﷲ ނާފިޒް ސަންއަށް ވިދާޅުވި ގޮތުގައި މިހާތަނަށް އެ ފެންގަނޑުގެ އެންމެ ފުނަށް މީހަކު ފީނިކަން އެނގެން ނެތް ކަމަށެވެ.\n"އެނގިފައެއް ނެތް، ރަށުތެރޭ ކިޔާއަޑެއްވެސް ނާހަން، ކުރިންސުރެ ވެސް އަޑުއިވޭ ގޮތުގައި އެތަނުގެ ފުންމިނެއް ނޭނގޭ،" ނާފިޒް ވިދާޅުވިއެވެ.\nވަށަމިނުގައި ގާތްގަނޑަކަށް 953 މީޓަރު ހުންނަ އެ ފެންގަނޑު ވަށައިގެން ކަހަލަ ގޮތަކަށް އޮންނަނީ ކަނޑޫގަސްތަކެވެ. ވަށައިގެން އެއްވެސް ހިސާބަކުން މޫދާއި ގުޅިފައެއް ނުވެ އެވެ.\nކޮންމެ އަކަސް އަޑި ނޭނގޭ ކަމަށް ބުނާ ފެންގަނޑުގެ އަޑީގެ މަންޒަރުތައް ވީޑިއޯކޮށް ދެކެވެމުން އައި ފުލޯކް ވާހަކަތަކަށް މި ވަނީ ނިމުމެއް ގެނެސްފަ އެވެ.\nލުއި ޚަބަރު ފީޗަރ ލ. ގަން\n700 އަހަރުވީ ނިކަ ގަހެއް ކަތުރުފަނިން ސަލާމަތް ކުރުމަށްޓަކައި އައިވީ ގުޅައިފި 1 ދުވަސް7ގަޑި ކުރިން\nކްލޯއީ ކާޑޭޝަން އަށް ވެސް އަންހެން ކުއްޖެއް5ދުވަސް9ގަޑި ކުރިން\nމުނިފޫހިފިލުވުމުގެ ދާއިރާއާ އެކު ސައުދީގައި ވަޒީފާގެ ފުރުސަތުތައް6ދުވަސް4ގަޑި ކުރިން\nއެންމެ ގިނައިން ކޮފީ އުފައްދަނީ ބްރެޒިލްގައި، އެންމެ ގިނައިން ކޮފީ ބޮނީ ފިންލޭންޑް މީހުން6ދުވަސް 10 ގަޑި ކުރިން\nސްޓްރީމުކޮށްގެން ފިލްމު ބެލުމުގެ ފުރުސަތާ އެކު ސިނަމާތަކަށް ވަންނަ މީހުން މަދު: ޑޭމް ހެލެން4ދުވަސް9ގަޑި ކުރިން


Majlis Ah Kurimathilumuge Shauguverikan Soabe Faalhukurahvaifi - Vaguthu\nމަޖިލީހަށް ކުރިމަތިލުމުގެ ޝައުގުވެރިކަން ސޯބެ ފާޅުކުރައްވައިފި\n3 މަސް ކުރިން ( ޖުލައި 18, 2021 )\nއައްޑޫ ސިޓީގެ ކުރީގެ މޭޔަރު ސޯބެ - ވަގުތު އިމޭޖެސް: އިބްރާހިމް ޝާބިލް\nރައްޔިތުންގެ މަޖިލީހަށް ކުރިމަތިލުމުގެ ޝައުގުވެރިކަން އައްޑޫ ސިޓީގެ ކުރީގެ މޭޔަރު އަބްދުﷲ ސޯދިގު (ސޯބެ) ފާޅުކުރައްވައިފިއެވެ.\nމަޖިލީހަށް ވާދަކުރުމުގެ ޝައުގުވެރިކަން ސޯބެ ފާޅުކުރެއްވީ "އައްޑޫލައިވް" އިން ކްލަބްހައުސްގައި ކުރިއަށް ގެންދިޔަ ޕްރޮގްރާމެއްގައި ކުރި ސުވާލަކަށް ޖަވާބު ދެއްވަމުންނެވެ.\nސޯބެ ވިދާޅުވީ މަޖިލީހަށް އިންތިހާބަށް ވާދަކުރުމުގެ ޝައުގުވެރިކަން އެބަހުރި ކަމަށާއި ނަމަވެސް ވަކި ދާއިރާއެއް އަދި ނުނިންމާ ކަމަށެވެ. "އެކަމަކު ޝައުގުވެރިކަން އެބަހުރި ރައްޔިތުންގެ މަޖިލީހުގައި އިންތިހާބުގައި ވާދަކުރުމުގެ" ސޯބެ ވިދާޅުވިއެވެ.\nކެބިނެޓްގެ މަގާމުން ފުރުސަތެއް ލިބިއްޖެނަމަ ގަބޫލުފުޅުކުރައްވާނަންތޯ ސުވާލުކުރެއްވުމުން ސޯބެ ވަނީ އެފަދަ މަގާމަކަށް ވުރެ ބޮޑަށް އިހުތިޔާރު ކުރައްވާނީ އިންތިހާބީ މަގާމެއް ކަމަށެވެ. މިހާތަނަށް ވެސް ހިދުމަތް ކުރެއްވުނީ ރައްޔިތުންގެ ޙާދިމެއްގެ ގޮތުގައި ކަމަށާއި ނަމަވެސް ސިޔާސީ ކަންކަމަކީ ބަދަލުވަމުންދާ ކަންކަން ކަމަށް ސޯބެ ވިދާޅުވިއެވެ. "އެކަމަކު ޝައުގުވެރިކަން ބޮޑަށް ހުރީ އިންތިހާބީ މަގާމަކަށް އައުމުގެ" ސޯބެ ވިދާޅުވިއެވެ.\nސޯބެ ފުރަތަމަ އައްޑޫ ސިޓީގެ އަތޮޅު ކައުންސިލަރު ކަމަށް އައްޔަން ކުރީ ރައީސް ނަޝީދުގެ ވެރިކަމުގައި 2009 ވަނަ އަހަރު އެވެ. ކައުންސިލްތައް އުފެދި ފުރަތަމަ 2011 ވަނަ އަހަރު ކައުންސިލްތައް އިންތިހާބު ކުރުމަށް ފަހު އައްޑުއަށް މޭޔަރު ހޮވިއިރު ސޯބެ މޭޔަރަކަށް ހޮވުނެވެ. މިހާރު އިންތިހާބު ކޮށްފައިވާ ކައުންސިލްގައި ވެސް މޭޔަރު ކަމަށް ސޯބެ އެމްޑީޕީ ޕްރައިމަރީގައި ވާދަކުރެއްވިއެވެ. ނަމަވެސް ކުރީގެ މެންބަރު އަލީ ނިޒާރު ވަނީ ސޯބެގެ މައްޗަށް ޕްރައިމަރީގައި ކުރި ހޯއްދަވާފައެވެ.\nއޮސްޓްރޭލިއާ އިން މަތީތައުލީމް ހާސިލް ކުރެއްވުމަށް ފަހު ރާއްޖެ ވަޑައިގެން ސޯބެ ފުރަތަމަ އަދާކުރެއްވީ ސްކޫލް ޓީޗަރެއްގެ ވަޒީފާ އެވެ.\nއައްޑޫން ކޮވިޑް ޖެހުނު މީހުންގެ އަދަދު 1600 އިން މައްޗަށް\nއައްޑޫގައި ހަރަކާތްތެރިވާ ގޭންގުތަކުގެ އަދަދު ސީޕީ ހަމީދު ހާމަކުރައްވައިފި\nޖުލައި 18, 2021 09:06\nސޯބެގެ ވިސްނުން ރަނގަޅު.\nރާއްޖޭގައި އޮންނަ ނިޒާމަކީ ރައްޔިތުން ބަލައި ނުގަންނަ މީހުންނަށް އިސް މަގާމު ދިނުން.\nޓީޗަރުން އަދި ޕްރިންސިޕަލުން ގޯހެއް ހަދައިފިނަމަ ޕްރޮމޯޝަނަކާއި އެކު ބަދަލުކޮށްލުން.\nޜައްޔިތުން ބަލައި ނުގަތީމާ ދެން 12 އަހަރު ހުއިހައްޕައިގެން ލިބުނު އެއްޗަކާއި އެކު ގޭގައި މަޑުކޮށްލާ.\nޖުލައި 18, 2021 09:09\nމައުމޫނުގެ ވެރިކަން ނިމުމަކަށް ގެންނަން ވަކާލާތު ކުރި މީހުންގެ ހޭވެރިކަމެއް ނެތް.\nމިމީހުން ޒުވާނުންނަށް ފުރުސަތު ނުދީ ރިޕީޓްކޮށް މަޖިލިހުގައި، ކައުންސިލްގައި އަދި ދެންވެސް އޮތްކަމެއް ކުރަން.\nޖުލައި 18, 2021 09:41\nއުނހު! ތިގޮތަށްވުރެ މާ މޮޅު ގޮތެއް އެބައޮތް\nކަލޭމެންގެ ސުޕަ މެޖޯރިޓީ\nކަލޭމެންގެ މެމްބަރުންލައްވާ ރައްޔިތުންގެ މަޖިލީހުގައި އިތުރު ގޮނޑިއެއް ސޯބެއަށްޓަކައި ބެހެޓީމާ އެ އޮތީ ރައްޔިތުންގެ މަޖިލީހުންގެ ގޮނޑިއެއް ލިބިފައި\nޑިމޮކްރަސީ ......... ރައްޔިތުންގެ ވިންދު......... ކެެކެކެކެކެކެކެކެކެ\nޖުލައި 18, 2021 09:57\nމީނާ ކައުންސިލް ހިންގި ގޮތް ބަލަން އެބަޖެހޭ. އެއަށް ބަލާފައި އެއްޗެކޭ ބުނެވޭނީ.\n12 އަހަރު ގޮނޑީގައި އިނދެ ކުރިކަމެއް ނެތް ފެންނާކަށް.\nމިހާރުގެ ކައުނިސލަރުން ނުވަަތަ މޭޔަރު މިކަމަށް ޖަވާބުދޭންޖެހޭ އެބަ.\nޖުލައި 18, 2021 09:59\nއަދިވެސް އައުމީހަކަށް ފުރުސަތެއް ނެތް ؟\nމިއީ ފާޑެއްގެ ބައްޔެއް.\nވެރިކަން ބޭނުން ނޫންކަމަށް ބުިނ އައްނި ވެރިކަން ކުރީ ސިޝުއޭޝަން ކްރިޢޭޓްކޮށް އިބްރާ، މުނައްވަރު ބޭރުކޮށްލީ. އަލްހާން އާއި ޑީޑީ މަގުމަތިކޮށްލީ.\nމަޖިލިސް ރައީސްކަންވެސް ބޭނުން ނުވި މީހާ އޭނާގެ ތާއީދު އިތުރުކުރަން ބޭނުންކުރި އަސްލަމް ބޭރުކޮށްލާފައި އެކަންވެސް ކުރީ.\nމަގާމުތަކުގަިއ ތިބޭ މުއްދަތު ދިގުވާހަކަ ދެއްކި އަސްލަމް، މަވޯޓާ އަދި ސޯބެ އެއުޅެނީ ހޭވެރިކަން ނުވެގެން.\nތިއީ މިހާރު އައްޗިވާން ތިއުޅެނީ. ދެން ގޭގައި މަޑުކޮށްލާ.\nޖުލައި 18, 2021 10:11\nސޯބެ އަކީ ވަރަށް ނައިސް މީހެއް.\nހޮސްޕިޓާ ވަށައިގެން އޮތް ގްރީން ޒޯން ބަހާލީ ރައްޓެހިންނަށް އަދި ޕާޓީ ކުދިންނަށް.\nކިޔާތީ އަޑުއިވޭ ކްލަބްހައުސްގައި އުޅޭ ވޭސްޓްމެނޭޖްމަންޓް އައްޑޫ މެނޭޖަރުގެ އާއިލާއަށްވެސް3ގޯތި ލިބުނުކަމަށް.\nއެކަމާއި އެސޮރުވެސް މިހާރު ކހ ގައި ދެވަނަ ވާހަކައެއް ނުދައްކާ.\nއިންސާފުން ބަޔަކަށް ލިބޭނަމަ އެ ޕްރައިމް ލޮކޭޝަން އެގޮތަށް ބަހައި ހުސްކޮށްގެން ނުވާނެ.\nއަދި އެއްޗެއް އެޑްކޮށްލާނަން.........\nގްރީން ޒޯނަކީ ރަށަށް އަންނަ ހުޅުދޫ މީދޫ އަދި މަރަދޫ ފޭދޫ މީހުންނަށް ފަސޭހައިން ކައިބޮއި، އަދި އެކޮމަޑޭޝަން ހަމަޖައްސައި ޕާކްތަކާއި ތަންތަން ހަދަން ބާއްވާފައި އޮތް އެރަށް ރަށުގެވެސް މިލްކެއް.


SunOnline: Corona virahaa eku FAM ge harakaaihthah medhukandaalaifi\nޢަބްދުﷲ އައިމަން 15 Mar 2020, 17:26\nރާއްޖޭގެ ގައުމީ ފުޓުބޯޅަ ލީގު، ދިރާގު ދިވެހި ޕްރިމިއާ ލީގު މިހާރު ނިމިފައިވީ ނަމަވެސް އެފްއޭއެމްގެ އެފްއޭ ކަޕުގެ މެޗުތައް އަދިވެސް ކުރިއަށް ދެޔެވެ. އަދި ގައުމީ ޓީމުގެ ޕްރެކްޓިސްތަކާއި އެހެނިހެން ބައެއް ހަރަކާތްތައް އަދިވެސް އެފްއޭއެމުން ހިންގަމުން އަންނަ އިރު މިއަދުން ފެށިގެން އެ އިދާރައިގެ ގިނަ ހަރަކާތްތަކެއް މެދުކަނޑާލަން ނިންމާފައިވާކަން ވަނީ އިއުލާން ކޮށްފަ އެވެ.\nއެފްއޭއެމުން މިއަދު މެންދުރުފަހު ނެރުނު ބަޔާނެއްގައި ބުނެފައިވަނީ، މިހާރު ފެތުރެމުންދާ ކޮ9ވިޑް-19 ވައިރަސްއާ ގުޅިގެން، އެކަމަށް ރައްކާތެރިކަމުގެ އެ އެސޯސިއޭޝަނުން ބާއްވާ ފުޓުބޯޅަ މުބާރާތްތަކާއި، ޓްރެއިނިންގްތައް ވަގުތީ ގޮތުން މެދުކަނޑާލައިފައިވާ ކަމަށެވެ.\n"އެޗްޕީއޭ ގެ ލަފަޔަކަށްފަހު، ކުރިއަށްހުރި ހަރަކާތްތަކުގެ ޝެޑިއުލް އަލުން ނެރެވޭނެ ވާހަކަ ވެސް މި ފުރުސަތުގައި ދެންނެވީން." އެފްއޭއެމްގެ ބަޔާނުގައި ބުނެފައިވެ އެވެ.\nމި މަހަށް ތާވަލުކުރެވިފައިވާ ވޯލްޑްކަޕް ކޮލިފައިން އަދި އޭއެފްސީ ކޮލިފައިންގެ މެޗުތައް މެދުކަނޑާލާފައިވާ ކަން ފީފާއާއި އޭއެފްސީން އަންގާފައިވާ އިރު ރާއްޖޭގެ ޓީސީ ސްޕޯޓްސް ކުލަބުގެ ކުޅުންތެރިން ތިބީ މިދިޔަ ހަފުތާ ބަންގްލަދޭޝްގައި އޮތް އޭއެފްސީ މެޗު ކުޅުމަށްފަހު ލަންކާގައި ކަރަންޓީން ކޮށްފަ އެވެ.\nއެފްއޭ ކަޕުގައި ޓީސީ އަށް އޮތީ ސެމީ ފައިނަލުގައި މާދަމާ ރޭ ކްލަބް އީގަލްސްއާ ދެކޮޅަށް ކުޅޭ މެޗެވެ. އަދި އެ މާދަން ހަވީރު އަނެއް ސެމީގައި މާޒިޔާ އާއި ދަ ގްރާންޑޭ ބައްދަލުކުރާ ގޮތަށް އޮތީ ރޭވިފަ އެވެ. އެކަމަކު އެފްއޭއެމުން މިއަދު ނިންމި ނިންމުމާ އެކު މި މެޗުތައް ވެސް ވަނީ މެދުކަނޑާލައިފަ އެވެ.\nމުޅި ދުނިޔޭގައި ހަލުވިކަމާ އެކު ފެތުރެމުންދާ ކޮވިޑް-19 އަށް ރާއްޖޭގެ ރިޒޯޓްތަކުން، މިހާތަނަށް 11 މީހަކު ވަނީ ޕޮޒިޓިވްވެފައިވާ އިރު ސަފާރީއަކުން އިތުރު ދެމީހަކު ވަނީ ޕޮސިޓިވް ވެފަ އެވެ. މި ބަލި މިހާތަނަށް ރާއްޖޭގެ މީހުން ދިރިއުޅޭ ރަށަކުން ނުފެނެ އެވެ. އެކަމަކު އާންމު ސިއްހަތު ރައްކާތެރިކުރުމުގެ ގާނޫނުގެ ދަށުން މިދިޔަ ބުރާސްފަތި ދުވަހު ވަނީ މުޅި ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާންކޮށްފަ އެވެ.


SunOnline: State minister akaai Deputy ministeru ge magaamah2beyfulhaku ayyan koffi\nސްޓޭޓް މިނިސްޓަރުކަން ދެއްވި މުޙައްމަދު އިބްރާހީމް މަނިކު (ކ) އަދި ޑެޕިއުޓީ މިނިސްޓަރު ފެންވަރުގައި މަގާމު ދެއްވި އަހްމަދު ރަޝީދު ---\nސްޓޭޓް މިނިސްޓަރަކާއި ޑެޕިއުޓީ މިނިސްޓަރުގެ މަގާމަށް ދެ ބޭފުޅަކު އައްޔަންކޮށްފި\nސްޓޭޓް މިނިސްޓަރެއްގެ މަގާމަށާއި ޑެޕިއުޓީ މިނިސްޓަރުގެ މަގާމަށް ދެ ބޭފުޅަކު ރައީސުލްޖުމްހޫރިއްޔާ އައްޔަން ކުރައްވައިފި އެވެ.\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް، މިނިސްޓްރީ އޮފް ހައުސިންގ އެންޑް އިންފްރާސްޓްރަކްޗާގެ މިސްޓޭޓް މިނިސްޓަރުގެ މަގާމަށް، އައްޔަން ކުރެއްވީ ތ. ގުރައިދޫ މެދުގޭ މުޙައްމަދު އިބްރާހީމް މަނިކެވެ.\nޑިފެންސް މިނިސްޓްރީގެ ދަށުން ހިންގަވަމުން ގެންދާ ނޭޝަނަލް ޑިޒާސްޓާ މެނެޖްމަންޓް ސެންޓަރުގެ ސީނިއާ ޕޮލިސީ އެގްޒެކެޓިވްގެ މަގާމަށް، ޑެޕިއުޓީ މިނިސްޓަރު ފެންވަރުގައި ލ. ގަން (ތުނޑި) ކޯޒީކޯނާ، އަޙްމަދު ރަޝީދު ވަނީ އައްޔަންކޮށްފަ އެވެ. އޭނާ ކުރިން ހުންނެވީ އެ އޮފީހުގެ އެގްޒެކެޓިވް ކޯޑިނޭޓަރުގެ މަގާމުގައެވެ.\nހައުސިން މިނިސްޓްރީއަށް ސްޓޭޓް މިނިސްޓަރަކު މިއަދު އައްޔަން ކުރެއްވިއިރު، ދައުލަތުގެ މިއަހަރުގެ ބަޖެޓުން ދައްކާ ގޮތުން ހައުސިން މިނިސްޓްރިީގެ ސިޔާސީ މަގާމުތަކުގެ އަދަދަކީ 42 އެވެ. ޑެޕިއުޓީ މިނިސްޓަރު ފެންވަރުގައި ޑިފެންސް މިނިސްޓްރީއަށް ބޭފުޅަކު އައްޔަން ކުރެއްވިއިރު، އެ މިނިސްޓްރީގެ ސިޔާސީ މަގާމުތަކުގެ އަދަދަކީ ހަ އެކެވެ.\nމިއަހަރުގެ ބަޖެޓުގައި ބުނެފައިވާ ގޮތުން މިދިޔަ އަހަރު ސަރުކާރުގެ ސިޔާސީ މަގާމުތައް 692 ވަނީ އިތުރުވެފަ އެވެ. އޭގެ ކުރީ އަހަރު، 2015 ވަނަ އަހަރު ސަރުކާރުގެ ސިޔާސީ މަގާމުތަކުގެ އަދަދަކީ 597 އެވެ.\nސިޔާސީ ހައުސިން ޑިޒާސްޓާ މެނޭޖްމަންޓް\nއިންތިޚާބު ކުރަން ޖެހޭނީ ވައުދު ވެފައި ވައުދު ފުއްދާ ރައީސެއް: ތޯރިގު2ގަޑި 53 މިނެޓް ކުރިން\nއިސްލާހިއްޔާ ހިންގާ ބިން، ދައުލަތުން މާފުށީ ކައުންސިލަށް ދޫކޮށްލައިފި6ގަޑި 50 މިނެޓް ކުރިން\nގޮނޑުދޮށް ހިމާޔަތް ކުރުމާއެކު މާފުށީގެ އިގްތިޞާދަށް ކުރިއެރުންތަކެއް އައިސްފައިވޭ: ޠާރިޤު6ގަޑި 41 މިނެޓް ކުރިން\nރައްޔިތުންނަށް ކޮށްދޭންޖެހޭ ކަންކަން ކޮށްދިނުމަށް އަދިވެސް ދަރަންޏަށް ފައިސާ ނަގާނަން: ރައީސް ޔާމީން 10 ގަޑި 47 މިނެޓް ކުރިން\nދުވުމެއް ބާއްވާކަން ރަސްމީކޮށް އަންގާފައެއް ނެތް: ޔޫތު މިނިސްޓްރީ 1 ދުވަސް 12 ގަޑި ކުރިން